
HARTA JANG TERPENDEM

ATAWA
Kadjahatannja Njai Marsina
Ditjeritaken oleh:
PROBITAS.



I.
SATOE TESTAMENT.

Straat Mangga Doea ada satoe bagian djalanan jang menghoeboengken Pintoe Besar dan Pasar Senen. Straat ini ada ditedoehken oleh poehoen-poehoen kenari jang toemboeh pada kadoea tepi djalanan itoe. Doeapoeloe taon jang laloe ini tempat ada terkenal sebagi sarangnja penjamoem-penjamoen, tetapi sekarang, sasoedanja pakerdjaan politie dirobah djadi lebih baek, dan kapala bangsat jang terkenal soeda diboewang ka laen negri, tida satoe bangsat lagi brani djalanken pakerdjain di ini tempat. Maski begitoe, sampe sekarang djarang ada orang-orang mampoe soeka tinggal disitoe, sebab maskipoen tida kwatir diganggoe lagi oleh rampok, tetapi toch banjaknia koeboeran-koeboeran Islam di tepi djalanan sabelah kiri, tida adanja penerangan gas di waktoe malem, soeda bikin tida enak aken orang tinggal di ini tempat. Di waktoe siang sekali poen, salaennja soeara tram electrisch dan kandaran-kandaran jang liwat pergi dateng, tida ada kadengeran soeara apa-apa lagi; orang liwat poen sedikit sekali, dan bila matahari soeda silem, boleh dibilang djarang ada manoesia jang brani lintasken tempat itoe. Orang-orang Boemipoetra ada pertjaja bahoea itoe koeboeran-koeboeran Islam ada mempoenjai keangkeran. Tersiarnja tjerita bahoea banjak orang liwat ada dapet liat setan-setan, soeda bikin lebih sepi keadaannja ini tempat.

Kasoenjian begitoe ada disoeka oleh orang-orang jang biasa berboeat apa-apa dengen semboeni, Begitoelah satoe roemah model panggoeng jang soeda toea pada tepi kanan dari djalanan itoe, soeda bebrapa lama kaliatan ada diperabotken dengen netjis. Poehoen-poehoen oetan jang sdoeloe ada toemboe lebet dan membikin djelek pada pekarangan itoe roemah, telah ditebang dan ditanemin poehoen-poehoen boengah atawa pot-pot kembang jang dirawat baek. Roepanja saorang hartawan soeda sewa ini roemab, tetapi aneh sekali ia tida maoe tjari tempat rame boeat oendjoek kaindahan tempatnia. Nistjaja tida bisa di sangkal lagi orang itoe kapingin simpen resia apa-apa: jang ia tida maoe banjak orang dapet taoe.

Bila salaennja hari Minggoe, di waktoe sore pada hari-hari biasa ampir boleh dibilang tentoe satoe auto nanti masoek ka dalem pekarangan itoe roemah, dan satoe anak moeda jang memake pitji stamboel warna mera, atawa kadang-kadang topi helmhoed warna koening, toeroen dari itoe auto jang ia stuur sendiri, disamboet di tangga roema oleh satoe prampoean moeda jang ellok.

Pembatja tentoe lantas bisa doega bahoea doea orang moeda itoe tentoe ada poenja perhoeboengan seperti soeami-istri, tetapi apakah sebabnja anak moeda itoe maoe ambil tempat jang begitoe soenji?

Sebagi anaknja saorang Arab jang anoet igama dengen betoel dan hargaken ia poenja toeroepan Said dari bebrapa laloehoer, maka maskipoen Moehamad Joesoef bin Alsagaf soeda djadi begitoe tergila-gila sama itoe prampoean Preanger, toch ia tida maoe bangsanja dapet taoe kaloe ia ada piara itoe prampoean dengen loepaken istri kawin dan anak-anaknja.

Joesoef ada anak satoe-satoenja dari almarhoem Said Moehamad Ibrahim bin Alsagaf, toean tanah jang paling hartawan di Tjimanggis.

Sedari wafatnja itoe ajah, Joesoet dapet kamerdikaan loeas. Kaloe doeloe, waktoe ajahnja masi idoep, Joesoef melinken mampoe pake satoe sado preman jang ampir bokbrok, sekarang ia bisa pake satoe auto model landaulet jang bagoes.

Ia poenja kalojaran dalem hal memake oewang, soeda bikin ia dapet banjak sobat disana-sini. Begitoelah dengen perantaraannja ia poenja sala satoe sobat di Bandoeng, Joesoef telah berkenalan sama satoe prampoean latjoer bekas anak komedie bangsawan.

Marsina moesti dipoedji ada satoe prampoean tjantik. Warna koelitnia, sebagimana kabanjakan ada pada prampoean-prampoean Preanger, ada poetih djerni. Marsina baroe beroemoer kira-kira 22 taon, badannja montok, pinggangnja langsing, ramboetnja gemoek, ditambahken dengen sedikit poni jang membikin tampang moekanja djadi lebih ellok. Sapasang alisnja ada item, sedeng jang tida terlaloe besar, tetapi tadjem, adan mempoenjai sorot jang menarik hati. Moeloetnja ada sedikit djeding, satoe pengasih natuur jang bawa peroentoengan bagoes pada ini prampoean, tetapi djoega membawa sifat djahat dalem hatinja. Sasoeatoe lelaki nanti merasa terhiboer bila dapet liat mesem atawa tertawanja ini prampoean, apa poela denger ia poenja soeara tertawa jang lemah lemboet.

Marsina tida tampik lagi aken dipiara oleh Joesoef, sebab salaennja Joesoef sendiri ada satoe anak moeda jang tjakep, koelitnja poetih, tida seperti ajahnja jang item, dandanannja perlente, djoega tangannja Joesoef ada terlepas, sebab ia poen, dengen harta peninggalan ajahnja, ada tjoekoep hartawan.

Joesoef merasa senang hati dapet ini prampoean, tetapi ia bingoeng djoega waktoe ia maoe pindahken prampoean ini ka Betawi. Ia ada poenja bebrapa roemah sewaan di kampoeng Kodja dan Kampoeng Kroekoet, tetapi disitoe ada terkenal sebagi kampoengnia orang-orang Arab. Orang-orang Arab tentoe merasa tida senang hati bila dapet taoe Joesoef ada piara satoe prampoean Melajoe dan bekas djalang di Bandoeng. Salaennja begitoe, orang taoe djoega Joesoef ada poenja istri kawin dari toeroenan jang terhormat, dari istri mana Joesoef soeda dapet doea anak. Joesoef ada terantjem aken bisa dipisaken dari pergaoelan orang-orang Arab jang terhormat. Ia poenja nama jang terindah sebagi toeroenan Said sedjati aken tida di-indahken lagi. Dari sebab begitoe, Joesoef maoe perhoeboengannja sama Marsina tinggal resia. Beroentoeng ia dapetken itoe roemah di Mangga Doea, satoe tempat sepi. Joesoef poenja pergi dan dateng di itoe roemah djarang sekali dapet diliat orang, sebab ia belon perna brentiken autonja di depan pekarangan, selamanja dimasoeken ka dalem dan pintoe pekarangan laloe di toetoep lagi.

Pada soeatoe hari Minggoe, tatkala matahari ampir silam di Koelon, Joesoef ada dateng dengen autonja. Marsina tida samboet Joesoef di tangga roemah.

Di dalem Joesoef dapetken Marsina sedeng doedoek beromong-omong sama satoe njonja Europa, soedagar barang mas-inten.

„Kabetoelan toean dateng,“ kata Marsina sembari bangoen, „ini njonja Lerroi dari toko van Arcken ada bawa barang-baranng bagoes jang tokonja baroe trima, dari Europa. Saja sedeng tawar ia poenja sapasang giwang brilliant dan satoe peniti taboer. ...“

„Brapa harganja?“ tanja Joesoef dengen tjepet.

„Tida mahal toean,” kata njonja Lerroi. „ini sapasang giwang kita dapet harga dari toko f 2000 dan ini peneti f 3000.”

„Djadi f 5000 boeat itoe doea roepa barang?” kata Joeooef dengen keroetken djidat, „Ach! Marsina, belon brapa lama akoe soeda beliken kaoe sapasang giwang dan peniti taboer, boeat apa beli lagi?”

„Ja, tapi toean beli terlaloe ketjil,” sahoet Marsina sembari oendjoek ia poenija tingka jang aleman.

„Akoe tida bisa beliken kaoe itoe barang-barang jang berharga mahal,” kata lagi Joesoef, „kaloe kaoe maoe djoega, biarlah samoea barang-barang moe didjoeal doeloe dan oewangnja boeat beli itoe doea roepa barang, sakoerangnja akoe tamba.” „Saja tida maoe begitoe,“ kata Marsina dengen tjemberoet. „Salaennja begitoe, saja poenja doea tjtntjin dan doea gelang soeda digade.”

„Ha?” kata Joesoef dengen moeloet terboeka. „Kaoe bikin apa sama oewangnja, dan kaoe boewang kamana oewang jang akoe kasi saban boelan?“

Marsina tida menjaoet, ia takoet bilang jang saban hari ia ada berdjoedi besar sama njonja-njonja Tionghoa hartawan di kota.

Joesoef oelangken kombali pertanjannja jang tadi, sedeng roepania kaliatan marah. Achir-achir Marsina mengakoe djoega dengen kasi alesan bahoea lantaran kaloe siang tida betah tinggal di roemah, djadi ia tjari hiboeran dengen doedoek berdjoedi di roemak-roemahnja orang Tionghoa.

„Moelai dari ini hari kaoe tida boleh berdjoedi lagi,” kata Joesoef sembari mengantjem.

Tjoeatja soeda moelai gelap, lampoe-lampoe laloe dipasang. Njonja Lerroi jang liat barangnja bakal tida dibeli, sigra permisi poelang. Marsina kaliatan tida senang hati sama toeannja, ia masoek ka kamar dan moelai menangis. Joesoef djadi kesel, ia doedoek di serambi belakang roemahnja dengen toendjang djanggoet. Ia inget brapa riboe oewangnja soeda kaloear boeat Marsina, tetapi itoe samoea tentoe ia tida boeat seselan kaloe dipake saharoesnja oleh ia poenja kekasih jang ia tjinta sagenap hati, tapi Marsina soeda boewang itoe oewang dalem djoedi, inilah jang bikin ia menjesel, dan lebih bikin ia doeka kaloe ia pikirken apakah Marsina bisa boewang kasoekaannja sama djoedi.

Tjoeatja jang gelap sekarang moelai diadi terang oleh sinarnja boelan jang gilang-goemilang, sedeng angin ada menioep dengen perlahan pada poehoen-poehoen boengah sembari bawa terbang haroemnja boengah-boengah itoe ka lobang idoengnja Joesoef, tapi dia ini jang lagi kesel, tida dapet endoesin kasedepan itoe.

Pintoe pekarangan di loear ada diboeka dan di toetoep lagi dengen tida bersoeara oleh satoe orang lelaki jang memake tjelana koetoeng dan badjoe tombeng. Ia berdjalan dengen perlahan di samping roemah sampe di serambi belakang.

„Toean Said,“ kata orang itoe.

Joesoef terprandjat.

„Siapa kaoe.“

„Saja, toean,” sahoet itoe orang sembari madjoeken dirinja dari tempat gelap ka tempat terang.

„Ali?” tanja Joesoef.

„Betoel, toean.”

„Ada apa dateng malem-malem.”

„Ada sedikit oeroesan toean.”

„Mari sini, oeroesan apa?” „Saja permisi maoe tanja toean, apa boenjinja ini soerat,“ kata Ali sembari hampiri Joesoef dan serahken satoe goeloeng kaen toewa jang dilepit dengen rapi.

„Soerat apa ini?” tanja Joesoef sembari boeka itoe goeloengan.

„Saja koerang taoce, toean,” sahoet Ali. „Tapi saja taksir ada soerat djlmat. Saja kapingin taoe apa betoel ada begitoe. Kaloe betoel saja maoe goenaken boeat bikin semboeh saja poenja istri jang sedeng sakit.”

Joesoef batja itoe soerat jang tertoelis dalem bahasa Arab di atas sapotong kaen toea. Ia kaliatan katarik hati.

„Dari mana kaoe dapet ini soerat?” tanja Joesoef sembari memandang pada Ali jang doedoek di atas dijoebin sambil senderken badannja pada tembok.

„Dari dalem satoe kitab Arab.”

„Siapa jang poenja itoe kitab?”

„Saja tida taoe, tapi saja poenja istri jang dapetken itoe kata, sedari ia tinggal di itoe roemah, itoe kitab memang soeda ada di atas dingding pager. Sedari tinggalin itoe roemah kita-orang tida brani ganggoe itoe kitab dari tempatnja tergantoeng, satiap malem Djoemahat kita-orang oekoepken sama menjan. Itoe kitab ada tinggalan dari orang jang tadinja tinggal di itoe roemah dan koetika pinda, ia pesen sama bini saja boeat oekoepin saban Djoemahat. Tadi saja kaliwat kapingin taoe apa isinja, maka saja boeka dan dapetken ini kaen jang tertoelis banjak aksara Arab, tapi saja tida bisa batja. Saja taksir inilah ada djimat jang dihormatken, maka kaloe betoel saja nanti taro lagi dalem itoe kitab, tapi kaloe boekan saja maoe boeang sadija sama-sama kitabnja, sebab saja roegi beliin menjan saban Djoemahat doea cent, abisnja bint saja sakit-sakit djoega.”

„Insja Allah,“ kata Joesoef sambil rangkep kadoea tangannja, „kaloe begitoe kaoe inilah ada orang jang dibriken koedrad Allah.”

Ali bengong.

„Saja tida mengarti, toean. Apa saja bakal tjilaka?”

„Kaoe bakal beroentoeng.”

„Bakal djadi slamet, toean?”

„Boekan slamet sadja, tapi djadi kaja besar.”

„Ah! toean memaen.”

„Akoe bitjara betoel, Ali. Ini ada soerat testament dari harta peninggalannja satoe pendita, tapi tida ada diseboet namanija, djoega tida ada diseboet siapa adanja ia poenja anak jang ia maoe kasiken hartanja itoe jang ada terpendem disatoe tempat, oleh kerna demikian djadi kaoe inilah ada orang jang boleh gali itoe harta.”

„Ah! itoe soerat bohong.” „Akoe pertjaja ada betoel. Disini ada ditoelis tanggalnja, dan kamariin soeda delapanblas taon. Banjaknja itoe harta ada f 50,000, tempatnja dipendem di satoe mesdjit roesak di Mangga Doea dekat djalanan kreta api. Tjoba kaoe denger akoe batja ini soerat:

„Allahoeakbar!

„„Kami sediaken satoe harta f 50,000 di bawah satoe batoe pesegi jang doeloe ada mendjadi kami poenja tempat doedoek. Batoe ini ada lima langkah djaoenja dari satoe soemoer, sabelah kanan dari koeboerannja. Said Alhabsi. Pindaken ini batoe dan gali tanah satoe kaki, lantas kaoe dapetken satoe peti dari kajoe sawo item. Pernahnja mesdjit, dimana kami tanem ini harta, ada di Mangga Doea, sabelah kiri dari djalanan kreta api. Disitoelah kaoe moesti bersoedjoet pada kaoe poenja ajah jang doeloe mendjalanken pakerdjaan pendita.””

„Ini orang tentoe ada bitjara dalem testament pada ia poenja ‘anak,” berkata lagi Joesoef sahabisnja batja itoe soerat, „tapi siapakah anaknja?”

„Djangan kata taoe siapa anaknja, orangnja jang menoelis djoega saja tida taoe,” sahoet Ali.

„Kaloe begitoe, kaoe tra’oesah banjak pikir, ini malem kaoe pergi sendiri ka itoe tempat dan gaib itoe harta djangan kasi taoe laen manoesia. £50,000. ada tloekoep banjak boeat kaoe idoep senang.“

„Tapi saja sangsi,” kata Ali jang masi tida pertjaja ada orang simpen harta begitoe banjak didalem tanah.

„Kaoe sangsi halnja itoe harta jang terpendem ? Tida saorang Arab jang beribadat, demikian poen tida satoe pendita nanti brani menoelis begini boeat bikin soesa orang. Lagi poen ini roepanja ada testament betoel. Taro kata tida betoel, kaoe toch tida roegi gali itoe lobang jang dioendjoek. Dan kaloe betoel, tidakah itoe barta djadi kapoenjaan kaoe?”

„Di belakang hari kaloe ada achliwarisnja?” tanja Ali.

„Achliwaris itoe tida nanti brani akoe itoe harta kaloe tida ada ini soerat katerangan.”

„Baeklah saja nanti toeroet boenjinja itoe soerat. Saja moesti bilang beriboe-riboe trima kasih sama toean jang soeda kasi katerangan beres.”

„Ja, akoe senang kaoe djadi beroentoeng, Ali,“ kata Joesoef dengen mesem.

Ali laloe permisi poelang.

Joesoef berbangkit dari tempat doedoeknja aken masoek ka dalem. Di samping pintoe, teraling. oleh kaen pedengan pintoe, Joesoef dapetken Marsina mengoempet.

„Kaoe bikin apa disini, Marsina ?” tanja Joesoef dengen heran.

„Saja dengerin toean bitjara sama Ali.“ „Ja, Ali bakal djadi kaja.”

„Kenapa toean tida maoe bikin saja djadi kaja.”

Joesoef diam, ia tida mengarti omongannja Marsina.

„Kenapa toean tida maoe simpen itoe resia boeat toean sendiri. Ali tida bisa batja itoe soerat, toean boleh djoestaken soerat itoe tida bergoena, dan dengen begitoe kita sendiri boleh gali itoe harta.”

„Oh! kaoe poenja hati tida baek, Marsina. Ali jaang diberkahken Allah, boekan akoe dan boekan kaoe.”

„Tapi kita bisa dapet itoe berkah kaloe sekarang, sabelonnja Ali sampe di itoe mesdjit roesak, kita soeda gali lebih doeloe.”

„Ali nanti taoe kita jang gali, sebab ia tida boeka itoe resia boeat laen orang. Ia nanti bikin pembalesan.”

„Kita tinggalken peti kosong. Ia toch memangnja tida terlaloe pertjaja itoe soerat sesoenggoenja benar.”

„Tapi akoe tida maoe berboeat begitoe, Marsina. Akoe merasa tioekoep dengen akoe poenja kakajaan.”

„Saja merasa tida tjoekoep,” sahoet Marsina dengen oering-oeringan, „sebab toean tida maoe beliken itoe giwang dan peniti.”

„Akoe nanti beliken itoe kaloe akoe soeda dapet kanjatahan jang kaoe tida berdjoedi lagi.” Marsina tida menjaoet. Ia merasa pasti bahoea hatinja Joesoef tida dapet digerakin boeat rampas haknja si Ali.

Joesoef masoek ka kamar dan rebahken diri dengen lelah. Marsina rebahken dirinja di korsi males di pinggir lankan dalem serambi jang mengadepi pada kebon. Otaknja berpikir, sedeng matanja berbajang-bajang meliat itoe oewang f 50,000. Ia kapingin bisa dapet itoe harta dan kapingin nanti dibeliken djoega itoe giwang dan peniti oleh toeannja. Tidakah kaloe ja dapet itoe oewang 50,000 dan itoe perhiasan jang mahal, ia nanti djadi rébo sekali?

Joesoef soeda poeles njenjak di kamar, sedeng Marsina masi doedoek berpikir.

Lotieng di pertengahan mengoetaraken djam poekoel 10.

II.
SETANNJA NJAL GERINTIL.

Di antara roemah-roemah goeboek di bawah poehoen-poehoen klapa jang lebet di Petjah Koelit, ada berdiri djoega satoe roemah atep jang soeda toea dan rejot. Satoe soeara merinti ada kadengeran dalem goeboek itoe, Pintoe depan ada kadengeran ditolak dengen berisik.

„Ali!” memanggil itoe soeara jang tadi merinti-rinti.

„Mana ’ma?” bales menanja si Ali jang baroe poelang dari roemahnja Joesoef.

„Lagi tjari obat, goea nga tahan kapala kliwat sakit.”

All hampirken istrinja dan pidjitken kapala istri itoe, sedeng badannja itoe prampoean ia pegang ada panas betoel. Ali poenja istri sedeng sakit mariang, saroepa penjakit jang biasa menjerang pada pendoedoek bilangan Mangga Doea dan Petjah Koelit.

„Loe pegi kemana tadi, Ali?” menanja sang istri.

„Goea pergi ka roemah temen,” sahoet Ali.

„Kenapa loe nga maoe pegi ka roemah nji Marsina boeat pindjem doeit?”

„Tadi siang goea soeda dapet saringgit, boekan pindjeman, hanja persenan, sebab goea kasi taoe sama dia loe lagi sakit.”

Ali toenggoeken istrinja jang sakit sampe ia poenja mertoea soeda poelang dengen bawa daon obat. Sama sekali Ali tida maoe tjeritaken tentang itoe soerat wasiat jang bakal kasi ia harta besar. Salagi mertoeanja menoemboek obat, Ali pergi ka pelataran dan rebaken diri di atas bale sambil memikirken dengen perkakas apa ia moesti gali itoe harta. Boeat pergi ka itoe mesdjit roesak ada doea djalan. Kasatoe di Gang Gardoe dan kadoea di Gang Boeroeng. Kira-kira itoe waktoe baroe djam 9 malem. Kaloe ia berangkat dengen bawa patjoel dan linggis pada waktoe begitoe, nistjaja toekang- toekang gtobak di Gang Gardoe bisa dapet liat, sebab iaorang belon masoek tidoer begitoe waktoe, demikian djoega di Gang Boeroeng tentoe masi rame. Ali ambil poetoesan aken toenggoe sampe djam 10 liwat dan ambil djalan di Gang Gardoe, sebab disitoe ada lebih dekat ka mesdjit roesak, djoega tida terlaloe serem. Djalanan di Gang Boeroeng moesti liwatken banjak koeboeran Olanda dan koeboeran Islam, inilah Ali, jang pikirannja penoe tachajoel, tida brani liwatken.

Boelan jang boender ada sinarken tjahajania semingkin terang. Ali, sambil rebah tjelentang di atas bale, ada pandang bagoesnja boelan itoe sebagi bagoesnja ia poenja peroentoengan jang bakal dateng. Ia kenangken kaloe ia dapet itoe harta £50,000, ia nanti pinda ka Matraman, dimana ia ada poenja familie. Ia nanti bikin roemah jang bagoes, perabotken itoe dengen netjis, piara sado dan delman karet. Ia poenja istri nanti ia pakeken mas inten jang berharga mahal, saban malem ia boleh plesir nonton bioscope atawa ka park boeat oendjoek kakajainnja. Ia poenja soedara di Bogor jang tjoema mampoe djadi toekang bikin bilik, ia nanti Panggil poelang dan tinggal sama-sama ia di roemah jang bagoes. Ia sendiri tida lagi djadi toekang pikoel aer dan toekang piara poehoen-poehoennja Nji Marsina. Pada toean Joesoef ia nanti anter banjak barang makanan dan pakean, sebagi ia poenja tanda trima kasi jang toean itoe soeda kasi katerangan halnja itoe soerat wasiat dengen sadjoedjoernja. Banjaklah pikiran-pikiran enak masoek di kapalanja si All, sampe achir-achir ia ini djadi terkedjoet koetika dapet denger soeara kreta api bersoewit. Itoelah ada kreta djam 10 dari Tandjoeng Prioek. Ali berbangkit dengen tjepet. Di dalem ia liat mertoeanja rebah poeles, dan istrinja moelai enakan koetika kapalanja soeda ditjatjap dengen daon obat.

Ali pergi ka blakang roemah, ambil patjoel dan linggis, kamoedian dengen tida kasi taoe istri dan mertoeanja, ia laloe berangkat ka mesdjit roesak. Sepandjang djalanan ada sepi, tida satoe bidji manoesia Ali katemoeken, sampe achirnja Ali masoek di Gang Gardoe dan liwatken roemah-roemahnja toekang grobak.

Limabelas taon jang laloe, mesdjit itoe ada amat dihormatken oleh orang-orang jang berigama Islam; satiap hari Djoemahat ada banjak orang dateng sembajang, tetapi sedari Said: Machmoed bin Alkadar wafat, mesdjit itoe soeda tida ada jang oeroes lagi, hingga lama-lama mendjadi roesak. Sakiternja tempat itoe jang tadinja ada berdiri roemah-roemah goeboek, sekarang soeda djadi koeboeran Islam, sedeng tepi sabela kanan ada melintas djalanan kreta api. Poehoen-poehoen roempoet ada toemboeh dengen lebat. Gentengnja mesdjit itoe soeda rompang, disana-sini, sedeng tembok-temboknja sabagian besar telah goegoer.

Di tempat jang begitoe lebet dengen papoehoenan tentoe ada bersarang banjak boeroeng-boeroeng iblis, teroetama boeroeng serak dan boeroeng kokokbloek jang berboenji saling saoet di sepandjang tempat jang Ali lintasken. Dari roemah, Ali merasa jang hatinja tjoekoep brani aken pergi ka itoe mesdjit, tetapi koetika denger itoe soeara-soeara serem, boeloenja djadi bangoen, hatinja memoekoel keras, sedeng kapalanja ia rasaken djadi gede, ia merasa sangsi apakah baek ia teroesken perdjalanannja atawa balik poelang. Kaloe ia balik, kapankah lagi itoe harta boleh digali. Di waktoe siang tentoe orang bisa liat perboeatannja, sebab satiap hari banjak toekang roempoet di tepi-tepi sitoe, salaennja begitoe, djoega orang jang dateng sembajang di koeboeran, boleh dibilang ampir tida ada brentinja, Samentara kaloe ia teroesken perdjalanannja, ia takoet ditjekek setan. Ali balik kapalanja aken liat tempat jang ia soeda liwatken di Gang Gardoe. Gelap dan serem! Selagi berpikir, sakoenjoeng-koenjoeng Ali dapet liat bajangan poeti lari berklebat di dalem itoe gang, sedikit djaoe dari tempat ia berdiri.

„Laillah!” menjeboet Ali dengen takoet.

Itoe bajangan linjap di gombolan poehoen-poehoen. Dalem hatinja Ali inget pada tjeritanja setan Njai Grintil.

Ali sekarang ambil poetoesan aken tida liwat lagi di itoe gang, sebab ia takoet katemoeken itoe bajangan jang ia liat melak-melak ada lari mengoempet di gombolan poehoen.

Ia teroesken perdjalanannia dengen tjepet ka itoe mesdjit, dalem hatinja meminta pada Allah soepaja ia dilindoengken dari segala godaan iblis, sedeng moeloetnja tida brenti membatja bebrapa djampean.

Achirnja Ali sampe di itoe mesdjit. Dari pintoe samping ia lantas bisa dapet liat itoe soemoer, dan dari pinggiran soemoer ini ia laloe bertindak lima langka ka samping sabelah kanan dari satoe koeboeran, di tempat mana betoel djoega Ali dapet liat itoe batoe pesegi jang sekarang soeda ditoetoepi oleh roempoet-roempoet. Dengen tangan sadja batoe tida nanti dapet dikiserken, tetapi Ali ada bawa linggis, maka dengen itoe perkakas ia bikin batoe itoe tergoeling. Ali tjoba teken itoe tanah jang tadinja ditindi oleh batoe dan ia rasaken kakinja jang meneken djadi ambles, la merasa amat girang, harepannja djadi besar. Sekarang ia ambil itoe patjoel, dengen apa laloe gali tanah itoe sampe satoe kaki dalemnja. Selagi menggali, patjoelnja ia rasaken ada membentoer apa-apa jang keras, Itoelah Ali doega tentoe ada peti jang terseboet dalem soerat testament. Ia lempar itoe patjoel dan dengen tangannja, kedoek tanah jang masi menoetoepi pada itoe lobang. Tangannja lantas dapet memegang pada itoe peti, jang dengen penoeh kagirangan ja laloe tarik ka atas, Satoe peti pasegi sedikit pandjang sekarang ada di hadepannja. Peti itoe ada terkontji, tapi dengen gampang bisa diboeka dengen satoe kali dongkrek sama lingis. Tatkala toetoepnia diboeka, lantas djoega ada kaliatan bebrapa kantong jang berisi oewang. Sala satoe kantong itoe, Ali sigra boeka dan isinja poetih-poetih ada kaliatan di sinarnja boelan. Lagi satoe kantong Ali boeka dan isinja mera-mera, jaitoe oewang emas ringgitan dan perakan. Ali rasaken kapalanja poesing, matanja berkoenang-koenang oleh kerna baroe perna dapet liat oewang jang begitoe banjak. Ia doedoek adepken itoe peti dengen peloek dengkoel sebagi saorang kasimah, bingoeng; tida taoe apa jang ia misti berboeat. Sakoenjoeng-koenjoeng Ali denger soeara prampoean tertawa. Ali tjelingoekan, tapi tida ada apa-apa jang ia dapet liat.

„Astaga,” menjeboet Ali dengen boeloe badan mengkirik. Dalem hatinja berpikir, apakah ada orang intipken padanja? Tida boleh djadi, itoe tempat toch tida ada manoesia. Ach! itoelah soeara setan. Ali tjepet toetoep itoe peti, tatkala mana, dari satoe tempat gelap ia dapet liat bajangan poetih bergerak.

Ali poenja rasa takoet tida bisa tertahan, ia lompat bebrapa tindak dan berloetoet.

„Ampoen Njai Grintil. . . .” meratap Ali dengen soeara gemetar.

Ali poenja sangkahan tida bisa salah lagi bahoea itoe bajangan poetih ada rohnja Njai Grintil, betoel saroepa dengen itoe bajangan jang tadi ia dapet liat di Gang Gardoe.

Njai Grintil ada saorang prampoean jang tatkala idoepnja telah bersoempah aken tida menikah pada bangsa kafir, tetapi lantaran pengaroenja katjintaän, ia soeda ikoet satoe orang Olanda, dari siapa ia hamilken satoe baji, tetapi koetika maoe lahirken baji itoe, ia menoetoep mata sama-sama dengen itoe baji jang masi ada dalem kandoengan. Orang-orang di sakiternja kampoeng Mangga Doea djadi boeat tjeritain, lantaran maitnja ditanem di koeboeran Olanda, itoe Njai jang melanggar soempahnja sendiri, djadi tida mempoenjai tempat di acherat, dan jadi berglandangan sadja saban malem. Kaloe ada orang dapet liat apa-apa di waktoe malem, lantas orang itoe bertjerita bahoea ia dapet liat setannja Niai Grintil. Ali tadinja tida pertjaja, tapi sekarang ia hadepken betoel-betoel itoe setan, maka traoesah heran kaloe ia poenja katakoetan djadi satengah mati. la berloetoet dengen badan goemetar dan awasken apa jang itoe bajangan poetih maoe berboeat padanja. Bajangan‘itoe ada beroepa dengen orang prampoean, ia poenja moeka teroes ka kaki ada dikaroedoengin dengen kaen poetih, tapi boeah dadanja jang montok ada kaliatan njata. Dengen tida berkata-kata bajangan itoe hampirken pada peti oewang dengen pelahan, dan koetika soeda dekat, ia lekas pondong itoe dan bersedia aken bawa pergi. Ali liatken tingkanja itoe setan, tapi koetika dapet liat ia poenja peti oewang maoe dibawa pergi, ia lekas bangoen dan dengen braniken hati, reboet kombali itoe peti. Saling tarik satoe sama laen, achirnja ia berdoea djadi bergoelat. Ali dapet tindi itoe setan, tjekek batang lehernja, tatkala mana sakoenjoeng koenjoeng dari belakang kapalanja ditimpah dengen batoe besar. Ali bertreak satoe kali dan roeboeh tjelentang dengen berkledjetan.

„Lekas lari,... lekas lari... .” kata satoe soeara lelaki.

III.
KATEMAHA’ANNJA SATOE PRAMPOEAN.

Matahari soeda mentjarken sinarnja jang panas, menemboes pada djendela-djendela roemahnja Moehamad Joesoef. Biasanja waktoe begitoe Ali soeda bikin bersi roempoet-roempoet di kebon belakang dan pelataran depan, sekallan sirem poehoen-poehoen kembang jang toemboe di pot-pot bagoes, atawa kamoedian pikoel aer isiken bak mandi, tapi itoe pagi Ali tida kaliatan. Marsina, begitoe poen Joesoef, tida perdoeliken Ali tida dateng, maskipoen koki Min beroelang-oelang kasi taoe hel itoe pada Marsina.

„Brangkali istrinja sakit keras,” kata Marsina pada koki Min koetika ia ini kasi taoe ka tiga kalinja tentang Ali tida dateng.

Di serambi belakang soeda teratoer satoe medja boender jang ditatakin taplak poetih jang berenda, di atas mana ada satoe nenampan jang berisi tjangkir-tjangkir dan tekoan kopi. Satoe piring dan satoe piso ada ditaro dekat doea potong roti dan satoe boejoeng mentega. Marsina soeda isi tjangkir-tjangkir itoe dengen soesoe dan kopi, silaken toean Joesoef dahar, tapi ia ini jang doedoek di korsi males dengen badan lesoe dan moeka koesoet, gojang kapala beroelang-oelang. Marsina kaliatan girang sadja, lebi girang tingkanja dari hari-hari laen.

„Apalah djoega jang toean moesti keselken sekarang,” kata Marsina sambil memandang toeannja. ,Ali soeda mat}, tida saorang taoe toean soeda poekoel padanja. Itoe harta jang soeda ada di tangan kita, tida nanti saotang brani rampas kombali, maskipoen saandenja achliwaris dari itoe pendita masi idoep di doenia.”

„Kaoe djangan banjak bitjara, prampoean temaha,” sahoet Joesoef dengen boeang moekanja ka laen djoeroesan, seperti djoega ia tida soedi liat lagi parasnja Marsina jang di itoe pagi sabetoelnja ada kaliatan lebi tjantik. „Akoe tida pikir hal itoe harta jang soeda ada di tanganmoe, tetapi akoe tida bisa ilangken akoe poenja rasa menjesel atas perboeatankoe jang sanget kedjem pada sasama manoesia. Ali binasa lantaran kaoe poenja perboeatan, dan ia soeda binasa di tangan akoe. Siapakah jang nanti tjoetji itoe kadosahan ? Ach! terkoetoeklah kaoe, Marsina.”

Marsina tertawa dengen merdoe.

„Di waktoe lapar orang tida inget pada dosa,” kata lagi Marsina, „saja boekan lapar tida makan, tapi lapar dengen barang permata, Tjoba toean beliken itoe barang-barang dari toko van Arcken tentoe saja tida serakahken Ali poenja harta...."

„Tapi toch kaoe masi ada poenja barang-barang permata dari akoe, itoe gelang, toesoek konde, pending dan laen-laen jang masi berharga riboean. Salaennja begitoe kaoe tida kakoerangan pake dan blandja, kenapa kaoe begitoe temaha aken rampas laen orang poenja hak ? Marsina, kaoe ada satoe prampoean temaha.”

„Biar dikataken temaha, asal banjak doeit,” kata poela Marsina dengen tertawa.

Dengen iaorang poenja pembitjaraan diatas, lantas kita bisa dapet taoe bahoea Marsina dan Joesoef ada itoe orang jang tjampoer dalem perkara rampas hartanja Ali jang baroe dapet digali. Biarlah sekarang kita balik sedikit dalem tjerita.

Sebagimana kita soeda tjeritaken, itoe malem, satelah Ali soeda berlaloe dari roemahnja Joesoef, Marsina djadi sedikit tjektjok sama Joesoef dalem perkara maoe rampas hartanja Ali, boeat perboeatan mana Joesoef tida satoedjoe dan tinggalken Marsina sendirian di serambi belakang.

Di atas korsi males Marsina rebah dengen pikiran moendoer madjoe. Itoe harta f 50,000 ada menarik sanget pada hatinja. Begimana ia moesti berboeat; soepaja ia bisa ambil harta itoe sabelonnja Ali dateng? Perdjalanan ka itoe tempat ada amat sepi, ia poenja hati prampoean ada merasa sangsi aken liwatken itoe Gang Gardoe jang amat serem, apapoela moesti liwatken koeboeran-koeboeran Islam jang penoe di sakitarnja itoe mesdjit roesak. Ia nanti ada poenja kabranian kaloe saandenja Joesoef soeka sama-sama pergi ka itoe mesdjit roesak dan gali itoe harta, tapi Joesoef tida maoe dan ia soeda tolak aken lakoeken itoe pakerdjaan dengen hati jang tida dapet dirobah lagi. Sama siapakah ia moestipergi ka itoe tempat jang serem? Begitoelah Marsina berpikir. Min, ia poenja koki boleh diadjak, tapi Min sendiri ada satoe pengetjoet, penakoet sama setan-setan. Sering-sering Min sendiri ada tjeritaken sama Marsina tentang djahatnja setan Niai Grintil. Salaennja dari begitoe, Min belon tentoe aken bersetia selama-lamanja, maka kaloe satoe waktoe ia boeka itoe resia, nistjaja kasenangannja Marsina bisa terganggoe. „Akoe moesti pergi sendirian,” kata Marsina pada diri sendiri. Tetapi Marsina berpikir lagi, tjara begimana ia moesti gali itoe harta. Di dalem testament ada terseboet, itoe peti oewang ada terpendem di tanah satoe kaki dalemnja dan tertindi oleh satoe batoe. Apakah ia sanggoep kiserken itoe batoe dan gali itoe tanah? Itoelah boekan pakerdjaannja orang prampoean, sebab moesti pake banjak tenaga. Salaennja begitoe Marsina berpikir djoega, sadndenja selagi gali itoe harta Ali dateng, begimana ia moesti bikin sama Ali? Berklai tentoe Marsina tida aken menang. Achir-achir Marsina inget si Min poenja tjerita tentang setannja Njai Grintil, Apakah Ali takoet setan? Inilah tida bisa kliroe, sebab Ali sendiri seringkali pertjaja bahoea kaloe istrinja sakit, ada dari lantaran dapet liat setan. Marsina dapet pikir satoe akal, hingga ia djadi bersenjoem. Itoe oewang f 50,000 berbajang-bajang di depan matanija, hingga Marsina djadi loepa tadi lotjeng di pertengahan roemah soeda mengoetaraken djam sapoeloe. Ia lekas berbangkit dan masoek ka dalem kamar, dari mana ia ambil satoe sprei dan teroes berdjalan ka loear dengen tida ada orang jang taoe.

Di djalanan ada sepi, angin menioep dengen santer. Marsina lekas karoedoengi badannja dengen itoe sprei, teroes djalan sampe di moeloet Gang Gardoe, Ia pikir Ali tentoe belon dateng ka itoe tempat, maka koetika dapet liat ada bajangan item dalem itoe gang, ia djadi terkedjoet, boeloe badannja mengkirik. Ia sendiri sangka bajangan itoe ada setan koeboeran, tetapi satelah dapet liat api roko di moeloetnja bajangan itoe, lantas djoega Marsina dapet doega bahoea bajangan itoe tida laen dari si Ali. Ia lekas mengoempet dalem gombolan, kamoedian satelah liat bajangan itoe soeda berdjalan lagi, ia sigra boentoetin. Tjepet sekali Ali berdjalan, hingga Marsina katinggalan djaoe. Koetika sampe di depan itoe mesdjit roesak, lantas djoega Marsina dapet denger soearanja tanah jang digali dan soeara patjoel jang beradoe-radoe dengen batoe. Dengen pelahan sambil mengoempet di bajangan-bajangan tembok, Marsina masoek ka dalem mesdjit jang soeda tida ada gentengnja sampe di pertengahan, dimana dengen laloeasa ia awasken Ali berkerdja, sedeng Ali tida aken dapet liat padanja.

Bebrapa saat soeda berlaloe, achirnja Marsina rasaken hatinja memoekoel keras satelah dapet liat Ali kasi kaloear itoe peti item dari dalem tanah. Marsina tida tahan hatinja jang bersoerak satelah dapet liat itoe oewang dikasi kaloear oleh Ali dari dalem itoe kantong-kantong, hingga dengen tida terasa ia soeda tertawa dengen keras. Ia liat Ali terkedjoet sanget dan moendoer bebrapa tindak ka blakang, sedeng badan dan tangannja bergoemeter. Marsina baroe inget akal jang ia pikirken tadi, dan ia merasa broentoeng sekali itoe tertawaan jang tida disengadja soeda tida bikin gagal maksoednja, maka dengen lekas ia karoedoengi antero moeka dan badannia dengen itoe sprei poetih, dan berdjalan menghamperi pada itoe peti oewang dengen tindakan perlahan. Dalem hatinja Marsina merasa amat geli meliat tingkanja Ali jang sanget ketakoetan dan tida brentinja menjembah serta menjeboet. Koetika soeda berdiri di depan itoe peti Oewang dan merasa Ali tida nanti brani membantah kaloe peti itoe ia angkat pergi, maka Marsina tida kasi ilang tempo lagi, dengen tjepet pondong peti itoe, maski poen ada amat berat. Koetika maoe melariken diri, ia merasa kadoea tangannja dipegang oleh Ali dari belakang dan itoe peti direboet oleh Ali. Marsina melawan dengen sakoeat tenaganja, hingga itoe peti djato ka tanab. Ali maoe ambil kombali itoe peti, tapi Marsina djorokin padanja, hingga tergoeling bebrapa depa. Ia angkat kombali itoe peti dan niat maoe melariken diri lekas-lekas sabelonnja Ali kaboéroe bangoen, tapi doegaanja kaliroe, sebab Ali, sebagi singa, dengen lekas bangoen dari tempatnja tergoeling dan toebroek Marsina dengen tenaga keras, hingga ia djato tengoeroep dengen tindihken itoe peti. Marsina tjepet baliken badannja, tetapi ia merasa tenaganja abis aken berontak dari tindihannja Ali, jang salaennja doea dengkoel ada di atas dadahnja Marsina, tetapi djoega kadoea tangannja ada menjekek dengen keras pada lehernja dan ia pikir djiwanja bakal binasa.

Sakoenjoeng-koenjoeng ia liat Ali lepasken padanja dan dengen kaloearken satoe soeara treakan, ia liat Ali djato terdjeroenoek bebrapa depa. Marsina lekas bangoen dan satoe lelaki berdiri di depannja. Marsina terkedjoet, ia liat lelaki itoe masi memegang batoe di tangan, tetapi rasa kwatirnja djadi ilang, malah ja merasa girang, kerna lelaki itoe boekan laen, hanja ada ia poenja soeami, toean Joesoef .. .

Matanja Joesoef awasken Ali jang badannja berkledjetan, sedeng dara ada mengoetjoer deres. dari kapalanja. Kaliatan Joesoef tida bisa liat itoe pemandangan ngeri, sebab ia lekas lemparken itoe batoe jang ada di tangannja dan melariken diri sembari berkata: „Lekas lari,....lekas lari!”

Marsina taoe bahaja apa bisa deena kaloe perboeatannja di sitoe kataoean orang, betoel tempat itoe ada sepi, tetapi Ali poenja soeara bertreak ada tioekoep keras aken bisa didenger oleh toekang-toekang grobak di Gang Gardoe, maka lekas-lekas Marsina pondong itoe peti oewang dan melariken diri.

Ia sampe di roemah dengen napas tersengal-sengal dan tida bisa kaloearken satoe perkataan, sebab aken pondong itoe peti oewang jang berat sampe di roemah, boekan sedikit tenaga ia moesti kaloearken. Peti itoe ia taro di atas medja dan ia sendiri roeboehken dirinja di atas divan.

Bebrapa saat Marsina tida bergerak, keadaan dalem itoe roewangan djadi soenji, hingga melinken kadengeran soearanja Marsina sadja jang ditarik keras. Lampoe: gantoeng jang besar ada ketjil sekali apinja; hingga penerangan dalem roewangan itoe melinken ada samar-samar sadja.

Podjokan depan dari roewangan itoe, di bawah satoe djendela jang tertoetoep, ada satoe korsi males, dimana Joesoef biasa rebahken dirinja. Marsina tida perhatiken Joesoef ada dimana, ia doega Joesoef ada dalem kamar. Sasoeda rasaken dirinja ilang tjape, Marsina moelai bangoenken badannja. Sakoenjoeng-koenjoeng ia mendjerit, di itoe podjokan jang gelap ia dapet liat doea tangan jang diangkat dan doea mata jang mendelik. Marsina toetoepken matanja dan baliken badannja dengen goemetar. Ia pikir itoelah setannja si Ali dateng menjoesoel.

„Toean! toean, toeloeng!” bertreak Marsina dengen njaring.

Kamoedian ia denger soearanja badan jang diroeboebken di atas itoe korsi males, betoel pada tempat dimana Marsina dapet liat itoe mata dan tangan.

Marsina baliken kapalanja dan awasken lagi itoe tempat gelap. Sekarang matanja baroe dapet liat potongannja satoe badan jang sedeng rebah.

„Toean !” memanggil Marsina.

Ia denger Joesoef mengelah napas.

„Ja, Allah!” menjeboet Marsina dengen mengoeroet dada aken bikin legah ia poenja hati, jang tadi terkedjoet sanget, „kenapa toean berboeat begitoe ? Astaga, saja kira setannja si Ali.”

Joesoef tida bitjara, ia tekap matanja.

Kadoea orang ini sedeng berada dalem katakoetan. Begitoelah memang biasanja kadjadian pada orang-orang jang berdosa. Marsina, maskipoen hatinja katoetoepan oleh rasa temaha, toch tida bisa loepa itoe pemandangan dimana ada kaliatan badannja

, Ali djato berkledjetan, sebagi binatang ajam jang dipotong. Hatinja jang brani soeda djadi linjap tatkala liat itoe tangan jang diangkat dan mata jang mendelik, hingga ia soeda mendjerit.

Apakah sebabnja Joesoef, dalem itoe podjokan jang gelap, angkat-angkat tangan sebagi orang jang maoe menolak serangannja satoe moesoe dan deliken matanja sebagi orang jang meliat satoe perkara ngeri? Dia ini poen ada dalem katakoetan jang heibat. Ia sampe di roemah dari itoe tempat koeboeran dengen keadaain lemas dan bingoeng. Soeda lama ia rebahken badannja di itoe korsi males dengen karinget mengoetjoer. Hatinja memoekoel keras, pikirannja melajang ka itoe Mesdjit toea, dimana roepanja Ali berbajang lagi di matanja. Ia rasaken boeloe badannja bangoen pada saban kali inget begimana badannja Ali berkledjetan satelah dapet poekoelan batoe dari tangannja. Pikirannja jang roewet melajang semingkin djaoe; ia pikir besok pagi orang nanti dapetken maitnja Ali di itoe tempat, orang katemoeken itoe lobang dan perkakas menggali. Orang aken dateng serepin padanja, sebab Ali bekas ia poenja boedjang. Ali poenja istri jang sakit dan ia poenja mertoea jang soeda kolot, nanti menangis tersedoeh-sedoeh kaloe dapet liat Ali soeda djadi mait. Ali poenja setan tida soeka hati boeat itoe perkara, setan itoe tentoe dateng menggoda, boleh djadi membales sakit hati... .. Ia bangoen terkoenjoeng-koenjoeng dan di hatlepannja, Joesoef liat ada berdiri si Ali dengen satoe badi di tangan. Badannja berloemoeran dara, ia mengantjem dan sedia aken toeblesken badinja itoe di hatinja Joesoef. Joesoef menangkis dengen tangannja dan ia denger Marsina mendjerit.... Ia mendoesin, ia soeda mengigo dari katakoetan, hingga dengen merasa amat tjape ia bantingken dirinja di atas itoe korsi males dan tekapken matanja.

Marsina besarken apinja lampoe gantoeng, soepaja hatinja poen toeroet djadi besar, dan kamoedian ia hampirken Joesoef. Dengen soeara lemah-lemboet ia menanja kenapa tadi Joesoef soeda berboeat begitoe.

„Akoe dapet liat setannja si Ali,” saoet Joesoef dengen ogah.

„Mana ada setan,” kata Marsina, „toch sabetoelnja boekan setan.”

„Satoe waktoe betoel-betoel ia nanti dateng,” kata lagi Joesoef.

„Saja tida pertjaja dan toean djangan pertjaja. Toean moesti bikin senang hati, sebab sekarang kita poenja kakajaan soeda bertamba.”

„Gila!” kata Joesoef dengen sengit.

Marsina hampirken itoe peti oewang dan toewang isinja di atas medja. Toempoekan oewang itoe djadi tertjampoer poetih dan merah, jaitoe perak dan emas, tjahianja ada mengkredep di sinarnja api. Marsina tida brentinja bersenjoem, hatinja amat senang. Ia soesoen itoe oewang brapa djoeblanja.

Joesoef djadi inget pada dosanja koetika liat itoe toempoekan oewang dan denger soearanja oewang itoe di itoeng, seperti djibrail mengitoeng dosanja. Ia poenja kabentjian pada Marsina djadi semingkin sanget, hingga ia lantas bangoen dan masoek ka kamar dengen kontjiken pintoenja dari dalem.

IV.
GILA.

Satiap kali kreta api Jiwat, itoe pintoe dialanan spoor di oedjoeng Gang Gardoe ada ditoetoep dan diboeka kombali dengen perkakas kawat jang dikerdjaken oleh satoe toekang djaga pintoe di satoe goeboek, sedikit djaoe dari itoe tempat.

Maski poen tida banjak, tetapi bebrapa orang sedari pagi ada lintasken itoe djalanan, tjoema tida ada satoe jang dapet tengok badannja satoe orang loeka jang terletak di bawah gili-gili dari itoe djalanan. Kabetoelan itoe pagi ada sakawanan orang-orang Boemipoetra jang baroe poelang mengoeboer mait dan salah satoe jang menengok ka sabelah kanan, soeda dapet liat itoe badan jang tjelentang di bawah gili-gili djalanan spoor dan dengen ia poenja pengoendjoekan, laen-laen kawannja poen aloe menengok, Satoe antaranja orang-orang itoe jang berbadan gemoek dan berkoemis, serta roepanja ada paling terindah dalem itoe rombongan, soeda minta kawan-kawannja toeloeng angkat itoe orang loeka. Marika dapetken orang itoe dapet loeka besar di kapala, banjak darah soeda mengoetjoer di sakoedjoer badannja, hingga moekanja poen ampir tida bisa kaliatan, lantaran tertoetoep oleh darah jang soeda kering. Keadaannja orang loeka itoe soeda amat pajah, tapi ia masi bernapas, maskipoen matanja tinggal merem. Itoe orang-orang Boemipoetra laloe angkat si loeka ka atas djalanan besar. Iaorang perloeken tjari aer dan tjoetii si loeka itoe poenja darah jang menoetoepi moekanja, serta goenaken sapoetangan aken boengkoes loeka itoe.

Masing-masing tida kenal siapa adanja itoe orang dan djoega tida taoe ia dapet loeka lantaran apa. Iaorang doega pasti, tentoelah itoe orang soeda kelanggar kreta api koetika ia berdiri di pinggir itoe djalanan dan teroes djato mengglinding di bawahnja gili-gili terseboet.

Sedikit aer jang dikasi minoem pada si loeka, soeda bikin ia sedikit seger, meleken matanja dan awasken ifoe samoea orang, tetapl tida ada satoe perkataan jang kaloear dari moeloetnja, maskipoen beroelang-oelang orang tanja siapa namanja dan dimana tempat tinggalnja. Itoe mata jang diboeka besar, kaliatan boekan seperti mata orang biasa, disitoe ada kaliatan roepa jang takoet atawa seperti ada meliat soeatoe apa jang membikin ia kwatir. Bebrapa kali orang loeka itoe tjoba bangoenken badannja dan berontak dari banjak tangan jang pegangken padanja, tetapi saban kali ia moesti roeboeken kombali badannja dengen napas tersengal-sengal.

Sedeng itoe rombongan orang baniak lagi bingoeng memikirken kemana orang itoe moesti dibawa pergi, itoe toekang djaga pintoe djalanan kreta api jang dari djaoe dapet liat banjak orang berkroemoen, laloe mendatengi dengen tiepet. Dia ini lantas djoega soeda bisa kenalken bahoea si loeka itoe ada si Ali jang tinggal di Petjah Koelit. Iaorang laloe ambil poetoesan aken gotong si Ali dengen koeroeng batang, bekas tadi dipake menggotong mait. Begitoelah si Ali jang belon mati soeda mengalamin digotong di atas koeroeng batang,, sedeng jang laen laen mengikoeti dari belakang.

Di depan pintoe dari itoe roemah goeboek di Petjah Koelit ada djongkok embok Saneah, istrinja Ali dengen kapala diboengkoes dan moeka poetjet. Parasnja ada kaliatan kesel, sebab memikirken kemana perginja si Ali sedari samalem, Sakoenjoeng-koenjoeng dari dijace ja dapet liat ada mendatengin sakawan orang banjak jang gotong satoe koeroeng batang. ia heran kenapa orang-orang itoe ada toedjoeken tindakannja ka depan dimana ia sedeng djongkok. Ia pikir ientoe orang-orang jtoe soeda sala ambil djalan, maka ia lekas bangoen dan maoe kasi taoe pada orang-orang itoe bahoea djalanan ka koeboeran moesti diambil dari Gang Gardoe, tetapi satoe orang lelaki jang mengikoet pada itoe rombongan soeda lebih doeloe boeka moeloet menanja kaloe-kaloe betoel disitoe ada roemahnja si Ali. Embok Saneah lekas kasi djawaban, bahoea betoel sekali disitoe ada roemahnja si Ali, tetapi dalem hatinja merasa amat heran dan terkedjoet. Orang laloe toeroenken itoe koeroeng batang dan angkat si Ali ka dalem roemah dengen keadaan seperti mait, sedeng pada embok Saneah orang laloe tjeritaken dimana iaorang dapetken Ali jang loeka.

Sabelonnja orang abis toetoerken keadaanja si Ali koetika orang dapetken padania, embok Saneah soeda memboeroe pada badannja si Ali dan teroes roeboeh di tanah dengen pangsan. Mertoeanja Ali jang soeda toea, tida bisa tahan aken tida menangis, Sabentaran sadja tetangganja embok Saneah dateng berkoempoel dan masing-masing menanja dengen melit dimana Ali soeda dapet itoe loeka dan lantaran apa. Itoe orang gemoek dan berkoemis, soeda tjeritaken dengen sabar keadadnnja Ali koetika didapetken di bawah itoe gili-gili djalanan spoor. Lebih djaoe orang itoe njataken pendapetannja bahoea Ali tentoe soeda dapet itoe loeka kabentoer oleh kreta api jang sedeng liwat. Samoea pendenger, salaennja Saneah dan iboenja, telah pertjaja itoe tjerita.

Ini orang gemoek jang kaliatan moerah hati, koetika dapetliat keadaan roemahnja All ada miskin, soeda kaloearken bebrapa roepia dari kantongnja boeat Ali berobat, sedeng kawan-kawannja poen jang mempoenjai sedikit oewang, soeda menderma ketjil-ketjil, hingga di tangan iboenja Saneah ada dikoempoel oewang ampir doeapoeloe roepia.

Saneah jang tadi djato pangsan, sekarang sedeng menangis dengen sedih meliat keadain soeaminja. Ali jang rebah di atas bale tida sekali geraken badannja, maskipoén orang tjoetji kapalanja dengen aer dan boengkoes loeka itoe dengen bebrapa matjem obat dadaonan.

Loeka itoe sabetoelnja tida terlaloe berbahaja, tetapi lantaran itoe batoe jang memoekoel ada di ajoenken dengen keras, maka otaknja Ali ada tergerak keras, hingga itoelah lantarannja jang membikin Ali tida bisa inget orang dengen betoel.

Saneah, begitoe poen iboenja merasa amat heran begimana Ali soeda dapetken itoe loeka di itoe tempat sepi. Lagi poen iaorang inget Ali soeda kaloear di waktoe tengah malem, maka apakah djoega jang Ali bikin di itoe tempat? Begitoelah Saneah berpikir, tetapi tida soeatoe doegain jang membikin tetap pikirannja, melinken ia harep: Ali sendiri nanti bisa tjeritaken boeat oeroesan apa ia soeda pergi ka ifoe tempat sepi di waktoe tengah malem.

Bebrapa djam telah laloe dan achirnja Ali dapet tenaga lagi, hingga ia bisa bangoenken badannja, toeroen dari bale dan doedoek di satoe bangkoe. Matanja jang di boeka besar ada mengawasken istrinja jang djongkok dihadepannja, tetapi itoe mata boekan seperti mata orang biasa, hingga istrinja djadi takoet, pinda doedoek ka atas bale. Kemana djoega istri itoe bertindak, matanja Ali tinggal mengikoeti dengen mendelik.

Bebrapa doekoen soeda dipanggil, tetap Ali poenja lingloeng tida dioega bisa disemboehken. Selagi doedoek di itoe bangkoe, kadang-kadang matanja Ali mengawasi pada satoe tempat sampe lama, sasoedanja begitoe ia laloe tjari patjoel dan kaloe tida dapet itoe barang, ia goenaken kajoe potongan, gali itoe tanah jang tadi ia awasken, sedeng di moeloetnja sabentar-bentar berkata: “Betoel disini, betoel ini tempat, . .” Istrinja poenja pertanjain dengen maksoed apa Ali berkoeat begitoe, tida sekali disahoeti, koepingnja soeda seperti toeli dan moeloetnja bisoe boeat bitjara pada laen orang. Kadang-kadang djoega, selagi berbaring di bale pembaringan, matanja Ali mendelik-delik mengawasi pada satoe podjokan, dan sasoeda mengawasi begitoe saklan lamanja, ia laloe lompat melariken diri dengan toebroek segala apa, seperti djoega ia dioeber setan. Sembari lompat-lompatan begitoe, Ali bertreak-treak dengen seboet ada setannja NjiGrintil. Lantaran omongannja. Ali begitoe, istrinja djadi pertjaja bahoea salaennja kabentoer kareta api, Ali soeda tergoda djoega oleh setannja Nji Grintil, maka ia laloe panggil doekoen aken bikin sadekah dl koeboeran Nji Grintil. Itoe samoea tida menoeloeng, sampe tiga hari lamanja Ali selaloe mengatjo dengen seboet namanja Nji Grintil, Nii Marsina, toean Joesoef dan satoe waktoe ia soeda minta djoega orang ambilin badjoenja jang itoe malem ia pake pergi kaloear, tetapi badjoe itoe soeda ditjoetji sebab penoe darah, Badjoe ini Ali preksa beroelang-oelang, sebab katanja disitoe ia ada simpen soerat wasiat.

Hari keampat Ali moelai banjak bitjara, kalakoeannja adem seperti biasa sabelonnja ia dapet itoe loeka, ia tida lompat-lompat lagi, tida mengatjo dan katakoetan perkara setan atawa gali-gali tanah. Tetapi apa jang ia omongken, ada perkara-perkara jang membikin heran pada Saneah dan iboenja.

Pada soeatoe pagi Ali tjerita pada istrinja dan mertoeanja jang mendengeri dengen girang, sebab kira Ali soeda semboeh hetoel dari lingloengnja, ia kata, dari itoe kitab Arab ia soeda dapetken satoe soerat wasiat jang mengoendjoek tempatnja satoe harta jang terpendem, Malem-malem ia pergi ka itoe tempat dan soeda dapet gali itoe oewang f 50,000 jang terisi dalem satoe peti, tetapi selagi maoe bawa oewang itoe, Nji Grintil dateng reboet dan tangannja menampar sampe ia dapet itoe loeka di kapala. Saneah, begitoe poen iboenja, maski ada pertjaja perkara tachajoel dan kadang-kadang merasa serem djoega kaloe orang tjeritaken perkara setannja Niji Grintil, tetapi aken pertjaja tjeritanja Ali, itoelah ada perkara jang terlaloe tida bisa djadi. Setan sering menakoe in pada orang idoep, itoelah ia pertjaja, tetapi setan menampar sampe orang dapet loeka begitoe heibat, inilah biar di samber gledek Saneah tida bisa pertjaja. Teroetama lagi tjeritanja Ali ada djoesta, sebab dimanatah ada orang simpen oewang sampe f 50,000 dalem tanah ? Omongannja Ali semoea tida bisa djadi, hingga Saneah dan iboenja diadi lebih tetap pertjaja Ali dapet sakit gila. Kapertjajainnja itoe djadi tida bisa disangsi lagi keetika pada soeatoe malem Saneah dapet liat Ali bangoen dari pembaringan. Saneah tinggal mengintip dan liatken Ali pergi ka blakang roemah, tjari patjoel dan linggis. Barang itoe ia tida dapetken, dan Saneah sendiri tida taoe kemana ilangnja. Ali dapetken sapotong kajoe dan dengen itoe barang la, maoe berangkat, tetapi Saneah tjepet tjegat dan-tanja kemana ia maoe pergi. Ali djawab ia maoe pergi gali harta. Saneah oelangken tjeritania Ali tadi pagi, dimana ia bilang itoe harta ia soeda gali dan telah direboet oleh setannja Niji Grintil. Ali tarik kombali tjeritanja itoe, ia kata ia soeda salah omong, sedeng sabetoelnja apa jang ia tjeritaken tjoema ada implan sadja. Itoe harta ia tetep kata belon digali dan berkeras maoe pergi, tetapi Saneah tlega dengen keras. Ali djadi doedoek terpekoer di atas bale, dan pengabisannja ia mengelah napas sambil berkata: „Ach! soeda boekan peroentoengan akoe!“ Dari kadoea matanja laloe meleleh aer dengen deres, hingga Saneah dan iboenja djadi toeroet merasa sedih dan lebih sedih lagi istti ini memikirken dari mana ia bisa dapet oewang boeat onkost makan, sebab itoe dermaan dari orang banjak soeda abies digoenaken panggil doekoen dan sadekah, sedeng soeda ampir sapoeloeh hari All tida berkerdja soeatoe apa.

Loekanja Ali soeda ampir semboeh, demikian poen pikirannja moelai djadi betoel, tjoema kadang-kadang ia soeka tjeritaken ia poenja berangkat ka satoe tempat boeat gali itoe oewang f 50,900 dan begimana sasoedanja dapet itoe oewang ia ditampar oleh setannja Nii Grintil. Saban kali ia tjeritaken hal itoe, saban-saban djoega orang pertiaja bahoea otaknja Ali masi miring.

Djalannia hari ada amat lekas, sigra djoega sakitnja Ali soeda ampir satoe boelan. Saneah jang tida poenja akal aken tjari oewang, sedikit-sedikit soeda djoeal barang perabotan roemah tangganja sampe perabotan piting mangkok dan prioek nasi abis didjoeal. Sasoedanja abis akal, Saneah laloe ambil poetoesan berangkat ka Bogor aken menoempang tinggal di roema abangnja si All. Begitoelah samoea perabotan roemah-tangganja di djoeal, melinken itoe kitab Arab Ali tida maoe djoeal. Iaorang berangkat ka Bogor dan disana iaQrang menoempang sama abangnja si Ali jang satelah dapet liat keadaan adenja begitoe roepa, djadi merasa amat doeka.

V.
SI TOEKANG BILIK.

Katma, si Ali poenja soedara toea, soeda trima kadatengan. adenja itoe dengen senang hati. Katma poenja pengidoepan tida terlaloe senang, pakerdjaan bikin billk betoel bagoes oentoengnja, tetapi tida selamania lakoe keras, lantaran begitoe Katma melinken tjoema dapet pengidoepan tiba satjoekoepnja sadja boeat ia poenja istri dan iboe. Kadatengannja Ali bersama istri dan mertoea, bikin onkostnja Katma dalem roemah bertamba doea kali lipet, tetapi Katma tida djadi djengkel, dan djoega tida paksa Ali bantoe kerdjaannia, sebab ia taoe boeat satoe atawa doea minggoe Ali poenja pikiran moesti dibikin senang, soepaja itoe ingetan boeat dapet harta tida moentjoel lagi. Dengen tida mengegroetoe Katma kerdja bikin bilik siang dan malem, soepaja pendapetannja bisa tamba lebihan. Ali dan istrinja, demikian poen mertoeanja tida taoe kaloe Katma tida biasanja kerdja malem, hanja tjoema sedarl iaorang poenja dateng sadja, baroe Katma berkerdja keras dengen loepa siang dan malem. Katma poenja istri dan iboe taoe bahoea Katma soeda kaloearken tenaganja tjoema perloe aken toeloeng pengidoepannja tiga familie, tetapi ini istri jang baek hati, sedikit poen tida djadi koerang senang hati pada itoe tiga orang jang mendjadi lantaran aken soesahnja ia poenja soeami dalem pakerdjaan. Boekan ia mengamboel, tetapi poedji kategoeban hati soeaminja dalem hal hadepken itoe tempo jang soeker, maka ia djadi lebih tjinta pada soeaminja itoe.

Hawa dingin dan toekarnja pengidoepan, soeda bikin Ali djadi semboeh betoel dari penjakitnja, boekan sadja ia poenja loeka di kapala telah rapet kombali, tetapi ja poenja ingetan poen soeda djadi baek sebagimana doeloe. Sekarang ia moelai merasa begimana keras soedaranja soeda berkerdja aken goena ia poenja pengidoepan, maka Ali jang ada poenja pengrasaan, tida bisa makan tidoer di roemah soedaranja itoe zonder berkerdja. Begitoelah, satelah soeda melaloei satoe minggoe, Ali poen moelal djadi toeekang bikin bilik, Bilik itoe dibikin dari bamboe, jang sasoedanja dibela dan ditjatjak, kamoedian dianjam. Oleh pendoedoek di oedik-oedikan atawa poen di kabanjakan gedong ketjil di Bogor, bilik itoe ada digoenaken boeat dingding roemah. Satengab boelan kamoedian All poen soeda djadi satoe toekang bikin bilik jang pande. Kadang-kadang Ali sendiri soeda trima panggilannja orang-orang jang perloe bikin roemah, pasang bilik atawa betoelin bilik jang roesak.

Pada soeatoe pagi ada dateng saorang prampoean di roemahnja Katma di Kebon Djahe dan minta Katma dateng di roemah madjikannja prampoean toe jang tinggal di Tjiwaringin. Katmatrima itoe panggilan, tetapi oleh kerna kerdjainnja sendiri di roemah masi terlaloe banjak, maka ia titahken Ali boeat pergi ka itoe roemah di Tjiwatingin. Ali ikoet itoe prampoean dengen bawa bebrapa perkakas jang perloe.

Ia diadjak masoek ka dalem satoe gedong ketjil jang tertoetoep genteng dan berdinding bilik. Matjemnja gedong ini maskipoen ketjil, tetapi ada amat moengil. Ia poenja pelataran jang sedikit lebar ada penoeh dengen poehoen-poehoen boengah jang bagoes, sedeng perabotan roemah di pertengahan loear dan dalem, samoea ada serba netjis.

Itoe boedjang prampoean laloe masoek ka dalem, sedeng Ali menoenggoe di loear. Tida lama boedjang itoe kaloear kombali dan oendjoeken pada Ali bilik sabelah mana jang maoe dibetoelken.

„Poekoel sembilan toean nanti dateng dan nanti oendjoek bilik bagian jang mana lagi maoe di bongkar,“ katanja itoe boedjang prampoean.

Ali moelai berkerdja, njonja roemah kaliatannja lagi ripoeh oeroes masakan di dapoer.

Waktoe maoe boeka itoe bilik jang soeda roesak, Ali liat ada satoe lemari katja jang moesti dikiserken, Hal ini ia bri taoe pada itoe boedjang prampoean dan iaorang berdoea Jaloe kiserken lemari itoe. Waktoe dikiserken, pintoenja lemari itoe jang tida terkontji djadi terboeka. Ali liat saklebatan isinja lemari itoe dan djadi terkedjoet koetika dapet liat satoe peti item. Ia kaloearken peti itoe dengen tingka jang amat kapingin taoe dan boeka toetoepnja. Disitoe tida ada terisi apa-apa, salaennja bebrapa kantong kaen jang soeda toewa.

„Eeeh! eeeh!!” berseroe Ali dengen limboeng, „kaloe begitoe peti ini ada disini. Siapakah jang poenja ini roemah ? Ach! itoelah tentoe iang soeda rampas hartakoe.

Itoe boedjang prampoean liatken tingkanja Ali dengen bingoeng, ia tida mengarti apa jang Ali maksoedken dalem perkatainnja, tetapi waktoe denger madjikannja dikataken djadi perampas dari Ali poenja hasta, boedjang itoe sigra lari ka dapoer aken bri taoe pada njonja.

Satoe prampoean eilok jang berpakean perlente, dadah tertaboer dengen peniti brilliant, tangan dan dieridjinja penoeh dengen gelang dan tjintjin, dari dapoer mendatengin dengen lekas ka dalem roemah, dimana ia dapetken Ali sedeng lemparken antero isinja lemari dimana tadi ia dapetken itoe peti item. Sasoeda tida dapetken apa jang ia tjari, matanja jang beringas hampirken medja toelis jang tida djaoe dari tempat itoe. Samoea soerat-soerat Jang ada di latji ia kaloearken dan lemparken kalang-kaboet, sedeng moeloetnja ada mengatjo: „Mana goea poenja soerat wasiat....goea poenja soerat wasiat. Mana goea poenja harta 50,00. Goea nanti boenoe itoe bangsat. Mana itoe bangsat.”

Itoe prampoean ellok, satelah dapat liat moekanja Ali, djadi moendoer bebrapa tindak dengen terkedjoet sanget dan moekanja djadi poetjat seperti kertas poetih.

Prampoean itoe boekaniah laen dari Njai Marsina.

Bebrapa saat Marsina melinken bisa awasken sadja Ali adoek-adoek itoe lemari dan medja toelis dengen tida bisa kaloearken perkatadn, sampe kamoedian itoe boedjang prampoean tegor apa baek ia panggil opas. Marsina baroe mendoesin dari goegoepnja dan lantas titahken boedjang tadi pergi panggil opas.

Sedari tadi Ali tida mendoésin jang perboeatannja sedeng diawasken orang, tetapi koetika denger itoe boedjang bitijara, jantas djoega ia menengok dan dapet liat pada Njai Marsina.

„Goesti Allah, . . .” menjeboet Alidengen badan goemetar dan gigi berkretekan. „Kaloe....kaloe begitoe, sekarang akoe taoe siapa jang soeda rampas hartakoe. Ja, Allah, kaoe Njai Marsina, setan alas, kaoe soeda dateng di mesdjit roesak, menjaroe djadi setannja Njai Grintil? Masja allah, kaoe jang soeda hartawan masi maoe serakahken itoe harta jang moesti djadi bagiankoe?” Abis kata begitoe sebagi singa Ali toebroek korbannja. Marsina tjoba lolosken dirinja, tetapi badannja dapet dipeloek dan dengen tenaga keras ia dibanting oleh Ali di atas batoe, Ali terpental bebrapa tindak ka blakang lantaran tendangannja Marsina jang soeda tjelentang dengen bertreak-treak. Itoe tendangan soeda bikin All djadi lebih sengit, hingga ia toebroek Marsina dan tjekek lehernja. Marsina rasaken napasnja tida bisa berdjalan, pelahan-lahan tenaganja moelai abis dan matanja mendelik. Sakoenjoeng-koenjoeng pintoe dalem terboeka dengen keras dan Ali menengok dengen lekas.

Satoe lelaki moeda masoek mendatengin dari itoe pintoe aken toe‘oeng istrinja jang tertjinta, tetapi satelah liat Ali, ia moendoer dengen terkedjoet, hinggaia moesti toendjang badannja di medja toelis soepaja tida djato Jemas.

„Hai! hai!“ treak Ali dengen kalap. „Ini dia jang akoe tjari.... Mari sini bangsat! Akoe maoe kaoe poenja djiwa. .. .” Ali lepas korbannja jang prampoean dan sekarang oedak korbannja jang lelaki.

ltoe lelaki ada toean Joesoef.

Joesoef tjoba lolosken diri, tetapi di pertengahan roemah ia katjandak. Joesoef lompat kapinggir tembok dan djambret satoe anak-anakan tembaga, dengen apa ia maoe poekoel kapalanja Ali, tetapi Ali tjepet rampas itoe sendjata berat dan balik limpahken di kapalanja Joesoef. Kaloe Joesoef tida kaboeroe kelit, nistjaja kapalanja soeda antjoer. Itoe anak-anakan tembaga tida djato di kapalanja Joesoef hanja menggenaken poendaknja sadja. Tetapi maski begitoe Joesoef soeda djadi sempojongan. Itoe koetika jang baek laloe digoenaken oleh Ali. Ia tjekel batang lehernja itoe korban dan tandelken di atas medja. Joesoef brontak-rontak dengen sakoeat tenaga, tetapi pertjoema. Moekanja djadi merah dan kamoedian moelai berobah djadi biroe. Doea minuut lagi tentoe Joesoefaken djadi mait, tetapi Allah masi lindoengken djiwanja, sebab djoestroe itoe waktoe jang tenaganja soeda moelai abis, dari pintoe depan laloe mendatengi tiga politie Boemipoetra. Ali lantas sadja ditangkep, tetapi ja melawan keras. Doea antaranja itoe orang politie djato tengkoeroep lantaran dipoekoel oleh itoe anak-anakan tembaga, tetapi jang satoe soeda beroentoeng bekoek doea-doea tangannja Ali ka blakang, hingga ia tida bisa berontak lagi. Dengen tambang itoe tangan diiket.

Itoe boedjang prampoean jang dapet liat njainja mengeletak dengen tida inget orang, boeroe-boeroe ambil aer dan siremken di moekanja Marsina, begitoepoen itoe orang politie jang dapet loeka di kapala, tetapi bisa bangoen komball dari tempat djatonja, lekas toeloeng Joesoef dari pangsannja. Doea orang ini achimja djadi baek kombali, maskipoen sampe bebrapa saat soemangetnia tinggal melajang.

Itoe politie laloe bikin tjatetan atas apa jang telah kadjadian dengen menoeroet tjeritanja itoe boedjang prampoean, dan achirnja dari Joesoef sendiri dan dijoega dari pengakoeannja Marsina. Ali tetep di toedoeh ada gila. Roepanja jang kalap, matanja jang beringas, kalakoeannja jang kalang-kaboet, dan selaloe tloba melariken diri, begitoe poen mendenger omongan-omongennja perkara itoe harta, bikin tetap pada itoe sangkahan bahoea betoel Ali soeda djadi edan. Teriring oleh itoe tiga opas, Ali laloe dibawa ka kantoor politie.

.......................................................................

Kita nanti dapet taoe apa jang aken kedjadian pada Ali lebih djaoe, tetapi sekarang biarlah kita toetoerken apa sebabnja Joesoef dan Marsina telah pinda ka Bogor.

Itoe pagi, jang pada malemnja terdjadi itoe perampasan harta di mesdjit roesak, kita liat Marsina doedoek di medja adepken kopi dan sediaken makanan pagi pada Joesoef, tetapi ia ini kaliatan lesoe, moeka poetjet dan pikiran bingoeng. Djam sapoeloe biasanja Joesoef soeda pergi dari itoe roemah, tetapi itoe hari ia tinggal doedoek dengen bengong sana- bengong sini, Ia rasa matanja amat mengantoek dan sigra masoek ka kamar dengen pengharepan bisa poeles, tetapi sampe djaoe lohor tida satoe saat jang ia bisa meremken matanja. Ia poenja antero pikiran tinggal teroes terpegang oleh itoe kadjadian samalem, dan apa jang nanti bisa kadjadian di kamoedian hari. Ia harep Ali tida mati, soepaja kadosahannija tida terlaloe berat, tetapi ia balik berpikir lagi, kaloe Ali idoep dan kamoedian dapet taoe siapa jang soeda poekoel padanja dan rampas itoe harta, nistjaia ia aken bikin pembalesan. Begitoelah Joesoef pikir pergi dateng serba sala dan rasa kwatirnja djadi bertamba-tamba. Achir-achir ia panggil baboe Min dan titahken ia pergi ka roemahnja Ali boeat tengok apa Ali dapet sakit atawakah istrinja jang sakit telah wafat. Min jang tida taoe soeatoe apa tentang itoe kadjadian di mesdjit roesak, laloe toeroet prenta toeannja dan berangkat ka roemahnja Ali. Ia sampe di itoe roemah goeboek dengen sedikit tida enak di hati, sebab dapet liat banjak orang masoek kaloear di itoe roemah. la sangka tentoe istrinja Ali meninggal doenia. Tetapi tatkala ia sampe di dalem roemah, lantas djoega ia dapet liat Ali jang kapalanja diboengkoes sedeng rebah dan moeloetnja ngatjo tida kadengeran teges. Sasoedanja menanja dan dapet katerangan bahoea loekanja Ali ada dari lantaran katoebroek kreta api di deket Gang Gardoe, lantas Min poelang dan wartaken itoe kabar pada toeannja. Joesoef merasa sedikit legah, itoe kabar bahoes Ali dapet loeka katoebroek kreta api soeda bikin ia sedikit girang, sebab ternjatalah ia poenja perboeatan tida dikatahoei. Tetapi kamoedian pengrasahan kwatir dateng kombali pada Joesoef, Ali itoe waktoe tentoe masi lingloeng belon bisa bitjara betoel, itoe tjerita bahoea Ali dapet loeka katoebroek kreta api, tentoe soeda kaloear dari sangkahannja orang-orang jang dapetken Ali, tetapi bila Ali soeda baek betoel, nistjaja ia bisa tieritaken apa jang sabetotInja soeda kadjadian padanja, boleh djadi djoega ia bisa kasi katerangan siapa jang soeda rampas itoe harta maskipoen menoeroet katanja Marsina, Ali tida bisa kenalken padanja, kerna itoe waktoe Marsina karoedoengken antero badannja dengen sprei poeti. Djikaloe Ali dapet taoe siapa adanja itoe prampoean jang menjaroe djadi setannja Njai Grintil, nistjaja ia bisa tebak djoega slapa adanja itoe orang jang poekoel kapalanja dengen batoe.

Joesoef merasa tida enak aken tinggal lebi lama di itoe kampoeng. Ia laloe adjak Marsina berdami ka tempat mana baek ia pinda. Marsina kapingin pinda ka Bandoeng, tetapi Joesoef tida satoedjoe dan ambil poetoesan pinda ka Bogor.

Begitoelah Joesoef laloe beli itoe roemah di Tjiwaringin dan riasken dengen perlente, melinken biliknja jang soeda toewa belon diganti. Ia soeda niat aken bongkar itoe bilik dan ganti dengen tembok, tetapi ia belon dapet tempo boeat panggil toekang aken kerdjaken itoe kerdjain, maka ia laloe ambil poetoesan boeat samentara waktoe toekar sadja itoe bilik toea dengen jang baroe dan kamoedian hari baroe maoe dirombak aken toekar dengen tembok.

Itoe waktoe ia taoe di roematnja aken dateng toekang bilik, dan jia tida sekali doega kaloe Ali soeda pinda ka Bogor. Itoe boedjang prampoean, Nii Saleha, kabetoelan sekali soeda panggil toekang bilik si Katma, jang lantaran tida sempet soeda titahken si Ali lakoeken itoe pakerdjaan gampang. Boedjang ini tida kenal si Ali, maski poen soeda lama djoega ia tingga! di Bogor, ia melinken kenal si Katma.

Waktoe Joesoef masoeken autonja ka dalem pekarangan, ja lantas dapet denger soeara roesoe dalem roemah dan soeara istrinja, bertamba lagi soeara treaknja satoe gadis, anaknja Nji Saleha, jang berlari-lari kaloear bri taoe pada Joesoef apa jang soeda kadjadian dengen Marsina.

Itoe tjekekan jang Marsina dapet, soeda bikin ia sakit leher, dan boeat bebrapa hari ja tida bisa makan nasi, tetapi tjekekan pada Joesoei tida begitoe hebat. Doktor jang pande soeda semboehken itoe doea orang dari sakitnja.

„Ali tida nanti gampang terlepas dari roemah sakit Tjikeumeuh,” kata Marsina pada soeatoe hari boeat hiborken hatinja Joesoef jang moelai djadi katakoetan lagi. „Djikaloe Ali soeda semboeh dari sakitnja, tentoe ia dimasoeken dalem pendjara, sebab ia soeda berboeat kadosahan disini.”

Joesoef tida sahoetken petkataannja Marsina. Joesoef ada sedikit lebih taoe atoerannja wet. Saorang edan tida nanti dihoekoem dari ia poenja perboeatan jang tida sanoenoeh, djoega Joesoef taoe, bila Ali soeda semboeh dari gilanja, ia aken dipoelangken pada familienja, Ali sekarang soeda dapet taoe itoe resia jang soeda kadjadian pada dirinja di mesdjit roesak. Itoe setan fang sakian lama ia tida brani sangkal kabenerannja, sekarang ia baroe taoe ada Njai Marsina dan itoe barang keras jang djato di kapalanja sakoenjoeng-koenjoeng, ia baroe dapet taoe soeda dialoenken oleh tangannja Joesoef. Dalem hatinja Ali tentoe berkata, Joesoef ada satoe manoesia palsoe jang paling besar dalem doenia. Ia berlaga moerah hati dengen kasi katerangan betoel apa jang ia dapet batja dalem itoe testament, tapi hatinja jang serakah, soeda djalanken itoe penipoean, jang mana ampir-ampir mengambil djiwanja sebagi korban dari itoe katemahaan. Menginget hal ini, Joesoef djadi menarik papas dengen merasa maloe sekali. Hal ini tida sabrapa, tetapi pembalesan Ali di kamoedian hari, itoelah jang ia kwatirken.

Satiap hari Joesoef kirim orangnja ka roema sakit gila di Tjikeumeuh aken dapet taoe keadaannja Ali.

VI.
DI ROEMAH SAKIT TJIKEUMEUH.

Politie dapet banjak soesa aken bawa Ali ka roemah sakit Tjikeumeuh, sebab ia selaloe berontak-rontak tida maoe dibawa ka itoe tempat kaloe tida bersama-sama istrinja. Sebab bisa bawa bintjana bila Ali senantiasa berontak-rontak begitoe, maka politie loeloesken kahendaknja Ali, jang laloe dibawa ka Kebon Djahe diroemahnja Katma. Tentoe sadja samoea orang isinja itoe roemah djadi terkedjoet sanget koetika dapet liat Ali teriket tangannja dengen dipegang oleh doea orang politie. Keadaannja Ali djadi semingkin gila koetika dapet liat istri dan familienja. Ia teroes berontak, hingga bebrapa kali politie terpaksa goenaken roejoengnja: boeat bikin Ali merasa sakit, tetapi itoe samoea tida menoeloeng, Ali poenja kalap tida perdoeliken sakit. Embok Saneah, istrinja Ali, djadi mendjerit-djerit koetika liat soeaminja dipoekoelin oleh orang polltie, sedeng sekalian familienja jang prampoean toeroet menangis, Katma beroelang-oelang minta pada itoe orang politie soepaja soedaranja tida dipoekoelin, dan kamoedian, bersama Saneah, Katma laloe anter Ali ka roemah sakit di Tjikeumeuh.

Ali dipreksa oleh satoe doktor dan ini thabib Europa laloe menerangken bahoea Ali betoel dapet sakit gila, tetapi tida keras, dalem satoe boelan brangkali bisa semboeh. Istrinja Ali dikasi soerat permisi aken boleh masoek ka roemah sakit boeat katemoeken soeaminja.

Ali dimasoeken di satoe kamar sendirian, sedeng Katma dan Saneah laloe berdjalan poelang dengen hati sedih.

Pada soeatoe hari, koetika Saneah, sebagimana biasa satlap hari, koendjoengi soeaminja di roemah sakit, Ali laloe terangken pada Saneah bahoea ia sabetoelnja tida gila, tjoema lantaran terlaloe goesar, maka ia djadi begitoe kalap, hingga pikirannja djadi gelap. Ia tida inget satoe apa salaennja ingin mengamoek.

Saneah tida pertjaja perkataannja Ali, itoe pengakoean Saneah pikir tentoe dioega soeda kaloear dari plkiran gila. Soeda tiga bari Saneah koenjoengi Ali dan saban hari Saneah dapetken soeaminja seperti orang bisoe, tioema pertanjaan-pertanjaan jang perloe sadja Ali sahoetken. Dalem itoe tiga hari Ali tinggal diam, tida bitjara, tida soeka makan, minoem atawa isep roko, ia selaloe doedoek dengen toendoeken kapala seperti orang jang berat pikiran. Pertanjadonja Ali jang dioetjapken baroesan, Saneah tioema bales dengen manggoetken kapala, tetapi dari matanja kaliatan ada melele aer dengen deres.

„Kenapa kaoe menanggis, Saneah ?” tanja Ali.

„Ah! akoe taoe, kade merasa sedih lantaran masi doega akoe ada gila. Kaoe tida pertjaja perkataankoe bahoea akoe sabetoelnja tida gila.” „Ali, apa sabetoelnja kaoe bitjara dengen soenggoe-soenggoe ?” tanja Saneah sambil memandang moeka soeaminja, seperti djoega ia maoe dapet kapastian apakah ia bitjara dengen benar. „Kaloe kaoe tida gila, kenapa politie bawa kaoe kamari dan doktor bilang betoel kaoe gila?”

„Itoe samoea soeda terdjadi dengen sakedjepan,” sahoet Ali. „Selagi akoe kalap, boleh djadi kalakoeankoe mirip sebagi orang gila, tetapi sekarang, sebagimana kaoe liat, akoe tida gila.”

„Soeda tiga hari akoe koendjoengi kaoe,” kata lagi Saneah, „dan satiap kali akoe liat kaoe doedoek dengen toendoeken kapala, kaoe tida sahoetken bebrapa pertanjaankoe, kaoe tida soeka makan makanan jang akoe anterken kamar. Apakah tiga hari jang laloe kaoe masi gila? Apakah sebabnja itoe, Ali?”

„Ach! Saneah,” kata Ali dengen mengelah napas, „njatalah kaoe tida taoe keadaankoe, njatalah kaoe tida taoe apa jang sabetoelnja soeda terdjadi di roemahnja toean Joesoef. . . .”

„Akoe soeda dapet katerangan dari Katma jang pergi ka roemahnja toean Joesoef dan menoeroet itoe boedjang poenja tjerita, dan selagi kaoe betoelin bilik mendadak kaoe poenja sakit gila kamboe kombali. Kaoe soeda tjekek toean Joesoef dan Njai Marsina,”

„Akoe kapingin bisa boenoeh itoe doea bangsat seperti memboenoeh pada andjing-andjing,” kata Ali dengen gemes.

„Kenapa kaoe begitoe gemes padanja, Ali. Ia orang toch tida berdosa satoe apa. Ia panggil kaoe dateng betoelin bilik dengen tida sekali kira toekang bilik itoe ada kaoe sendiri. Toean Joesoef dan Njai Marsina soeda pinda di Bogor sebab lebih senang dengen hawa disini...?”

„Boekan lantaran iaorang soeka sama hawa di sini, tetapi sebab di Mangga Doea jaorang takoet dapet akoe poenja pembatesan.”

„Pembalesan begimana? Apa iaorang soeda berboeat sala pada kaoe, Ali? Apa boekan kita jang dapet ia poenja banjak toeloengan di tempo doeloe ?”

„Saneah, dengerlah apa jang akoe tjeritaken, dan pertjajalah omongankoe ini ada dengen sabetoeinja. Doeloe orang dapetken akoe terletak di pinggir djalanan kreta api dengem loeka berat di kapala Orang kata akoe soeda dapet itoe loeka lantaran kabentoer kreta api. Akoe djadi sakit, dan kaoe tjerita itoe waktoe kalakoeankoe mirip seperti orang gila. Sabenar-benarnja itoe waktoe akoe sendiri tida taoe apakah akoe mengimpi atawakah sabetoelnja ada kadjadian itoe perkara. Loeka di kapala jang akoe dapetken, soeda mendiadi lantaran aken akoe tida bisa berpikie betoel perkara jang kadjadian. Akoe poenia ingetan ada keras pada itoe penggalian harta dan pada setannja Nii Grintil, maka djoega kadang-kadang dateng ingetan jang sengit boeat tjoba gali lagi harta itoe. Tapi dimana tempatnja jang betoel ada terpendem, akoe tida bisa inget lagi, maka djoega dimana sadja akoe lantas maoe menggali, Itoe bajangan setan jang rampas peti oewang djoega senantiasa terliat di depan matakoe. Lantaran ingetan di kapa'akoe kalang-kaboet, tentoe sadja akoe djadi senantiasa katakoetan. Sekarang perkara soeda djadi terang. Itoe peti oewang jang akoe kenalken betoel ada di roemahnja toean Joesoef. Soeda tiga hari akoe pikirken ini perkara, dan sekarang akoe taoe betoel begimana soeda kadjadian pada dirikoe.”

Saneah djadi katarik hati dengen itoe tjerita jang mirip seperti dongeng. Itoe harta f 50,000 ia masi kagoemken, dari sebab begitoe ia laloe mendengeri lebih hati-hati pada tjeritanja Ali jang masi diteroesken.

„Saneah,” melandjoeti Ali dalem tjeritania itoe, „kaoe tentoe masi inget itoe malem kaoe ada sakit. Penjakitmoe itoe membikin akoe djadi jengkel, doahnja doekoen tida bisa berbasil. Itoe waktoe akoe inget ada satoe kitab Arab jang tergantoeng di dingding roemah, peninggalan abang Moersin, dan jang kita selaloe oekoepken sebagi barang angker. Akoe jang soeda boeang banjak oewang boeat itoe kitab, kerna saban malem Djoemahat moesti dioekoepken dengen menjan, djadi kapingin taoe isinja. Akoe soeda tetepken niatan, kaloe betoel itoe ada kitab soetji, akoe maoe minta kamandjoerannia boeat kaoe poenia penjakit dan kaloe kitab biasa, akoe niat aken djoeal sadja. Koetika akoe boeka lembarannja, satoe lipetan soerat soeda djato dari dalem lembaran kitab itoe. Akoe poengoet dan tjoema liat toelisan-toelisan Arab jang rapi. Dari sebab kapingin taoe, akoe laloe bawa soerat itoe pada toean Joesoef jang kasi katerangan bahoea soerat itoe ada testament dari hartanja satoe hadji. Hartanja jang berdjoembla f 50,000 ada terpendem di mesdjit roesak di Mangga Doea. Ia kasi katerangan begitoe lengkap dan njataken pengharepannja soepaja akoe bisa beroentoeng dapetken harta itoe, hingga akoe pertjaja toean Joesoef jang soeda hartawan tida nanti serahken harta itoe. Malemnja poekoel sapoeloe, dengen tida kasi taoe pada kaoe, sebab dipesen, akoe laloe berangkat ka itoe mesdjit, Di Gang Gardoe akoe dapet liat bajangan poetih jang akoe sangkahken setan, tapi akoe braniken hati dan teroes gali itoe harta di mesdjit roesak. Sasoeda dapet itoe peti dan boeka toetoepnia, dimana kaliatan ada berisi banjak oewang perak dan emas, sakoenjoeng-koenjoeng akoe denger soeara tertawa dan di depankoe berdiri satoe setan prampoean jang karoedoengi badannja dengen kaen poetih. Akoe sangka itoelah setannja Nji Grintil, hingga akoe djadi katakoetan sanget. Waktoe ia maoe ambil itoe peti, akoe lantas serang setan itoe, sebab akoe lebih hargaken harta itoe dari pada kamatian. Akoe djadi bergoelet, tapi dengen tida kataoean siapa jang poekoel, besokannja akoe dapetken dirikoe menggletak di tengah-tengah mesdjit itoe dengen loeka di kapala. Akoe laloe merajap sampe di pinggir gili-gili djalanan kreta api aken berangkat poelang, tapi tenagakoe abis dan akoe djato dengen tida inget orang. Sekarang, Saneah, kaoe tebak siapa adanja itoe orang jang poekoel akoe dengen batoe? Siapa adanja itoe prampoean jang menjaroe djadi setan?”

Saneah gojang kapalanja.

„Apa kaoe tida kliroe kaloe doega Nji Marsina dan Joesoef soeda berboeat begitoe?” tana Saneah, sebab sangsi kaloe Ali nanti djatoken doegaan ka sitoe.

„Tida bisa kliroe. Joesoef ada satoe bangsat jang paling pande berpoera-poera. Ia bikin dirinja terpandang moelia, sebab tida soeka serakahken itoe harta dan kasi katerangan tjoekoep hal adanja harta itoe, tapi malem-malem ia soeda adjak Nji Marsina ka itoe mesdjit, roepanja maoe doeloein ambil itoe harta, tapi koetika liat akoe ada di sitoe ia lantas soeroe Marsina menjaroe djadi setan. Koetika liat akoe maoe matiken Marsina, Joesoef lantas serang dengen batoe. Besokannja tentoe ia soeroe Min tjari taoe dan dapet katerangan akoe tida mati, hingga ia jadi kwatir sekali dapet pembalesan, maka ia lantas pinda ka Tjiwaringin, dengen harepan soepaja kita tida bisa katemoeken lagi padanja. Tetapi Allah-ta-allah soeda bawa kita kamari boeat bikin peritoengan padanja. Begitoelah dengen koedrad Allah akoe soeda dateng di roemahnja bocat betoelken bilik, di tempat mana djoestroe ada itoe lemari jang moesti dikiserken. Dalem itoe lemari akoe dapet liat itoe peti oewang, jang lantas djoega akoe kenalken ada itoe peti jang akoe gali di mesdjit roesak dan berisi itoe oewang f 50,000. Pikirankoe jang gelap, itoe waktoe djadi terang sebagi matahari, hingga lantaran sengit akoe soeda serang pada Njai Marsina dan toean Joesoef, akoe kapingin sekali ambil djiwanja dengen akoe poenja djeridji. Nah, sekarang kaoe taoe doedoeknja perkara, Saneah. Kaoe! pikir pembalesan kita moesti bikin pada itoe doea bangsat.”

„Ach, Ali, boeat apa kita bikin pembalesan. Dia ada orang hartawan, kita orang miskin. Biarlah Allah sendiri nanti bales itoe kadjahatan,” kata Saneah.

„Kaoe kliroe Saneah,” kata Ali dengen mata menjala. „Allah tida bisa toeroenken tangan, ia melinken lindoengi orang jang hendak membales pada manoesia jang berboeat kadjahatan.”

Saneah mengelah napas. Ia taoe Ali ada poenja napsoe jang keras dalem segala perkara jang tida pantes.

„Tiga hari lamanja akoe doedoek dalem ini kamar dengen tida makan dan tidoer. Tiga hari lamanja akoe koempoelken pikiran boeat inget satoe-satoe kadjadian di itoe mesdjit roesak. Dan tiga hari lamanja akoe pikirken tara begimana akoe moestl membales itoe sakit hati,”

„Ali, biarlah inget pada kita-orang. Kaloe kaoe djadi kenapa-napa, lantaran kaoe poenja perboeatan membales sakit hati kataoean, apalah nanti djadi dengen dirikoe dan iboekoe jang soeda toea ?” kata Saneah dengen sedih.

„Pembalesan itoe nanti berdjalan dengen tangan semboeni,” kata Ali. „Kaoe tida oreah kwatir, kita poenja perboeatan tida aken kataoean, itoe doea bangsat bisa dibikin mati dalem doea minggoe. Tadi pagi akoe soeda bitjara sama djoeroe pendjaga, soepaja akoe dikaloearken sadja dari ini roemah sakit, sebab akoe soeda tida gila, tapi itoe djoeroe pendiaga tida bisa loeloesken, ia melinken bisa kasi kaloear sasoeatoe orang gila disini dengen perkenannja doktor kapala jang dateng doea atawa tiga minggoe sakali. Dari sebab begitoe, perloe pakerdjaan ini dibikin seleseh oleh kaoe sendiri.”

Saneah angkat moekanja dengen terkedjoet.

„Akoe?” ia kata dengen heran, apa akoe bisa berboeat dalem itoe perkara ?”

„Kaoe moesti masoek djadi boediangnja Njai Marsina. Siapa jang soeda tjari katerangan di roemahnja Joesoef fatsal akoe poenja pengamoekan disitoe ?”

„Abang Katma,” sahoet Saneah.

„Nah, kaloe begitoe Njai Marsina tida kenalken pada kaoe. Boekankah di Betawi sedari akoe bantoe kerdja pikoel aer di roemahnja Joesoef, tida ada jang kenalken kaoe sebagi istrikoe ”

„Ja salaennjn koki Min jang sering dateng di roemah kita boeat panggil kaoe, tida ada jang kenalken akoe, sebab akoe belon perna dateng di roemahnja toean Joesoef dalem itoe doea boelan sedari kaoe moelai kerdja padanja.”

„Tapi akoe tida liat koki Min ada di roemahnja si Joesoef di Tjiwaringin. Di dapoer akoe tjoema dapet liat ada doea prampoean toekang mhasak, jang satoe soeda toewa dan jang satoe lagi masi prawan. Djadi kaloe kaoe dateng minta kerdjaan, tentoe ia tida taoe jang kaoe ada akoe poenja istri. Pergilah besok pagi ka roemahnja si Joesoef dan minta kerdjain djadi baboe dengen gadji menoeroet soekanja, asal sadja kaoe bisa kerdja disitoe. Tiga hari atawa saminggoe sakali kaoe moesti dateng kasini, akoe nanti kasi prenta-prenta begimana kaoe moesti djalanken itoe pembalesan.”

Pertama Saneah tida soeka berboeat begitoe tapi kamoedian ia trima djoega kahendak soeaminja. Saneah poelang ka roemahnja Katma dengen tida tjeritaken pada siapa djoega tentang keadaannja Ali jang tida gila, lebih-lebih perkara ia maoe masoek kerdja di roemahnja Joesoef. Halnja Ali ia melinken kasi taoe pada familinja ada baekan.

Pada Katma Saneah ada kasi taoe, lantaran onkostnja Katma djadi berat dengen sakitnja Ali, maka ia pikir baek aken tjari kerdjaan di gedong-gedong orang Olanda, soepaja ia bisa bantoe onkost orang toeanja jang menoempang disitoe. Katma tida halangken itoe kainginan.

VII.
SATOE SOBAT LAMA.

Doea minggoe kamoedian sasoedanja terdjadi itoe kariboetan, Marsina dan Joesoef ada pergi djalan-djalan ka Kota-Batoe, dimana ada satoe tempat mandi jang indah, aken hiboerken iaorang poenja jati. Joesoef poenja katakoetan aken dapet Ali poenja pembalesan lebih djaoe, ada banjak lebih besar dari ‘Marsina, Joesoef taoe djikaloe Ali soeda semboeh dari sakitnja, ia nanti dianterken poelang dan Joesoet kwatir Ali nanti dapet inget lagi perkara itoe harta, kamoedian landjoetken poela ia poenja sakit hati padanja. Tetapi Marsina tida pikir sampe disitoe, ia masi pertjaja bahoea sasoedanja Ali kaloear dari roemah sakit, ia nanti ditoentoet di pengadilan boeat ia poenja perboeatan tjoba mamboenoe doea djiwa. Kadang-kadang selagi doedoek sendirian di waktoe malem, Joesoef djadi terkedjoet djikaloe dapet denger soeara tikoes berkresek, sebab hatinja senantiasa bertjoeriga Ali semboeniken diri dale roemahnja dan nanti kaloear kaloe soeda sepi aken bikin abis ia poenja djiwa.Itoe katakoetan semingkin hari semingkin besar, hingga di waktoe tidoer Joesoef bisa mengimpi ditikem oleh si Ali. Ia kapingin aken pinda ka tempat djaoe, tetapi ia poenja istri kawin dan anak-anak di Tjimanggis, boekan ada perkara gamgang aken dipindahken, sebab itoe roemah di Tjimanggis, ada ia poenja poesaka toeroenan. Salaennja dari begitoe, ia poenja roemah-roemah sewaan dan perceel-perceel samoea ada termasoek dalem afdeeling Betawi, maka ia tida bisa pinda tinggal di loear dari itoe bilangan. Oleh kerna demikian, Joesoef djadi toeroetken sadja pengrasaan hatinja, lantaran apa itoe pikiran aken dapet pembalesannja Ali djadi tida bisa disingkirken, maski poen Marsina tjoba sebrapa bisa boeat hiboerken hati soeaminja itoe.

Itoe hari tjoeatja ada bagoes. Soeda doea hari Marsina boedjoek soepaja Joesoef maoe pergi mandi di Kota-Batoe, tapi senantiasa Joesoef menampik. Itoe hari Joesoef loeloesken djoega permintaannja Marsina, lantaran katarik hati dengen sinarnja matahari jang tida panas, dan menioepnja angin jang aloes, maka Joesoef laloe kandarken autonja menoedjoe ka Kota-Batoe.

Marsina dapet baniak kasenangan mandi dalam itoe aer dingin, tetapi bagi Joesoef tida ada apa jang bisa hiboerken hatinja. Iaorang tida lama berdiam di itoe tempat pemandian, dan lekas djoega iaorang maoe berangkat poelang, tatkala mana sakoenjoeng-koenjoeng ia dihampirken oleh satoe djedjaka moeda jang pakeannja soeda dekil dengen aboe. Itoe djedjaka lantas sadja pegang lengannja Joesoef dan berkata:

„Hola, sobat, kaoe dapet banjak senang di itoe tempat mandi?” Joesoef menengok dan lantas djoega kenalken bahoea orang jang menegor, ada ia poenja sobat kekal dari waktoe masi anak-anak, jaitoe Raden Aria Soedarmo.

„Eh! kaoe ada disini, Darmo,” kata Joesoef dengen panggil sobat itoe poenja nama ringkes, „Apa kaoe tida djadi berangkat ka Djambi? Apa kaoe bikin disini dengen pakean begini kotor?”

„Ah! kerdjaan tjape,” sahoet Darmo dengen keboet-keboet ia poenja topi Helmhoed jang djoega soeda mesoem. „Kaoe tentoe taoe, sasoedanja tida beroentoeng djadi architect, akoe laloe masoek djadi opzichter, jang akoe lakoeken sampe sekarang. Baroe bebrapa hari akoe dikirim kasini, boeat oekoer tanah-tanah sakiternja kota Bogor, sebab Gemeenteraad ada niatan aken loeasken kota ini. Hawa matahari jang bakar kapalakoe dari pagi, soeda bikin akoe aoes dan mampir disini boeat minoem sedikit aer blanda. Marilah kitaorang doedoek. . Akoe nanti tjeritaken perdjalanankoe ka Djambi.”

„Tapi sekarang akoe maoe berangkat poelang,” sahoet Joesoef jang merasa maloe aken banggaken ia poenja piaraan di depan orang banjak, „akoe ada niatan aken oendang kaoe bersantap sabentar sore di roemahkoe di kampoeng Tjiwaringin no. 14. Apakah kaoe tida tampik? Di sana kita bisa beromong -omong lebih banjak.”

„Baek sekali. Kenapakah djoega akoe tampik ? Malah kaloe kaoe ada sedia kamar, akoe maoe minta djoega menginep di roemahmoe itoe. Tetapi aneh betoel kaoe soeda pinda di Tjiwaringin. Soeda brapa lama kaoe pinda di kampoeng itoe ?”

„Baroe satengah boelan,” sahoet Joesoef.

„Bersama kaoe poenja istri dan anak-anak ?” tanja lagi Darmo jang tida taoe kaloe Joesoef ada poenja piaraän.

„Boekan, hanja berdoea sadja dengen akoe poenja penghiboer, satoe prampoean tjantik jang kaoe bisa liat dari sini." Sambil berkata begitoe, Joesoef menoendjoek ka autonja, dimana Marsina doedoek menoenggoe.

Darmo tertawa, tetapi la tida membanjol.

„Akoe harep bisa adjar kenal pada kaoe poenja Njai sabentar sore,” kata Darmo, dan Joesoef laloe angsoerken tangannja, teroes berpamitan.

„Akoe girang bisa katemoe lagi pada sobatkoe itoe,” kata Joesoef pada Marsina tatkala la doedoek dalem autonja dan djalanken menoedjoe ka roemahnja.

„Siapa itoe,” tanja Marsina, „kenapa toean tida adjak ia ka roemah?”

„Dia itoe ada akoe poenja sobat dari masi ketjil. la soeda trima akoe poenja oendangan aken bersantap sabentar sore di roemah kita malah akoe oendang djoega aken la menginep. Apa kaoe soeka bikin makanan jang enak, Marsina ?” „Toean djangan kwatir,” sahoet Marsina. „Saja poenja masakan tida enak, tapi kita poenja koki baroe, Itoe si Moerlaja, nanti bikin masakan Olanda jang sedep, dan toean tentoe diam-diam djoega soeda poedji betoel ia poenja masakan. Apa tida begitoe ?”

„Ja, soenggoe akoe poedji ia poenja masakan,” sahoet Joesoef, dan sembari kata begitoe ia inget djoega katjantikannja Moerhaja jang senantiasa katoetoepan oleh konde jang adoek-adoekan satiap hari, moeka jang mesoem, dari sawang asep dan pakean jang kotor bekas aboe dapoer.

Sembari omong-omong auto didjalanken dengen perlahan dan tida lama lagi soeda sampe di roemahnja. Marsina lantas sadja masoek ka dapoer, bri prenta pada koki Moerhaja aken bikin masakan jang enak-enak, sedeng pada baboe Saleha, Marsina titahken sediaken kamar jang bersi.

Betoel lotjeng di pertengahan depan baroe mengoetaraken djam lima satengah sore, satoe dogkar telah brenti di pintoe pekarangan, dari kandaran mana laloe toeroen satoe anak moeda jang berdandan tjakep. Joesoef bersedia aken samboet tetamoenja itoe, sedeng Marsina titabken Saleha angkat koffernja itoe tetamoe ka dalem kamar dimana tetamoe itoe aken nginep.

„Ah, Darmo,” kata Joesoef pada tetamoenja sambil tepok-tepok belakang orang, „kaoe poenja dasi merah bikin akoe inget lagi pada itoe waktoe jang kita baroe abis lepas sekola dan bikin perdjalanan ka Bandoeng.”

„Banjak kali akoe pake dasi begini, tapi tida mengandoeng maksoed satoe apa, maski poen pada adat bangsa Europa dasi begini ada berarti satoe djedjaka jang maoe tjari toendangan.”

„Sekali poen begitoe, toch tida bikin kaoe djadi salah," kata lagi Joesoef sambil silahken tetamoenja doedoek. „Kaoe toch belon beristri, dan boekankah baek sekali kaloe dengen itoe dasi kaoe dapetken satoe toendangan di ini tempat dingin?”

„Achir-achir akoe mengalamin lagi kaoe poenja kakotjakan,” kata Darmo jang ingin tida dipandjangin halnja itoe dasi.

Sabelonnja tjerita lebih djaoe, biarlah kita toetoerken siapakah adanja itoe si Darmo, atawa Soedarmo.

Ia ada anak boengsoe dari Raden Jaka Soedarmo, wedana pensioen di Betawi. Dengen onkostnja Ini ajah Raden Aria Soedarmo dikasi masoek sekolah dari H.I.S. sampe di sekolah H.B.S., dan sasoedanja brenti dari ini sekolah, ia masoek ka sekolah K.W.S., tapi la tida teroesken, hanja masoek kerdja dalem kantoor Burgerlijke Openbare Werken (B.O.W.). Dalem sedikit tempo sadja la soeda didjadiken opzichter dan dikirim ka Djambi, tapi disana ia tida tinggal lama, maka koetika balik ia laloe dikirim ka Bogor berhoeboeng dengen maksoednja Gemeenteraad aken loeasken itoe kota.

Soedarmo baroe beroesia 25 taon, pengawakannja tegap, koelitnja poetih, idoengnja mantjoeng samentara matanja djeli sekali. Ia poenja potongan moeka jang tiroes dengen moeloet jang ketjil, ada meroepaken paras jang bagoes, apapoela senjoemnja jang terboeka dengen kasi liat giginja jang rata dan poetih, nistjaja bisa bikin birahi pada hatinja orang prampoean jang tida tegoeh. Djlkaloe Soedarmo berpakean jas terboeka warna aboe-aboe dan topi pet jang besar, nistjaja orang tida nanti kira bahoea Soedarmo ada saorang toeroenan Djawa toelen. la ada banjak mirip dengen potongan Europa.

Waktoe beromong-omong dengen Joesoef, Marsina laloe kaloear dan Soedarmo sigra bangoen berdiri sambil oendjoek hormatnja, kamoedian dengen bahasa manis laloe menanjaken kewarasannja itoe njonja roemah jang Darmo pandang seperti Joesoef poenja istri. Marsina tida toeroet omong-omong disitoe, sasoedanja bri prenta pada Saleha aken sadiaken thee dan koewe-koewe, ia sigra masoek kombali ka roewangan dalem, tetapi dengen diam-diam hatinja Marsina memoedji pada katjakepannja itoe lelaki.

Koetika lat Marsina masoek kombali, Darmo laloe bitjara dengen perlahan pada Joesoef dengen kata bahoea Joesoef bisa sekali pilih penghiboer hati jang begitoe tjantik.

laorang beromong-omang banjak sekali tentang roepa-roepa perkara, sampe lotjeng mengoetaraken djam 7, tatkala mana Marsina laloe oendang soeami dan tetamoenja bersantap.

Di atas medja pandjang sôeda teratoer roepa-roepa makanan jang masi mengeboel asepnja, dan siarken baoe jang sedep dari satoe-satoe makanan itoe, hingga membangkitken napsoenja orang-orang Jang maoe doedoek makan.

Joesoef doedock di tengah medja, Marsina di sabelah kiri soeaminja dan Soedarmo di sabelah kanannja Joesoef.

Baroe sadja dabar bebrapa roepa masakan, lantas djoega Soedarmo memoedji pandjang lebar atas kapandeannja orang jang kerdjaken itoe masakan, sedeng matanja Darmo jang penoe kagirangan dan rasa toeroet beroentoeng, sabentar-bentar ada ditoedjoeken pada Joesoef. la ini mengarti bahoea Darmo ada kira itoe masakan ada bikinannja Marsina, maka lantas djoega Joesoef kasi katerangan baboea la baroe dapetken satoe koki moeda jang soeda perna berkerdja pada bebrapa orang Europa dan Tionghoa, hingga mengarti betoel tentang masak-masakan Olanda dan Melajoe. Darmo mengarti ia poenja doegaän soeda kliroe, tetapi ia poenja poedjian tida djadi koerang pada itoe koki.

Boeat Marsina itoe pengakoean dari Joesoef ada meroegiken, sebab Marsina poenja diam atas Darmo poenja poedjian-poedjian ada berarti bahoea la kapingin itoe doegaän tinggal tersimpen teroes boeat dirinja. Itoe roepa tida senang ada kaliatan pada parasnja Marsina, hal mana Joesoef lantas dapet taoe, maka ia lekas poeter omongan aken bikin Marsina loepa itoe perkara.

Sambil bersantap Joesoef dan Darmo tida brentinja bitjaraken ini dan itoe, tempo-tempo dengen kotjak, hingga laorang bertiga djadi tertawa bergelak-gelak. Marsina tjoema toeroet bitjara sedikit sadja, maski poen hatinja kapingin bitjara banjak. Di Itoe tempat doedoek jang berhadep-hadepan dengen Darmo, Marsina rasaken seperti banjak doerinja, hingga ia tida bisa doedoek tetap. Darmo poenja tertawa lang keras tempo-tempo ada mengedjoetken batinja Marsina, apa lagi dļikaloe matanja bertemoe dengen matanja Darmo lantas sadja hatinja Marsina djadi bergontiang.

Apakah Marsina 'ada djato tjinta pada Darmo? Itoelah kita tida beran kaloe kita inget Marsina itoe dari mana asalnja.

VIII.
MALEM JANG MENOETOEP HATI.

Moelai dari itoe hari Darmo djadji menginep di roemahnja Joesoef.

Satiap pagi djam toedjoe di depan roemahnja Joesoe! tentoe ada menoenggoe tiga orang Boemipoetra, satoe roepanja ada djadi kapala dan jang doea sebagi koell pengangkoet perkakas oekoer tanah. Itoelah ada orang-orangnja Darmo, dan pada waktoe begitoe Darmo biasa berangkat ka tempat pakerdjaännja. la poenja poe'ang tida tentoe, tempo-tempo siang dan tempo-tempo sampe malem.

Sedari Darmo menginep di itoe roemab, Joesoef djadi loepa sama sekali halnja si Ali, la poenja rasa takoet jang begitoe besar, sekarang djadi linjap seperti awan katioep angin. Satiap hari la selaloe bergirang, apapoela djikaloe ia sedeng doedoek berdoea sama Darmo sambil beromong-omong tentoelah Joesoef loepa apa jang soeda kadjadian baroe ini pada dirinja.

Hari pertama kalakoeannja Darmo selaloe bergoembira, ia soeka sekali beromong banjak, atawa menoetoerken perkara-perkara jang Joesoel belon taoe. Iaorang masoek tidoer sampe djaoe malem. Tetapi pada hari kadoea, Darmo jang sengadja poelang siang-slang, lebih soeka berdiam lama di kamarnja. la poenja kalakoean poen senantiasa ada bimbang. Waktoe Marsina sedeng bantoe masak di dapoer, banjak kali Darmo dateng disitoe dan sengadja omong-omong perkara masakan.

Maski poen Marsina masi sedikit maloe-maloe aken bertjakepan dengen itoe djedjaka, tetapi Darmo tida perdoeliken itoe, hanja toeroetin sadja la poenja adat kabiasaän jang soeka mengobrol. Boleh djadi djoega Darmo poenja sering-sering pergi ka kakoes boekan ada maksoed jang betoel, hanja poera-poera, soepaja sering liwat di dapoer atawa kaloe kasomplokan dengen Marsina, djadi dapet tempo aken beromong-omong.

Di waktoe bersantap Darmo kallatan napsoe sekali dahar apa jang disadjiken, tetapi ia tida banjak membanjol atawa menjeritaken ini itoe seperti kamaren, dan kadang-kadang matan'a mengawasi lama pada Marsina, seperti orang jang kapingin taoe hatinja orang jang ia awasi. Marsina jang djadi semingkin bergontjang hatinja, tjoba oempetken sabrapa bisa rasa hatinja itoe, soepaja tida djadi kentara pada soeaminja. Tetapi Joesoef jang pertjaja pada kasatiaän itoe sobat dan katjintaännja Marsina padanja, sama sekali tida taro doegǝän apa itoe sobat dan plaraän ada menaro tjin'a satoe sama laen.

Itoe malem kalakoeannja Darmo kaliatan ada amat bimbang. Ia tida bisa doedoek lama aken beromong-omong sama Joesoef, sabentar-bentar ia bangoen dan pergi ka blakang, dimana Marsina masi mandɔorken koki dan baboenja babena, atawa sedeng doedoek di roewangan belakang sambil mengoenja sirih. Itoe kalakoean djadi kentara sekali di matanja Marsina, jang tida merasa sangsi lagi aken doega bahoea djedjaka itoe telah diato tjinta padanja. Marsina merasa beroentoeng sekali aken hal ini, dan la harep dalem sedikit hari lagi Darmo nanti njataken tjintanja itoe, boeat mana Marsina soeda ambil poetoesan aken tida menampik.

Kenapalah djoega la moesti menampik? Betoe sekali Joesoef poenja paras tida djelek, djoega belon toewa, tapi ia ada toeroenan Arab; itoe warna koelit jang item, menambaken segala tjatjat, dan salaennia begitoe, Joesoe' ada lebih toewa dari Darmo, soeda mempoenjal bebrapa anak, sedeng Darmo warna koelitnja poetib, brangkali sama poetihnja dengen koelitnja Marsina, dan la masi moeda, serta belon mempoenjai istri.

Marsina poenja hati jang moeda telah bilang, sahandenja la moesti dilepas oleh Joesoef lantaran kataoean la poenja pertjintaän dengen Darmo, toch ia senang hati ikoetken itoe djedjaka, maskipoen miskin. Ia toch ada poenia barta sendiri jang terdapet dari itoe poesaka pendeman. Itoe harta tjoekoep banjak aken ia bidoep senang sama satoe djedjaka miskin jang ia nanti onkostken saoemoer idoep. Tetapi Darmo tida boleh dibilang miskin, ia ada toeroesan Raden, ajahnja ada poenja banjak harta, dan Darmo sendiri ada dapet gadji besar.

Soeda lama memang Marsina ingin poelang ka roemah orang toewanja, tetapi Joesoef senantiasa menghalangken kainginannja, maka sahandenja Darmo bisa toeroetin kahendakan hatinja, Marsina soeda berniat aken adjak djedjaka ini pinda ka Bandoeng, di kota mana Marsina nanti beli roemah dan sawah-sawah, soepaja bisa idoep dengen/santausa.

Marsina oeroek pik'iannja dengen itoe hal-hal jang enak dan sirem rasa-rasa hatinja dengen itoe pertjintaän-pertjintaän jang ia aken trima dari Darmo jang tjakep.

Sedeng Marsina melajangken pikirannja ka itoe djoeroesan, Darmo sedeng beromong-omong dengen Joesoef di pertengahan depan, tetapi lagoenja ia poenja soeara ada menjataken seperti la ada amat ngantoek. Joesoef dapet liat itoe hal dan laloe menanja kaloe-kaloe Darmo soeda merasa kapingin aken rebahken diri, hal mana lantas didjawab oleh Darmo bahoea sasoenggoenja djoega ia merasa amat ngantoek lantaran siangnja soeda kerdja banjak.

Lotjeng baroe mengoetaraken djam sapoeloe saperampat dan Darmo laloe permisi masoek ka kamarnja. {{nop}| Dari dalem Darmo kontji pintoe kamarnja, dan dengen badan jang seperti digandoelken oleh barang berat, la rebah di atas bokzak jang empoek.

Di atas pembaringan Darmo tida meremken matanja, malah boeka besar-besar seperti maoe awasi betoel-betoel satoe petaän paras jang menarik hati. Moeloetnja bersenjoem dan ia peloek satoe bantal seperti memeloek orang jang ditjintaken. Tida bisa salah lagi Darmo telah mengandoeng satoe pengrasaän tjinta jang dalem.

Darmo rebah di atas pembaringan begitoe roepa sampe djam 12, tatkala mana samoea orang soeda tidoer njenjak. Tetapi djikaloe Darmo maoe pasang koepingnja betoel-betoel, nistjaja ia bisa dapet denger soearanja orang bertindak dengen perlahan, atawa kaloe la menengok ka djoeroesan djendela katja, tentoe la bisa dapet liat satoe bajangan sedeng mengintip.

(Ada samboengannja).

Tetapi Darmo tida dapet taoe jang dirinja sedeng di-intip oleh Marsina.

Marsina soeda awasken kalakoeannja Darmo, jang itoe waktoe keadaännja seperti orang jang tertindih oleh pengrasaän berat, dan kaloe Marsina tida sabar, tentoe ia soeda ketok pintoe kamarnja Darmo aken hampirken djedjaka ini dan angkat itoe tindihan. Tetapi Marsina tida berboeat begitoe, ia pikir masi ada tjoekoep tempo, sebab toch Darmo nanti menginep di roemahnja paling sedikit doea minggoe, maka dalem tempo sabagitoe la nanti bisa atoer djalan jang lebih aloes soepaja Darmo sendiri nanti njataken tjinta padanja. Itoelah sebabnja maka Marsina tinggal berdiri di depan djendela katja dan awasken tingkanja Darmo, sampe djedjaka ini merasa lelah dan bangoen boeka pintoe dengen perlahan. Itoe koetika Marsina tjepet melariken diri ka kamarnja, jang pernanja berdamping dengen kamarnja Darmo, jaitoe pada bagian sabelah belakang. Marsina kapingin tida dapet dikatahoei oleh Darmo, maka ia lekas lari masoek ka kamar sendiri. Itoe soeara kaki jang terboeroe-boeroe ada dapet didenger tegas oleh Darmo. Satelah pintoe soeda terboeka, Darmo lekas tondjolken kapalanja, dan mengawasi ka djoeroesan pintoe jang menemboes ka kamar-kamarnja itoe koki dan baboe. Tetapi la tida dapet liat satoe manoesia. la hampirken kamarnja Marsina, djoega tertoetoep rapet.

Hal itoe bikin hatinja djadi semingkin bimbang dan déngen sendirinja ia menanja, apakah boekannja ia poenja djantoeng hati jang dateng mengintip ?

Darmo laloe pergi ka roewangan belakang, rebahken dirinja di korsi males dekat papan kamarnja koki Moerhaja. Saban-saban ada kadengeran Darmo poenja soeara napas jang ditarik pandjang, seperti orang jang hendak singkirken pengrasaan berat.

Sasoedanja masoek ka kamar, Marsina laloe pasang koepingnja dan ia dapet denger Darmo pergi rebahken diri di roewangan belakang, kamoedian denger djoega itoe soeara napas jang ditarik pandiang. Ia djadi merasa kasian soeda tambahken godahan pada itoe djedjaka jang menanggoeng rindoe, maka dengen perlahan ia laloe hampirken pada Darmo, hingga ja ini djadi terkedjoet.

„Ada apa jang bikin ade tida bisa tidoer?” tanja Marsina dengen soeara perlahan.

„Ach, tida, nji,” sahoet Darmo dengen hormat.

„Tapi saja denger ade tarik-tarik napas seperti orang jang menanggoeng soesa.

„Ach, begimana nji bisa denge?” tanja Darmo dengen heran.

„Sebab dari tadi saja djoega tida bisa tidoer poeles. Tjoba ade kasi taoe apa jang bikin ade soesah hati, brangkali saja bisa toeloeng....” „Oh!....” kata Darmo dengen goegoep. „Trima kasi boeat nji poenja kabaekan, tapi saja melinken soesahken satoe perkara jang ini waktoe saja tida bisa kasi taoe.”

„Apa ada halangan kaloe dikasi taoe sekarang?” tanja Marsina dengen mesem manis dan kasi liat matanja jang tadjem.,,Saja pikir kaloe itoe soesah dikasi laloe lebih lekas boekan ada lebih baek?”

„Tapi kaloe lekas-lekas disingkirken, boekan djadi ilang malah nanti tambah berat.”

„Saja tida mengarti........”

„Nji nanti mengarti sedikit bari lagi,”

„Baeklah, saja harep bisa toeloeng angkat itoe soesah.”

„Ach! itoelah jang saja maoe minta,” kata Darmo dengen girang.

„Slamet tidoer, ade,” kata Marsina achir-achir dan tinggalken Darmo sendirian jang laloe berpikir dengen heran pada itoe kadjadian. Djadi ja tida bingoeng lagi pada itoe soeara kaki jang berlari-lari, itoelah tentoe kakinja Marsina, la soeda mengintip ka kamarnja. Darmo djadi tertawa dan pada parasnja lantas kaliatan roepa jang menjesel.

Di kamarnja itoe kokl, Darmo ada denger soeara ngelahan napas dan soeara jang menglisihan.

Heran soenggoe, itoe malem roepanja ada malem jang menoetoep hati.

IX.
FADJAR JANG MEMBOEKA. HATI.

Hawa dingin di Bogor pada waktoe pagi, ada bikin orang-orang miskin djadi gesit aken bangoen sabelonnja matahari terbit boeat lakoeken pakerdjaännja jang berat, tetapi bagi orang orang hartawan, hawa itoe bikin iaorang djadi males aken bangoen begitoe waktoe. Begitoelah, sedeng Marsina dan Joesoef masi enak-enakan toetoepken badannja dengen slimoet, adalah Nji Saleha dan Moerhaja soeda moesti gerajangan ka dapoer boeat njalaken api aken masak aer dan laen-laen. Samentara menoenggoeken aer itoe mateng, saling bergantian Njl Saleha dan Moerhala pergi mandi di kali jang pernanja di belakang itoe roemah. Saleha soeda mandi lebih doeloe, kamoedian baroelah Moerhaja lang dengen perlahan toeroen ka kali.

Biasanja begitoe waktoe Moerhaja belon pernakatemoeken orang di itoe pangkalan, tetapi itoe pagi, sasoedanja Moerhaja ada dalem aer, tatkala menengok ka pinggir gili-gill, dengen terkedjoet ia dapet liat potongan badannja satoe orang lelaki jang sedeng djongkok di tempat gelap. Moerhaja djadi amat heran dan tida bisa dapet tebak siapa adanja itoe orang jang mengawasken padanja dengen tida brenti. Ia tjoba memanggil dan menanja tapi tida didjawab oleh itoe orang. Moerhaja djadh tiada senang mandi lama-lama, maka ia lekas naek dan sabelonnja berpakean, la laloe hampirken itoe lelaki di tempat gelap.

„Siapa ini ?” tanja Moerhaja koetika soeda menghampirken sampe dekat.

„Soeda katelandjoeran,” kata itoe orang sambil bangoen berdiri, „biarlah orang kenalin sadja.”

„Astaga,....” menjeboet Moerhaja sambil moenpoer satoe tindak dengen merasa amat heran dan maloe. Lebih dari oetjapken perkataän itoe, ia tida bisa berkata apa-apa lagi. Matanja awasken lelaki itoe seperti ingin menanja maoe apa lelaki itoe djongkok disitoe?

„Moerhaja,” kata lelaki itoe dengen soeara lemes, „akoe taoe kaoe heran kenapa akoe ada disini begini waktoe, tetapi kaoe tentoe aken merasa lebih heran djikaloe akoe bilang, sedari satoe djam akoe ada toenggoeken kaoe dateng mandi disini. Apa kaoe taoe, Moerbaja, perloe apa akoe toenggoeken kaoe disini? Akoe ada perloe bitjara dengen tida laen orang jang dapet taoe salaennja kita-orang berdoea. Ach! Moerhaja, marilah deketan, soepaja kita bisa bitjara lebih perlahan.”

Moerhaja tinggal diam dengen toendoekan kapala sebagi patoeng jang tida bisa berkiser, sampe itoe lelaki hampirken padanja dan pegang satoe tangannja dengen perlahan.

„Dingin betoel tanganmoe, Moerhaja,” kata lagi itoe lelaki, „tapi brangkali boekan dingin lantaran abis mandi, hanja lantaran katakoetan. Apa kaoe takoet padakoe, Moerhaja?”

Moerhaja gojang kapalanja.

„Begitoe memang patoetnja,” kata itoe lelaki dengen girang. „Moerhaja, baroe ini pagi akoe dapet bitjara padamoe, dapet pegang tanganmoe dan dapet liat matamoe jang bagoes. Kenapa baroe ini pagi akoe berichtiar aken bertemoe padamoe berdoeaän disini ? Tentoe kaoe maoe tanja begitoe, sebab ada banjak koetika djlkaloe akoe maoe bikin ini pertemoean. Itoelah betoel Moerhaja tetapi tidalah sama seperti ini waktoe, dimana kita-orang poenja hati soeda sama-sama taoe, Djoega, tidalah sama seperti di ini tempat, dimana tida saorang dapet taoe atawa dapet denger kita-orang poenja bitjaraän. Tjoba kaoe tida berkerdja di ini gedong, tjoba akoe katemoeken kaoe di satoe desa, tjoba sahandenja kaoe tida rendaken diri aken djadi toekang masak, atawa sedikitnja kaoe ada anaknja saorang pantes-pantes, nistjaja akoe tida maoe bikin ini pertemoean dengen semboeni, nistjaja akoe soeda lamar padamoe dengen berterang, nistjaja sedikit hari lagi kita-orang soeda menikah. Keadaänmoe jang sekarang, bikin akoe kwatir boeka ini resia, sebab djikaloe toean Joesoef dapet taoe nistjaja....”

Sabelonnja oetjapken abis itoe perkataän, Moerhaja angkat moekanja dengen mendadak, dan dari kadoea matanja ada kaliatan bebrapa ketes aer mata jang melele di kadoea pipinja.

„Kaoe menangis, Moerhaja ?” tanja itoe lelaki dengen menjesel. „Djadi kaloe begitoe sasoenggoenja kaoe djoega ada tjinta padakoe? Tapiakoe heran apa sebabnja kaoe menangis. Akoe tida bilang keadaänmoe jang begini renda bikin halangan aken akoe menikah padamoe.”

„Tapi, Neng....” kata Moerhaja dengen soeara pelahan.

„Bitjaralah Moerhaja, kaoe poenja soeara bikin senang batikoe,” kata itoe lelaki.

„Neng tjoema perloe katemoe saja boeat kasi tape itoe kakatjekan, Neng dan saja. Itoe hina dan terhormat, itoe kaja dan miskin. Djadi saja menjesel kenapa tadi Neng tida lekas oesir saja. Saja lebih soeka menanggoeng sengsara boeat impiken Neng saoemoer idoep, biarnja tida bisa katemoe, biarnja tida bisa kawin. Seperti sekarang Neng soeda omong, djadi Neng bikin itoe barang jang memboengkoes hati saja d

jadi petjah, dan tentoelah tida saorang sanggoep bikin betoel kombali. Saja sesalken Neng, sedeng soeda taoe saja ada satoe hoedjang toekang masak, maoe djoega Neng bitjara sama saja.”

Akoe oelangken kombali, Moerhaja, jang akoe tida ada halangan boeat menika padamoe, tapi sabelonnja ada djalan jang baek, biarlah kaoe satoedjoe djikaloe kita poenja perhoeboengan jang dimoelai dari ini pagi, dipegang resia, soepaja tida ada laen orang dapet taoe, katjoeali iboemoe.”

„Katahoeilah olehmoe, Moerhaja,” berkata lagi itoe lelaki. „bahoea akoe ada merdika dari ajah boeat tjari istri sendiri. Hatikoe tida tinggi. Kaoe poenja kamiskinan jang memaksa kaoe djadi toekang masak, tida bikin akoe merasa renda boeat ambil kace djadi istrikoe, malah bikin akoe merasa lebih enak boeat toeloeng angkat padamoe dari ini keadaan.”

Moerhaja pegang tangannja Itoe lelaki dan angkat moekanja ka atas. Aer mata jang tadi mengalir, sekarang linjap dan terganti dengen tjahia jang menjataken girangnja hati. Ia angkat moekanja dan oendjoek senjoem jang manis pada itoe lelaki, hingga ia ini tida bisa tahan hatinja jang penoeh tjinta. Dengen pelahan la peloek badannja Moerhaja dan tindes bibirnja gadis itoe dengen bibir sendiri.

Moerhaja lepasken badannja dari peloekan dan melarikan diri.

Tatkala sampe di dapoer Moerhaja dimarahken oleh iboenja, jang kataken Moerhaja soeda mandi terlaloe lama, sedeng matahari soeda terbit sedikit tinggi, waktoenja aken Moerhaja bikin sedia kopi, soesoe dan roti boeat toean Joesoef, Marsina dan itoe tetamoe.

Moerhaja kerdjaken itoe dengen sabentaran sadja, dan koetika Saleha bawa itoe ka medja makan, ja denger di loear Marsina dan Joesoef lagi bitjara sama saorang prampoean laen. Saleba laloe pergi ka depan, sekalian oendang madjikannja dahar kopi.

Di depannja Marsina dan Joesoef, di atas djoebin ada doedoek saorang prampoean jang badannja koeroes dan moekanja sedikit poetjet, menjataken la menanggoeng banjak sedih, sedeng dari pakeannja jang rombeng dan tida ditambel, ada menjataken prampoean itoe poenja kamiskinan jang sanget.

„Kaoe orang dari mana ?” tanja Marsina.

„Dari Mester, njonja,” sahoet itoe prampoean dengen lagoe soeara Betawi.

„Kenapa kaoe sampe disini, apa sebabnja kaoe djadi terlantar. Di Mester kaloe kaoe maoe kerdja tentoe banjak kerdjaän di gedong-gedong Blanda.”

„Brangkali bisa dapet kerdjaän disana, nionja, tapi sekarang saja tida koeat djalan kaki sampedi Mester. Sedari kemaren sore saja tida makan, sebab tida ada poenja oewang satoe cent lagi. Maoe pegi minta-minta tentoe orang tida kasi, sebab badan saja masi seger, masi bisa kerdja. Lebih baek kaloe bisa dapet saja kerdja sadja disini, sekalian toempangken dlri saja jang tida poenja sanak famillie di ini tempat. Disoeroe kerdja apa djoega saja maoe.”

„Sajang akoe soeda ada poenja doea boedjang, lebi banjak tida perloe,” kata Marsina.

„Kaloe begitoe kasi sadja saja koell njoetji,” kata itoe prampoean jang tjoba harepannja paling pengabisan.

„Tjoetjian tida banjak, bisa dipegang oleh akoe Doenja boedjang toea.”

„Apa njonja tida poenja kasian sama saja boeat kasi kerdjaän apa sadja. Saja tida maoe trima gadji, asal saja dikasi makan, sekalian dikasi tidoer biar di batoe, asal ada tempat menedoeh.”

„Abis akoe bisa kasi kaoe kerdjaän apa ? Disini tida ada kerdjaän lebih. Tapi kaloe kaoe maoe berangkat poelang ka Mester, akoe soeka kasi kaoe satoe perak boeat ongkos djalan.”

„Ach! njonja, di Mester nanti djadinja seperti sekarang. Betoel itoe oewang saperak ada lebihnja dari ongkos kreta api. Tetapi tentoe tida bisa dipake sampe bebrapa hari sabelonnja di Mester saja dapet kerdjaän. Kaloe satoe boelan lamanja disana saja tida dapet kerdjaän, abis dimana saja moesti dapet makan. Disana djoega sanak saja masing-masing tida maoe kasi saja menoempang, sebab meroegiken sadja padanja. Saja mintalah biar njonja ada poenja kasian boeat trima saja kerdja disini.” Joesoef jang sedari tadi tida tjampoer omong, hanja doedoek diam membatja soerat-kabar, sekarang baliken moekanja dan berkata pada Marsina: „Biarlah kasi la menoempang disini. Kita masi ada poenja satoe kamar boedjang, djoega memang kita ada niat plara banjak boeroeng-boeroeng dan ajam jang bagoes-bagoes, kaloe dia ada disini nanti bergoena boeat rawatken itoe binatang.”

„Baeklah kaloe toean maoe begitoe,” kata Marsina achir-achir dan adjak itoe prampoean masoek ka dalem.

Marsina ambil bebrapa kaen toewa dari lemari, briken itoe pada prampoean tadi. Ia ini merasa girang dan oetjapken banjak-banjak trima kasi.

Koetika masoek di pertengahan, Marsina dapet liat Darmo baroe kaloear dari kamar mandi. Parasnja ini djedjaka ada seger dan kallatan girang, laen sekali dari parasnja jang kamaren.

Joesoef djoega laloe masoek dan masing-masing doedoek di media makan boeat dahar.

Sahabisnja itoe, Darmo laloe berdandan. Ia poenia orang-orang soeda menoenggoe di depan gedong. Itoe hari Darmo berangkat ka tempat kerdjaäanja sedikit siang, tapi hatinja senantiasa merasa senang, hingga dengen tida terasa di sepandjang djalanan moeloetnja bersoeit-soeit, sedeng di moeloet itoe ada teroekir satoe senjoeman, seperti djoega itoe pepoehoenan di sepandjang djalanan jang kallatan seger, dan itoe goenoeng-goenoeng jang tinggi, adjak mesem padanja.

X.

RESIA JANG TERBOEKA.

Djikaloe matahari sedeng sorotken sinarnja jang keras di waktoe lohor, tidalah ada tempat jang lebih senang dari pada menedoeh di bawah poehoen besar jang daonnja lebet. Boekanlah sadja manoesia ada berpikiran begitoe, tetapi djoega binatang-binatang ada taoe ini kasenangan. Dengerlah di waktoe lohor begimana merdoe itoe boeroeng-boeroeng menjanji dalem papoehoenan jang lebet sembari terbang dari satoe tjabang ka laen tlabang, liatlah itoe andjing-andjing jang tidoer njenjak di atas roempoet tebel di bawah tedoebnja poehoen sambil golerken kapalanja. laorang ada machlock jang merdika, tida teriket oleh soeatoe kawadjiban atawa pakerdjaän, maka tidalah soeatoe apa jang menganggoe kasenangannja. Tetapi adalah djoega manoesla jang sembari memikoel pakerdjaän merasaken itoe kasenangan. Soedarmo, itoe opzichter jang blasa kerdja berat, taoe baek begimana senang djikaloe sasoedanja berkerdja tjape di bawah sinarnja matahari jang panas, dateng menedoeh di bawahnja pepoehoenan Jang lebet sambil dengerken njanjiannja boeroeng-boeroeng di atas tjabang poehoen dan rasaken menloepnja angin aloes jang sedjoek.

Begitoelah soeda terdjadi di hari Rebo, itoe hari jang Soedarmo belon perna rasaken dirinja begitoe senang. Satoe paal satengah djaoenja la soeda berdjalan mengoekoer tanah dengen menahan lelahnja badan jang terdjemoer teroes-meneroes di panasnja matahari. Achirnja sampelah la di soeatoe tempat, di atas satoe boekit ketjil, dimana ada toemboe banjak poehoen besar-besar. Itoelah ada soeatoe tempat jang bagi Darmo, ada sebagi astana dimana la bisa senangken dirinja sasoeda berkerdja tjape. la poenja tiga koell poen toeroet rasaken itoe kasenangan sambil rebahken diri di atas roempoet tebel dan pentang badjoenja soepaja badannja tertioep angin. Darmo sendiri pilih satoe tempat jang mengadepi pada satoe solokan, dimana ada mengalir deres aer jang bening. Sasoeda boeka la poenja badjoe locar jang soeda basa dengen karinget, Darmo laloe senderken badannja di pongkot poehoen besar, sambil matanja memandang ka itoe solokan dimana ada mantjoer aer dari satoe pantjoeran bamboe jang ditoentjapken ka dalem tanah dipinggir boekit jang djoerang. Di bawah pantjoeran itoe ada doedoek satoe gadis jang sedeng menjoetji pakean. Ia melinken memake kaen jang di-iket sawates dadah, tetapi tida loepoet ada kaliatan djoega dengen njata la poenja boeah dadah jang seger dan montok. Koelitnja gadis itoe tida item, pengawakannja tinggi, tetapi tida gemoek. Darmo tida bisa dapet liat teges parasnja gadis itoe, kerna la mengadepi pada itoe pantjoeran dan sedeng asik menjoetji. Tedoehnja papoehoenan Jang melindoengken ia dari panasnja matabari, membikin ia tida merasa lelah dalem pakerdjaännja itoe.

Darmo tida merasa perloe aken liat teges parasnja itoe prampoean moeda jang la tida taoe batinnja, tetapi potongan badannja itoe prampoean dan keadaännja sedeng memake kaen sadja, membikin Darmo inget pada itoe kadjadian di waktoe pagi har! tatkala ia mendekem di podjokan aken intipi Moerhaja mandi di kali di belakang roemahnja Joesoef. Darmo meremken matanja, dan kenangken keadaännja Moerbaja jang menarik sanget pada hatinja.

Darmo soeda menginep ampat malem di roemahnja Joesoef dan soeda perna beradoe mata tiga kali pada Moer haja. Kenapa Darmo, satoe anak moeda jang terpladjar tinggi, satoe opzichter jang besar, satoe Raden dan anaknja bekas satoe wedana, maoe perhatiken pada satoe koki jang berderadjat renda ? Inilah pembatja tentoe merasa heran djikaloe tida taoe begimana potongan dan parasnja itoe koki, Moerhaja, anaknja njai Saleha.

Itoe malem sebagimana soeda ditjeritaken, Darmo soeda bersantap sama sama Joesoef dan Marsina, dimana Darmo memoedji-moedji kapandeannja orang jang bikin itoe masakan ledzat, dan Joesoef Jang tida kapingin Marsina dipoedji boeat perboeatan jang boekan pakerdjaännja, telah akoeh teroes-terang bahoea itoe masakan ada kerdiaännja Moerhaja, Joesoef poenja koki moeda. Sedari itoe waktoe Darmo dapet napsoe keras aken liat begimana matjemnja itoe Moerhaja jang mempoenjai kapandean masak begitoe baek. Sasoedanja abis dahar, Darmo sengadja djalan boelak-balik ka kakoes dan kamar mandi, jang maksoednja hanja melinken maoe tengok matjemnja itoe koki moeda. Koetika satoe kali la liwatken dapoer, ia dapet tengok Moerhaja sedeng berdiri deket pintoe, dan waktoe begitoe, parasnja tida koesoet seperti sabelonnja ia mandi dan berdandan, hingga ia poenja paras jang biasa katoetoepan sawang asep dan ramboetnja jang biasa awoet-awoetan lantaran tida diperdoeliken, itoe waktoe ada ada kaliatan beres dan parasnja kallatan njata.

Darmo dapet liat potongan moekanja Moerhaja jang tiroes, idoengnja lang bangir, moeloetnja jang ketjil, serta alisnja jang melengkoeng sebagi boelan sabelab, di bawah mana ada bertachta sapasang mata jang mempoenjal sorot aloes, terhias dengen la poenja boeloe mata jang lentik. Koelitnja Moerhaja ada poetih, maskipoen tida terlaloe poetih seperti Marsina. Oemoernja Moerhaja poen baroe 17 taon. Itoelah pertama kali jang Darmo dapet liat pada Moerhaja, sedari waktoe mana Darmo djadi selaloe jakinken boeat dapet tillk lebih sampoerna. Laen barinja Darmo dapet djalan aken bisa awasken lebih lama pada itoe gadis, jaitoe di waktoe Marsina sedeng mandoorken Moerhaja bebena, atawa di waktoe sore sedeng Marsina bantoeken masak, Darmo sengadja dateng ka dapoer dan beromong-omong dengen Marsina, pada hal la poenja maksoed, jalah soepaja bisa tilik keadaännja Moerhaja. Gadis ini kallatan djadi kikoek berkerdja djikaloe Darmo mengawasken padanja, dan satoe kali Moerhaja djadi terkedjoet tatkala menengok dan dapet liat matanja Darmo mengadjak mesem padanja. Itoelah ada pertemoean mata jang mempoenjai arti, hingga sedari itoe waktoe api katjintaän moelai membakar dalem hatinja kadoea anak moeda itoe. Laen harinja komball Darmo berboeat begitoe, sampe la sendiri djadi kagilaän. la tida bisa tidoer poeles, dan saban kali ada soeara berkrisik hatinja djadi terkedjoet. Waktoe Marsina mengintip dari djendela, dan melariken diri dengen kasi denger sóeara tindakannja, soeda bikin Darmo djadi menjangka bahoea Moerhaja soeda taoe ia poenja maksoed hati, hingga denge 1 terboeroe napsoe Darmo ambil pikiran bahoea jang dateng di depan kamarnja, adalah si Moerhaja. Darmo rebahken diri di itoe korsi males di samping kamarnja Moerhaja, tidalah laen maksoed dari pada kapingin bisa bitjara pada Moerhaja zonder satoe orang dapet taoe, tetapi siapatah njana kaloe Marsina dateng menggoda dan njataken kamoerahan hatinja aken soeka menoeloeng djikaloe Darmo ada merasa soesa hati. Darmo pikir itoe tawaran ada dloetjapken dengen sasoenggoenja, jaltoe hendak menoeloeng Darmo poenja tali libetan tjinta pada Moerhaja, hingga dengen maloe Darmo soeda djawab jang ia soeka trima itoe tawaran, tjoema belon perloe itoe waktoe. Pikirannja Darmo, djikaloė ia poenja niat soeda dibri taoe pada ajahnja, baroe ah ia nanti minta toeloengannja Marsina boeat beresken la poenja lamaran pada Moerbaja, tida sekali-kali Darmo dapet katahoei bahoea Marsina sendiri ada djato tjinta padanja.

Darmo poenja rasa tjinta pada Moerbaja, sedari itoe harl ada djadi semingkin keras, hingga waktoe Moerhaja mengelah napas di itoe malem, sasoedanja Darmo abis bitjara pada Marsina, Darmo toeroet rasaken doekanja gadis Itoe, maski poen Darmo sendiri tida taoe Moerhaja mengelah napas lantaran apa.

Laen malemnja, sasoeda beradoe mata katiga kalinja, kombali Darmo tida bisa tidoer poeles, la memikirken begimana moesti bikin pertemoean sama Moerhaja dengen tida laen orang jang dapet taoe. Parasnja Moerhaja jang tjantik, lebih eilok dari parasnja Marsina, dan prangi serta kalakoeannja jang aloes, ada meresep betoel dalem hatinja Darmo, apapoeia Moerhaja itoe ada mempoenjal satoe kapandean jang tida banjak orang prampoean bisa tandingken. Darmo merasa Moerbaja itoe tida nanti dapet katjelaän djikaloe diambil djadi istrinja, maski poen Moerhaja tida mengenal sabidji soerat. Tetapi keadaännja Moerhaja jang renda membikin Darmo tida brani bri njata rasa tjintanja dengen terang, sebab djikaloe Joesoef dan Marsina dapet katahoei itoe perkara, nistjaja doea orang ini tida indahken lagi padanja sebagi itoe waktoe, atawa sebagi satoe Raden jang bisa memegang deradjat. Oleh kerna demikian, Darmo djadi tida dapet djalan tjara begimana la baroes bikin pertemoean sama Moerhaja dengen djalan lang paling baek. Sampe djaoe malem baroe la ambil poetoesan aken bertemoe di pinggir kali pada waktoe Moerhaja pergi mandi. Begitoelab, sabelonnja laen-laen orang bangoen, Darmo soeda berada di podjokan gelap di pinggir kall sampe achirmja Darmo dapet liat Moerhaja toeroen ka kali. Kombali disini Darmo dapet llat njata potongan badannja Moerhaja jang langsing dan ramboetnja jang pandjang, serta betis dan lengan tangannja jang poetih. Darmo liat Moerhaja tida ada poenja satoe tjatjat jang boleh ditjela, dan itoe kasatoedjoean sekarang, sedeng doedoek di bawali tedoehnja poehoen besar, ada dirasaken oleh Darmo.

Darmo inget komball perkataän-perkataännja itoe gadis jang merendahken diri dan la poenja kasedihan koetika dapet taoe bahoea dirinja boekan ada bandingan dengen satoe Raden. Djikaloe Darmo Inget matanja Moerhaja jang penoeh dengen rasa soekoer koetika Darmo oetjapken djandjinja jang pasti, Darmo merasa oerat-oeratnja katarik. Ia merasa ada satoe kwadjiban aken angkat gadis ini dari satoe tempat renda ka tingkatan jang lebi atas, dan sabagi satoe lelaki jang menjintaken prampoean itoe lebi doeloe, Darmo merasa wadjib aken briken gadis itoe kasenangan jang kekal. Itoelah sebabnja Darmo soeda ambil poetoesan aken menikah dengen terang pada Moerhaja, tetapi tiara begimana ini nikahan haroes dibikin, dan tjara begimana Moerhaja poenja karendahan bisa ditoetoep, itoelah ada perkara-perkara jang Darmo belon dapet djalan.

Darmo merasa pasti bahoea ajahnja jang beradat koekoeh tida nanti bri idzin aken ia menikah pada Moerbaja djikaloe la taoe bahoea Moerhaja itoe ada satoe koki, satoe prampoean jang tida mempoenjal deradjat. Apakah la haroes bikin djikaloe ajahnja tida satoedjoe pada nikahan itoe? Apakah la moesti melawan pada kamaoean ajahnja? Tida! Darmo ada satoe anak jang berbakti pada orang toea, ia belon perna melawan segala prenta dan kabendak ajah itoe. Salaennja begitoe, Darmo sendiri ada poenja pengrasaän agoeng, maka perkara nikah sama Moerhaja la baroes berpikir sampe mateng, maskipoen katjintaän ada meminta sanget ia poenja kamoeraban hati.

Darmo berpikir, Moerhaja poenja klakoean ada begitoe baek, sedari ia menginep di roemahnja Joesoef, belon perna kadengeran Marsina atawa Joesoef menjomel pada Moerbaja. Inilah ada satoe tanda bahoea kadoea orang itoe tida bermoesoe—djikaloe tida maoe dikata sajang — pada Moerbaja. Marsina soeda perna berkata di itoe malem, bahoea djikatoe Darmo ada soesah hati apa-apa, biarlah Darmo tjeritaken soesah apa jang menindi pada hatinja, soepaja Marsina bisa angkat itoe soesah hati. Njatalah bagi Darmo bahoea Marsina itoe ada satoe prampoean jang baek boedi, oleh kerna demikian, kenapalah djoega la tida maoe minta pertoeloengannja? Boekankah itoe oetjapan ada sampe terang jang Marsina soeka berboeat apa-apa boeat kabarkannja Darmo?

Darmo berpikir lagi, djikaloe ia moesti minta pertoeloengannja Marsina, la moesti minta djoega pertoeloengannja Joesoef. Sabetoelnja ia kapingin itoe resia tinggal tertoetoep di matania Joesoe', soepaja ini sobat tinggal Indabken la poenja kaagoengan, tetapi sabaliknja Darmo berpikir, Joesoef sendiri tida bargaken kaägoengannja sebagi saorang Arab jang beribadat, kerna la soeda plara Marsina, satoe prampoean bekas djalang, maka Darmo rasa perindahannja Joesoef padanja tida aken djad! koerang dengen lantaran tjeritaken la poenja kahendak aken menikah pada itoe koki. Apakah Joesoef nanti tertawaken padanja djikaloe ia denger itoe tjerita, Itoelah boleh djadi. Tetapi diikaloe ia soeda dikasi mengarti bahoea batin jang baek, adat dan prilakoe jang sanoenoeh tida selamanja bisa didapet pada gadis-gadis hartawan atawa jang terpladjar, nistjaja Joesoef aken toetoep tertawanja, malah boleh djadi dengen ridlah hati nanti briken pertoeloengannja sampe Darmo bisa menikah pada kokinja itoe.

Tetapi pertoeloengan begimanakah jang Darmo nanti minta dari Marsina dan Joesoef? Inilah ada satoe perkara soesa.

Moerbaja berkerdja pada Joesoef sebagi koki dan iboenja sebagi baboe, tetapi tida samoea pendoedoek Bogor dapet taoe hal itoe, tida saorang di Betawi dapet taoe. Dari sebab begitoe, kenapalah tida boleh djadi djikaloe Moerbaja itoe diakoeh sebagi Joesoef poenja famille, saoepama misanan? Joesoef ada Darmo poenja sobat kekal, seperti soedara, tetapi la ada saorang jang ternama, dan hartawan, maka apakah ia bisa trima itoe akoeban?

Inilah ada dikwatirken oleh Darmo. Tetapi Darmo maoe tjoba dan diikaloe maksoednja ini djadi gagal, ia nanti tjari laen djalan.

Djikaloe bisa kadjadian bahoea Moerhaja itoe terakoeh sebagi Joesoe! poenja misanan niatjaja dengen bangga la nanti dateng mengadep pada ajahnja, dan minta iboenja dateng di Bogor boeat lamar itoe gadis dari sanaknja saorang jang ternama dan hartawan, boeat hal mana nistjaja ajah dan iboenja Darmo tida nanti merasa kabratan.

Laen dari begitoe, boeat sampeken maksoednja, Darmo anggep Marsina itoe boleh didjadiken satoe perkakas jang bergoena. Ia ada satoe goela-goela jang paling ditjintaken oleh Joesoef, hingga boleh dikata ampir tida ada satoe permintaännja ini prampoean jang tida ditoeroet. Darmo llat Marsina ada pande sekali bitjara, dan tentoelah bitjaranja itoe djikaloe dioekir boeat boedjoekan, aken memakan dengen tentoe di hatinja Joesoef. Boekantah lidah prampoean ada sapoeloe kali lebih tadjem dari lidah lelaki?

Marsina nanti tampik ia poenja permintaan ? Itoelah tida boleh djadi. Boekantah itoe malem Marsina sendiri soeda tawarken pertoeloengannja djikaloe Darmo ada dapet soesah ? maka kenapalah djoega Marsina menampik djikaloe ia diminta aken boedjoek soeaminja, soepaja ia ini maoe akoeh Moerhaja itoe sebagi misanannja?

Semoea pikiran baek dan harepan jang tida bertjoeriga ada dalem otaknja Darmo, satoe anak moeda jang belon banjak bergaoelan, hingga tida kenal baek adatnja manoesia,

Dengen itoe pikiran-pikiran jang senang, Darmo djadi doedoek sebagi patoeng di bawah itoe poehoen besar, hingga ia djadi teramat kaget koetika denger koelinja menegor apakah belon sampe waktoenja aken brangkat lagi.

Itoelah soeda djaoe Johor, dan Darmo moesti lakoeken lagi pakerdjaännja boeat bebrapa paal, maka satelah dapet inget kombali pada Kwad ibanaja itoe, la laloe berangkat moelal lakoeken lagi pakerdjaännja.

XI.

BAJANGAN BOELAN.

Boekan baroe di ini djeman terangnja boelan dipoedji-poedji oleh manoesia, hania sedari djeman poerbakala tatkala manoesia moelai mengenal kabagoesannja natuur. Boelan itoe poen ada benda natuur jang bisa menambahken kasedepannja hati jang bertjinta. Begitoelah soeda kadjadian dengen Soedarmo dan Moerhaja jang dengen mentjoeri matanja sekalian orang saisi roemah, di waktoe tengah malem soeda pergi ka pinggir kali di tempat doeloe laorang beromong-omong. Sembari ambil tempat doedoek di atas roempoet tebal, di bawah bajangannja papoehoenan, Soedarmo laloe menanja pada Moerhaja, apakah la ini tjintaken itoe boelan jang terang dan bajangannja kaliatan di atas aer kali? Tentoe sadja Moerbaja bilang tjinta, sebab itoe ada benda natuur jang paling indah. Tetapi Moerhaja berkata lagi, bahoea terangnja boelan itoe tidalah lebih bagoes dari pada tjahla matanja Soedarmo. Begitoelah satoe sama laen laloe njataken tjintanja, jang sasoedanja poeas beromong-omong dalem itoe perkara, Darmo laloe minta Moerhaja tjeritaken pengidoepannja dari ketjil sampe achirnja berkerdja sama Joesoef. Moerhaja tida inget lagi siapa ajahnja, kerna sedari ia ketjil itoe ajah telah meninggal doenia dalem perdjalanannja ka Mekkah. Meninggalnja la poenja alah di itoe tempat djaoe, bikin iboenja djadi roedin, hingga moesti tjari pakerdjään di gedong-gedong Blanda. Beroentoeng ia dapet satoe madjikan baek, satoe njonja Indo Jang mempoenjai soeami hartawan. Pada itoe njonja iboenja Moerbaja djadi baboe di Betawi, sampe kamoedian pinda ka Bandoeng dan ka Semarang, di tempat mana lantaran madjikannja berangkat ka Europa, iaorang soeda ditinggalken. Di Semarang iboenja Moerhaja laloe berkerdja sama madjikan Tionghoa sampe lamanja satoe tahon, kamoedian poelang ka Betawl. Disini tempat ia dapet taoe kaloe famillenja sabagian besar djoega soeda pinda ka tempat-tempat djaoe, hingga la berdoea terpaksa tinggal di Bogor pada sala satoe familienja. Achirnia ia dapet denger jang toean Joesoef maoe pake orang, begitoelah ia berdoea laloe masoek berkerdja. Tentang adatnja toean Joesoef, Moerhaja poedji sekali, sedeng adatnja Marsina djoega Moerhaja merasa senang, maski poen tempo-tempo Marsina ada njataken tjemboeroeannja, tetapi belakangan, lantaran boleh djadi liat toean Joesoef sama sekali tida openin pada Muerhaja, maka Marsina poenja tjemboeroean djadi linjap sama sekali.

Moerhala kata lebih djaoe bahoea la ada mengarti djikaloe orang bitjara Blanda, djoega bitjara Itoe bahasa ia bisa sedikit, katjoeali menoel's. Dalem ia poenja tempo idoep sedari ketjil pada itoe familie Blanda jang mempoenjai bebrapa anak prampoean, soeda kasi Moerhaja itoe kapandean dan teroetama kapandean mengoeroes roemah tangga dan masak-masakan.

Itoe katerangan-katerangan bikin Darmo tambah girang, hingga sedari waktoe mana bebrapa omongan laorang laloe goenaken bahasa Blanda.

„Perkara jang bikin soesah hatikoe,” kata Darmo pada Moerbaja, „adalah kamaoean jang keras dari ajabkoe. la soeda berkata padakoe, bahoea djikaloe akoe ingin menikah, baroeslah akoe tjari gadisnja saorang jang berderadjat dan jang terpladjar. Taon jang laloe la soeda maoe pergi meminang anaknja wedana di Serang, tetapi itoe waktoe akoe belon dapet ingetan menikah, dan lagi itoe waktoe soeda dekat temponja aken akoe berangkat ka Djambi, maka lamaran itoe dioeroengken....”

„Sedari saja kenal Neng disini," bales berkata Moerhaja,,,saja soeda tebak tentoe Neng ada anaknja orang berpangkat. Maski Neng ada kasi njata jang Neng ada penoedjoe pada saja, tetapi saja sendiri tida brani harep aken hal itoe”

„Denger doeloe, Moerhaja," kata Darmo, „Akoe taoe kace tentoe tida brani oendjoek tjintamoe itoe padakoe djikaloe akoe tida oendjoek lebih doeloe. Kaoe soeda reslaken tjintamoe padakoe dan tanggoeng itoe kasedihan saorang diri. Inilah jang bikin akoe dapet rasa kasihan. Kaoe lang harepan saban kali akoe bitjara kainginan jang keras dari ajabkoe boeat pegang la poenja deradjat, tetapi akoe sendiri ada poenja harepan besar, melinken moesti goenaken satoe daja.”

„Dala begimana ?” tanja Moerhaja.

„Itoelah akoe maoe bitjaraken pada kaoe. Akoe ingin sabelonuja ajabbondakoe dateng meminang setjara pantes, kaoe ada di roemahnja saorang jang pantes pada siapa kaoe ada perna famille. Nikahan haroes dibikin di roemabnja kaoe poenja famille itoe, soepaja djadi njata di hadepan orang banjak bahoea akoe soeda menikah pada famillenja saorang jang berderadjat....”

„Itoelah ada satoe permintaän jang saja tida bisa Joeloesken. Kaloe ini waktoe saja masi ada poenja famille jang pantes, jang maoe ambil taoe keadaän saja da'em soesah, nistjaja saja dan iboe tida djato melarat djadi boedaknja laen bangsa.”

„Itoelah betoel. Tetapi akoe kenal satoe sobatkoe Jang paling baek dan jang nanti soeka akoeh kaoe sebagi familienja......”

„Siapakah jang maoe berboeaf begitoe?”

„Toean Joesoef. . . .”

„Ach, tida boleh djadi,”

„Itoe moesti ditanja doeloe baroe kataoean”

„Toean Joesoef ada saorang hartawan, toeroenan Sald dari familie jang ternama, Begimanakah ia maoe akoeh satoe boedak dapoer sebagi familienja?” „Ia tida nanti pandang kaoe sebagi boedak dapoer, tetapi sebagi akoe poenja toendangan, dan kaloe ia hargaken persobatannja dengen akoe, nistjaja ia nanti hargaken djoega permintaänkoe.”

„Soekoerlah kaloe bisa djadi begitoe.”

„Tjoema ada satoe perkara jang akoe kwatirken, jaitoe Marsina nanti bikin halangan. Tetapi djikaloe akoe inget omongannja di itoe malem, di mana ia tawarken pertoeloengannia padakoe dengen moerah hati, nistjaja akoe tida haroes merasa kwatir, malahan akoe boleh harep dapet ia poenja pertoeloengan boeat boedjoek soeaminja.”

„Neng soeda dapet anggepan kllroe. Sabetoelnja Nji Marsina sendiri ada tjintaken Neng. Saja soeda dapet ini anggepan lantaran bebrapa kali ia poedji Neng poenja katjakepan di hadepan saja. Malahan ia soeda dapet anggepan djoega jang Neng poenja sering-sering dateng ka dapoer lastaran ada tergila-gila padanja.”

„Ach, tjilaka betoel," kata Soedarmo dengen menjesel dan maloe. Tapi toeh, Moerhaja, kaoe pertjaja jang akoe boekan kapingin lat parasnja Marsina, hanja ingin pandang parasmoe jang tjantik.”

„Itoelah saja pertjaja. Tetapi perkara bakal djadi laen kaloe Neng bri taoe itoe niatan pada Nji Marsina. la nanti boekan menoeloeng, malah menghalangken niat Neng.”

„Apa kaoe poenja pikiran tida salah Moerhaja?” „Brangkali tida salah.” Kadoea orang itoe diam berpikir sampe lama.

„Kliroe! djoesta.... terlaloe lantjang,” kata satoe soeara prampoean dari belakang pager, satoe soeara jang mengedjoelken sanget pada Soedarmo dan Moerbaja, hingga marika ini djadi berdiri dengen tida bisa bergerak. Soeara itoe poen soeda dateng dengen sakoenjoeng-koenjoeng. Tatkala Darmo dan Moerhaja menengok di tempat soeara itoe dateng, iaorang lantas dapet liat Marsina berdiri tida djaoe.

Kenapa Marsina sakoenjoeng koenloeng dateng di itoe tempat. Inilah soeda kadjadian lantaran itoe malem Marsina djoega kapingin bisa beromong-omong dengen Darmo. la soeda bangoen dan mengintip ka kamarnja Soedarmo. la llat itoe kamar soeda kosong. Ia teroes ka blakang dan dapetken dalem kamar baboe melinken tinggal baboe Saleha sendiri jang sedeng meringkoek, sedeng pintoe tida terkoniji dari dalem. Marsina moelai djadi bertjeket, dan dengen taro sangkahan djelek pada dirinja Moerbaja, ia laloe berdjalan terces ka kamar mandi, dari tempat mana ia dapet denger soeara orang bitjara. Lantas djoega Marsina dapet sangkaban, bahoea soeara tida laen dari soearanja Moerhaja dan Darmo. Dengen ikoetken datengnja itoe soeara, la sampe di pinggir kali. Marsina menanja pada diri sendiri, apakah jang kadoea orang itoe sedeng bitjaraken di waktoe tengah malem ? Ach! tentoelah tida laen dari perkara pertjintaän. Djadi kaloe begitoe Darmo tintaken djoega itoe koki? „Tapi apakah tida ternjata bahoea Darmo ada tjinta keras padakoe ?” Begitoelah Marsina menanja pada diri sendiri dan kasi djawaban itoe menoeroet la poenja doega-doegaẵn dalem hati. „Ach! maski begimana djoega akoeh moesti dapet taoe apa jang marika sedeng omongken,” kata Marsina achir-achir, dan sahabisnja kata begitoe, sambil mengempet pada gombolan poehoen-poehoen, Marsina laloe dateng menghampir-pirken dengen pelahan ka tempat dimana itoe doea anak moeda sedeng doedoek beromong-omong.

Seperti boemi ambles, begitoelah terasa oleh dirinja Marsina waktoe denger Darmo oetjapken Itoe perkataän baboea sabenarnja ia boekan bermaksoed aken beromong-omong sama Marsina kaloe saban saban ia dateng ka dapoer, banja meloeloe ingin pandang pada katjantikannja Moerhaja. Lebih lagi waktoe Darmo oetjapken itoe perkataan-perkataan jang menjataken tlintanja pada Moerhaja, ach! sama sadja seperti hatinja Marsina dilindes roda kreta api. Djadi boekan dirinja jang ditjintaken, djadi boekan katjantikannja jang Darmo ingin pandang, begitoe poen boekan kakajaännja jang Darmo kagoemken, hanja dirinja Moerhaja jang Darmo pandang begitoe tinggi. Marsina merasa maloe betoel pada dirioja, dan lantas djoega ia mane berlaloe dari itoe tempat oleh kerna tida bisa pandang itoe kadjadian jang menjakitken hati. Tapi sabelonnja bertindak moendoer, Marsina lantas berpikir satoe perkara. Moerhaja taoe doedoek ja perkara lebih betoel. Memang betoel Marsina poenja maksoed menoeloeng boekan laen dari pada toeloeng rapetken dirinja pada Itoe djedjaka. Tapi Darmo tida berpikir begitoe, hanja anggep Marsina poenja maksoed menoeloeng ada kalocar dari hati jang toeloes. Sabetoelala Moerbala poenja omongan-omongan jang memboesoeki dirinja, soeda membikin Marsina sanget goesar, dan tentoe ia soeda terdjang itoe gadis, soepaja hatinja jang seperti diiris-Iris ilang perinja, dan rasa sakit hatinja bisa dipoewasken, tapi dengen mengandoeng satoe maksoed, jaitoe aken boektiken jang dirinja poetih berst, sebagimana Darmo ada doega, terpaksa Marsina tahan goesarnja. Tapi itoe omongan lang Moerhala oetjapken paling blakang, ada sanget membikin panas batinja Marsina, maka itoelah sebabnja ia tida bisa tinggal diam lebih lama lagi.

„Kaoe soeda ambil doegaän jang kliroe Moerhaja,” kata lagi Marsina dengen sceara manis dan sabar, koetika soeda berhadepan dengen itoe doea anak moeda jang sedeng bertjintaän. „Kaoe soeda berkata-kata terlaloe lantjang. Tetapi tida djadi apa. Akoe tida merasa laen dari pada girang jang ade Soedarmo dapet nlatan aken ambil kaoe djadi istrinja. Saorang sebagi akoe, jang mempoenjai tjoekoep oewang, kabormatan dan djoega masi mempoenjat soeami moeda, moestall bisa dapet itoe ingetan gila aken berdjina pada ade Darmo jang terhormat ? Akoe soeda bitjara tentang katjakepannja ade Darmo, soepaja kaoe katarik bati dan tjintaken Darmo. Akoe soeda bitjara padanja di itoe malem dan njataken jang akoe bersedia boeat bri pertoeloengan padanja, hanja melinken soenggoe-soenggoe hati kapingin bisa bikin ia merdika aken bitjara pada kaoe.”

Moerbaja toendoeki kapalanja mendengeri itoe omongan, sedeng Darmo tinggal bisoe.

„Kaoe lat, Moerhaja,” kata Marsina lebih djaoe. Akoe ada poenja niatan-niatan baek aken goenamoe. Tetapi apakah jang ksoe soeda bitjaraken tadi aken balkoe ?”

„Ampoen, Nji,” kata Moerhaja sembari djongkok menjembah. Dengen kapala diboeat kaki, saja. atoerken maäf sarlboe ampoen boeat itoe kasalahan. Harep Nji tida bocat goesar, djangan diboeat sakit hati. Sekarang saja pertjajaken diri saja pada Nji, saja menoeroet begimana Nji poenja maoe. Nji poenja boedi jang besar, saja tentoe tida nanti loepa saoemoer idoep.”

„Ja, bangoenlah, Moerhaja,” kata lagi Marsina. Akoe ampoenken kaoe, sebab kaoe poenja perkataän-perkataän jang tida enak tadi tentoe soeda kaloear dari lantaran kaoe poenja pikiran jang tloepet.”

„Nji,” kata Darmo. „Nji soeda berboeat satoe perkara jang moelia. Nji poenja pembrian ampoen jang begitoe lekas pada kasalahannja Moerhaja, ada oendjoek Nji poenja hati jang berboedl. Saja baroe perna dapetken saorang prampoean begitoe baek seperti NjI. Biarlah saja djoega hatoerken maäf dan trima kasi boeat itoe kaämpoenan.”

„Djangan pandjang'n lagi itoe perkara. Sekarang marilah kita-orang masoek ka dalem roemah dan bitjara lebih djaoe begimana baeknja ade poenja perkara diatoer.”

Katiga orang itoe laloe berdjalan masoek. Joesoef dan iboenja Moerhaja laloe dibangoenin, dan laorang berame laloe berkoempoelan di roewangan pertengahan.

„Aneh betoel ini perkara moesti diroendingken malem-malem djoega,” kata Joesoef jang djadi oering-oeringan la soeda dikasi bangoen pada waktoe begitoe malem.

„Ja, kenapa ini perkara timboel dengen mendadak?” kata baboe Saleha. „Moerhaja, kenapa kaoe bikin perboeatan begini? Kaoe bikin saisi roemah djadi soesah....”

„Ssst!” kata Marsina.,,Toetoep moeloet samoea. Ini perkara ibarat adonan koewe soeda waktoenja dimasak, kaloe toenggoe besok nanti djadiroesak.”

„Saja menjesel soeda ganggoe pada kaoe, soedara,” kata Darmo pada Joesoef. Tapi kaoe liat, tidakah (adjaib soenggoe akoe soeda pilih djodo padakaoe poenja toekang masak?”

„Itoe tida adjaib,” kata Joesoef. Moerbaja memang ada satoe gadis ellok. Akoe sendiri soeda dapet llat itoe. Djoega la poenja tingka lakoe sampe baek dan la poenja bitjaraän ada menjataken Moerhaja boekan satoe gadis kampoengan. Akoe tida heran atawa brani seselin jang kaoe soeda djato tjinta pada Moerhaja. Djoega akoe taoe, permoelaäanja itoe pengrasaän soeda terbit lantaran Moerhaja poenja masakan jang sedep. Ini kaoe troesah poengkir, Darmo.”

„Akoe mengakoe betoel ada begitoe. Tapi Joesoef, apa kaoe berkata-kata dengen toeloes hati? Kaoe poenja bati tida tjela klakoeankoe ini ?”

„Kaoe tanja begitoe? Njatalah kaoe belon kenal betoel akoe poenja hati, maskipoen kaoe soeda bergaoel padakoe sedari ketjil. Apakah lantarannja jang bisa bikin akoe tjela kaoe. Akoe soeda bilang kaoe soeda tjintaken Moerhaja dengen sapantesnja, ia ada mempoenjal itoe sifat-sifat jang pantes dihargaken oleh satoe lelaki. Moerhaja ada akoe poenja koki, tetapi tingkanja tida seperti boedjang jang kabanjakan. la soeda terpaksa berkerdja djadi koki oleh kerna kamiskinannja, tetapi itoe kamiskinan tida bikin ilang kahargaännja Moerhaja. Akoe sendiri liat, Moerhaja belon perna kaloear dari ini roemah sedari ia moelai kerdja disini, apa lagi bitjara pada sembarang lelaki. Ia bisa pegang kahormatan. Itoelah sampe tjoekoep boeat dihargaken.”

„Tapi laen orang tida taoe atawa tida kenal Moerhaja laen dari satoe koki." kata Marsina.

„Ade Darmo nanti menikah boekan pada Moerhaja jang pande masak, jang bisa omong Blanda, jang poenja tingka lakoe baek dan jang parasnja tjantik, tetapi pada satoe kokinja toean Joesoef.”

„Lantaran begitoe nikahan tida bisa dibikin, kerna ajahkoe soeda kaloear kata, akoe tida boleh ambil istri jang tida berderadjat,” kata Darmo.

„Apa perloe sama itoe deradjat," kata lagi Joesoef. Deradjat itoe bisa dibikin kotor, bisa diiles-lles dengen tingka lakoe prampoean jang tida sasoenoeh.”

„Tapi perloe bagi matanja orang banjak,” bales kata Marsina.

„Lagi nikahan dimana moesti dibikin, sedeng Moerhaja tida ada poenja famille jang pantes,” kata lagi Darmo.

Sampe disini Joesoef baroe mengarti kemana maksoednja itoe omongan. Ia diam berpikir, sampe Marsina berkata lagi.

„Kita moesti toeloeng ade Darmo poenja kasoesahan sakali ini. Moerbaja soeda berkerdja disini dan tinggal disini. Biarlah ia tinggal teroes sampe nikahannja seleseh. Orang di loear tida taoe Moerhaja djadi koki disini, maka kaioe kita akoeh ia ada kita poenja familie, tida saorang nanti tida pertjaja. Ajahnja ade Darmo boleh dateng meminang kamari sebagimana pantesnja. Ini nanti datengken berkah pada kita orang.”

„Itoe nanti akoe maoe pikir doeloe baroe bisa ambil poetoesan. Tapi kaloe trima lamarannja Darmo poenja orang toewa, akoe rasa tida ada halangan, asal sadja tida dibikin nikahan disini.”

„Begitoe djoega akoe rasa baek,” kata Darmo. Asal soedara soeka dengen senang hati akoeh di hadepan ajahkoe bahoea Moerbaja ada kaoe poenja famille.”

XII.

DJALANNJA RATJOEN.

Lima hari kamoedian sasoedanja terboeka itoe resia pertjintaän, Moerhaja dapet sakit panas. Darmo itoe waktoe soeda poelang ka Batavia. Ia poelang dari sebab kerdjaännja soeda abis dan ia boeroe-boeroe katemoeken ajah-bondanja, lantaran kapingin ia poenja nikaban lekas diselesehken.

Tetapi sabelon ajahnja bisa ambil poetoesan kapan ia bisa dateng ka roemahnja Joesoef boeat atoerken lamarannja, dari Joesoef la trima kawat jang mengabarken Moerhaja poenja sakit. Itoe tengahari djoega ia laloe berangkat ka Bogor dan dapetken Moerhaja dalem keadaän jang tida kataoean sakit apa. Salaennja dapet batoek dan sakit peroet, Moerbaja tida rasaken laen-laen lagi. Samoea orang anggep Itoe penjakit tida berbahaja, tetapi maski begitoe roepanja Moerhaja ada poetjet sekali.

Marsina bikin hatinja Darmo tida berkwatir dengen kasi tjerita baboea sakitnja Moerhaja tida laen dari pada tekena (terganggoe iblis), maka doekoen laloe dipanggil dan sadekahan laloe disadjiken.

Joesoef djoega pertjaja Moerbaja poenja penjakit tida berat, tapi la merasa perloe boeat minta datengnja Darmo, sebab kaloe ada kadjadian apa-apa jang tida didoega, djadi Darmo bisa saksiken sendiri.

Orang jang merasa tida senang di itoe roemah, adalah si Sarkisem allas Kisem, itoe boedjang jang baroe masoek kerdja pada Joesoef. Doea hari jang laloe, dengen tida disengadja waktoe maoe pergi ka Kebon Djahe, Kisem soeda ambil potongan djalan jang dekat di dalem kampoeng, dan tatkala maoe liwatken roemahnja satoe doekoen. la dapet llat Marsina ada dalem itoe roemah. Hatinja djadi katarik dan ingin taoe apa jang sedeng dibitjaraken oleh Marsina pada itoe doekoen. Dengen mengoempet pada dingding pager la bisa pasang koeping dan dengerin dengen terang bitjaranja doea orang itoe.

„Itoe obat djalannja betoel tida kentara,” kata Marsina pada itoe doekoen.

„Tapi tida boleh dikasi lebih dari satoe boengkoes,” bales kata itoe doekoen. „Kaloe dikasi lebih, la bisa batoek dan moentah darah, brangkali itoe waktoe djoega la bisa mati. Kaloe ia mati dengen keadaan begitoe, tentoe Nji poenja kerdjaän djadi kataoean.”

„Tida, saja selamanja denger adjaran bapa. Tapi apa bapa brani tanggoeng itoe obat tida kentara sampe djiwanja abis ? Saja liat moekanja poetjet betoel. Lagi saja poenja soeami maoe panggit doktor, saja kwatir doktor bisa dapet taoe.”

„Saja tanggoeng, Nji pertjaja saja poenja omongan. Nji kasi lagi sampe lima boengkoes, tentoe Nji poenja maksoed nanti kasampean. Sapoeloe hari Nji boleh sadiaken koeroeng batang, itoe anak tentoe soeda boleh dianterken ka koeboer.”

Kisem satelah dapet denger itoe pembitjaraän, Jantas tjepet-tjepet berlaloe dari itoe tempat, sebab kwatir nanti kataoean. Ia tida djadi pergi ka Kebon Djahe, tapi lantas sewa dogkar aken pergi ka Tjikeumeuh. Di roemah sakit gila ia minta permisi katemoe pada si All, la poenja soeami jang doeloe dirawatken sebagi orang gila.

Kisem atawa Sarkisem poen boekan laen dari si Saneab, istrinja si All, jang sebagimana di atas soeda ditjeritaken, la disoeroe oleh Ali aken berkerdja di roemahnja Joesoef. maski dengen tida dapet gadji. Saneah soeda toeroet itoe titah dengen pake nama palsoe Sarkisem. Sakean lamanja ia berkerdja di sitoe, la selaloe selidiki dan inget segala perkara jang kadjadian di sitoe.

Itoe omongan jang ia dapet denger di roemahnja itoe doekoen, la pikir penting sekali dikasi taoe pada All dan minta pikirannja itoe soeami begimana ia moestl berboeat lebih djaoe.

Lebih doeloe Saneah tjeritaken begimana dengen soesah ia dapetken itoe pakerdjaän di roemahnja Joesoef. Di itoe roemah soeda ada doea boedjang, satoe koki dan satoe baboe. Itoe koki soeda dapet katjintaännja satoe djedjaka tjakep, anaknja satoe wedana. Ini anak moeda roepanja ada ditjintaken djoega oleh Marsina, tjoema la tida kasi kentara. Koetika tjintanja dibikin koesoet oleh Moerhaja, Marsina djadi sakit hati, maka roepanja la maoe bikin pembalesan dengen ratjoenken gadis itoe. Begitoelah Saneah soeda kasi tjerita pada Ali.

„Bagoes,” kata, All. „Ini ada satoe djalan jang baek sekali boeat bikin itoe manoesia-manoesia hianat masoek dalem pendjara. Roepanja tangan Allah bikin djoega pembalesan pada iaorang. Kita poenja maksoed nanti kasampean djikaloe kaoe bisa kerdja dengen hati-hati.”

„Begimana akoe moesti bikin ?” tanja Saneah.

„Kaoe moesti kasi taoe dengen resia pada itoe djedjaka jang tjintaken Moerhaja. Soeroe ia semboeni di kamarnja itoe koki boeat liat bagimana itoe setan prampoean taro ratjoennja dalem aer obat lang maoe dikasi minoem pada Moerhaja. Laen barinja minta itoe djedjaka oendang satoe politie, dan ini orang politie djoega moesti semboeniken dirinja boeat dapet liat begimana Marsina taroken ratjoennja. Itoe waktoe djoega la boleh pergokin dan iloe obat jang diratjoenken lantas boleh diboeat boekti.”

„Kapan akoe moesti dateng lagi kamari ?” tanja Saneah.

„Tida perloe. Sekarang disini akoe boekan djadi orang gila lagi, hanja djadi pembantoe toekang djoeroe rawat orang gila. Salaennia dapet kamar, makan dan pakean, djoega disini akoe dapet gadji. Segala waktoe akoe soeda boleh kalcear. Akoe pikir noesa, boentoet boelan, akoe nanti minta brenti. Djadi kaloe ada apa-apa, poelang sadja ka roemabnja abang Katma.”

Saneah girang denger soeaminja soeda tida dipandang sabagi orang gila lagi, malah djadi pembantoe dioeroe rawat dengen dapet gadjl. Sasoedanja beromong-omong laen hal Saneah sigra poelang komball ka gedongnja Joesoef, dimana ia dapetken Marsina soeda ada di roemah.

Parasnja Marsina ada kallatan doeka. Ia perhatiken betoel Moerhaja poenja penjakit. Sabentar-bentar ia dateng llat, dan satian pagi dan sore la toenggoe datengnja doekoen. Roepanja iboek betoel, hingga sasoratoe orang jang menjaksiken klakoean Marsina, nistjaja sedikit poen tida nanti doega Marsina ada poenja hati jang begitoe kedjem.

Oleh kerna Marsina itoe ada bekas satoe prampoean komedi, maka tidalah heran kaloe ia bisa sekali berlakoe sebagi actrice jang pande.

la poenja rasa sakit hati jang amat besar, tida sekali kallatan baek dari omongannja, atawa poen di parasnja. Tetapi dalem hatinja melinken Allah sendiri jang taoe. Ia soeda berlakoe dengen soenggoeh-soenggoeh boeat toeloeng Darmo dan bantoe boedjoek soeaminja tida laen dari pada maoe toetoep katjoeriga ännja Darmo dan Moerbaja atas perboeatannja. Ia soeda bikin tingkanja berkwatir bagi penjakitnja Moerhaja, soepaja bisa dapet kapertjajaännja Darmo dan djoega iboenja Moerhaja, sebab ia perloe sekali saban dateng ka kamarnja Moerhaja aken djalanken maksoednja.

Begitoelah la poenja klakoean itoe samoea dibikin dengen sengadja boeat toetoep mata moesoeh moesoehnja. Niat binasaken djiwanja Moerhaja, satoe prampoean jang djadi la poenja saingan dan jang soeda perna omong djelek tentang halnja, ada begitoe keras kamaoeannia, hingga Marsina soeda tida segan kaloear banjak oewang boeat dapet pertoeloengan itoe doekoen.

Marsina soeda pergi sendirian ka roemah itoe doekoen oleh kerna itoe oeroesan ia tida bisa pertjajaken pada siapa djoega. Saleha, begitoe djoega Sarkisem tida doega kaloe saban tengahari, jaitoe waktoe toeannja soeda berangkat, Marsina perloeken pergi ka roemah doekoen. laorang samoea.

kira Marsina belandja apa-apa ka pasar. poenja pertemoean dengen Marsina di itoe kampoeng soeda terbitken katjoerigaän besar dalem hatinja Kiser.

Tatkala soeda poelang ka roemah, Kisem selaloe awasken kalakoeannja Marsina, dan dalem hatinja Kisem ada memoedji bagi katjerdikannja prampoean itoe. Tida ada satoe apa jang Kisem bisa liat dari tingkanja Marsina jang bisa menoendjoeken itoe niatan memboenoe.

Di waktoe sore Darmo laloe dateng dan ia dapet liat sakitnja Moerhaja semingkin keras. Di atas pembaringan Moerhaja terletak dengen napas berat matanja tjelong dan saban-saban ia batok keras. Paras moekanja ada lebih poetjat dari kamaren, sedeng peroetnja la rasaken sem'ngkin tamba berat.

„Tida boleh tida," kata Darmo pada Marsina, „ini malem atawa besok pagi moesti panggil doktor.”

„Djangan terlaloe kwatir, ade,” memboedjoek Marsina dengen manis. Perkara penjakit begini doktor-doktor djarang jang bisa obatin, kabanjakan dikata cholera. Kaloe sampe Moerhaja dibawa ka barrak, tentoe bikin kita-orang djadi lebih soesah.”

„Itoelah tida boleh djadi,” membantah Darmo.

„Doktor bisa tade betoel satoe-satoe roepa pen'akit, tida seperti doekoen jang tjoema bisa kasi aer dingin.”

„Itoe begimana ade poenja rasa baek,” saboet Marsina achir-achir dan dalem hatinja pertjala itoe ratjoen tida nanti dapet diselidiki oleh doktor.

Sampe dlaoe malem baroe Darmo masoek tidoer, tetapi baroe sadja la maoe toetoep pintoe kamarnja, Kisem jang soeda meroenggoeken lama, sigra menobros masoek ka dalem kamar. {{nop} Darmo djadi bengong dan koetika ia maoe boeka soeara, Kisem tjepet kasi tanda toetoep moeloet. Dengen pelaban Kisem sendiri kontji pintoe dari dalem dan sasoedanja begitoe, ia laloe minta Darmo doedoek, sedeng ia ini masi tetep bisoe lantaran merasa heran apa jang Kisem mage bikin padanja atawa ada poenja maksoed apa dateng di kamarnia dengen resia.

„Saja ada bawa kabar perloe boeat Neng,” kata Kisem dengen soeara berbisik, hingga melinken Darmo sadja sendiri jang doedoek di pinggir pembaringan, deket Kisem berdiri, bisa denger itoe omongan. , Kaloe Neng tida toeroet saja poenja nasehat, tentoe lagi bebrapa hari djiwanja Moerhaja tida bisa katoeloengan. Neng taoe, Moerhaja soeda sakit kena diratjoenin.”

„Apa kaoe bilang ?" menegesin Darmo dengen terkedjoet. „Moerhaja diratjoenin? Siapa jang meraijoenin? Dari siapa kaoe dapet taoe ?”

„Bitjara pelaban Neng,” kata lagiKisem. „Saja perloeken katemoe sama Neng, lantaran soenggoe hati maoe toeloeng sama Moerhaja, maka Neng haroes pertjaja. Orang jang sabentar lagi taro ratjoennja di mangkok obatnja Moerhaja, jaitoe Njai Marsina."

„Itoe tida boleh djadi,” membantah Darmo. „Kaoe ini brangkali soeda gila. Apa sebabnja ia maoe ratjoenin Moerhaja?”

Kisem laloe toetoerken tentang ia poenja pertemoean pada Marsina, tatkala ia ini sedeng beromong-omong di roemah doekoen, dan tjeritaken lebih djace begimana Marsina itoe sabetoelnja ada satoe pramporan Jang berhati palsoe dan pande berpoera-poera boeat bales sakit hatinja.

„Saja tida minta Neng lantas pertjaja omongan saja, tapi sigra Neng nanti saksiken dengen mata sendiri begimana Marsina djalanken maksoednja. Sekarang kira-kira baroe poekoel doeabelas, sabentar lagi poekoel satoe Marsina nanti kasi makan boengkoesan jang ka-tiga. Neng bisa liat la kerdjaken itoe pemboenoeban.”

„Akoe maoe liat,” kata Darmo dengen bingoeng. „Tapi dengen tida kataoean oleh Njai Marsina.”

„Baek.”

„Nah, Neng toeroet saja.”

Darmo laloe ikoet Kisem .masoek ka kamarnja, jang berdamping dengen kamarnja baboe Saleha. Pada dingding djoeroesan medja, jang mengadepi depannja pembaringan, dimana Moerhaja ada terletak, telah dibikinin satoe lobang, tjoekoep besar aken orang bisa liat dengen njata ka dalem kamarnja Moerhaja. Disitoelah Darmo mengintip aken toenggoe begimana Marsina djalanken maksoednja.

Saperampat djam kamoedian, Darmo dapet denger grendel pintoe kamarnja Moerhaja dipoeter dari loear dengen pelahan, dan Marsina laloe menghampirken pembaringannja Moerhaja, dimana Moerhaja dan iboenja sedeng poelas njenjak.

Di atas medja ada ditaro bebrapa mangkok kosong, satoe gendi dan satoe piring obat dadaonan. Marsina kaloearken satoe boengkoesan dari kantong badjoenja, toewang isinja boengkoesan itoe ka dalem itoe mangkok dan ambil itoe obat dadaonan jang laloe diperes aernja ka itoe mangkok. Sasoedanja seleseh, la laloe bangoenin Moerhaja, jang koetika mendoesin telah dapet batoek tida brentinja, hingga itoe obat tida bisa diminoem sabelonnja batoek itoe brenti. Marsina roepanja tida sabar.

„Toenggoe akoe ambil minjak permen,” kata Marsina, dan laloe kaloear dari itoe kamar, aken pergi kamarnja sendiri.

Darmo jang intipken itoe kadjadian, rasaken badannja gemeter. Ampir sadja ia riboet dalem kamarnja Kisem koetika liat Marsina maoe kasi minoem ratjoen itoe di moeloetnja Moerhaja, tapi lekas dikasi inget oleh Sarkisem maka ia tinggal mengintip dengen sabar. Hatinja djadi legah koetika liat Marsina berlaloe dari itoe kamar, maka dengen tjepet Darmo masoek ka kamarnja Moerhaja, ambil laen mangkok dan toewang isinja itoe ratjoen, sedeng di mangkok jang tadi, la laloe isiken peresan dari itoe obat dadaonan toelen. Dengen tjepet la sigra berlaloe lagi dari kamar itoe. Sabentar lagi Marsina kombali masoek dan kasi djilat bebrapa tetes minjak permen pada Moerhaja. Sedikit waktoe kamoedian, baroelah batoeknja Moerhaja moelai brenti, hingga ada 'tempo aken Marsina kasi minoem itoe obat di moeloetnja Moerbaja, tetapi ia tida sekali doega kaloe obatnja jang tadi soeda diambil dan jang itoe waktoe ia sodorken pada Moerhaja ada obat toelen.

Koetika liat isinja itoe mangkok soeda ditelen abis, parasnja Marsina kaliatan girang. Di itoe kamar jang diterangken oleh satoe lampoe pelita, Darmo bisa liat parasnja Marsina jang sabentar berobah manis dan sabentar berobah beibat. Waktoe menjataken la poenja sakit hati, paras itoe ada kasi liat kakedjeman sabagi iblis.

Darmo pertjaja sapenoehnja hati bahoea Marsina itoe ada dapet niatan keras aken binasaken djiwanja Moerhaja.

Kisem laloe bri taoe pada Darmo, bahoea itoe perkara Darmo tida bisa ceroes sendiri, hanja moesti minta pertoeloengannja politie. Blasanja sabentar, kira-kira poekoel lima pagi, Marsina nanti dateng lagi ka itoe kamar aken kasi minoem lagi itoe ratjoen, maka kaloe itoe waktoe politie bisa perloeken dateng, nistjaja ia bisa saksiken itoe perboeatan.

Darmo tida bitjara lebih banjak lagi, hanja teroes berlaloe dari itoe roemah aken tjari politie.

XIII.
DATENGNJA PEMBALESAN.

Bedoek di Langgar-langgar soeda ditaboeh, mengoetaraken bahoea itoelah ada waktoenja aken orang-orang Moeslimin sembajang fadjar. Soeara berkroejoeknja ajam-ajam ada kadengeran saling samboet sampe ka tempat-tempat djaoe, menandaken datengoja waktoe siang mengganti malem. Belon lama lotjeng di pertengahan mengoetaraken djam 5, pada waktoe mana Marsina soeda, lama boeka matanja. Ia tida bangoen dari pembaringan, tetapi djoega tida meremken lagi matanja. Roepanja ada satoe hal jang penting sekali aken ia kerdjaken ia poenja saingan sekarang soeda menggletak saperampat mati, djalannja ia poenja ratjoen soeda kasi njata bahoea maksoednja aken kasampean. Lagi ampat boengkoes, nistjaja sampoernalah kerdjaännja itoe, dan ia nanti liat Moerhaja soeda djadi bangke, serta Darmo djadi gila lantaran tida katemoe lagi dengen katjintaännja itoe. Kaloe soeda djadi begitoe, poewaslah hatinja membales itoe maloe dan sakit hati.. Ja, itoe maloe jang ia tida bisa loepa. Dan djoega itoe sakit hati jang katjintaännja diambil. Pengrasaän boeat ini doea perkara, tida sasaät melek jang Marsina bisa loepaken, hingga sasoedanja inget-inget lagi hal itoe di atas pembaringan, Marsina poenja napsoe memboenoeh djadi dateng kombali dengen keras. Ia teroes bangoen dan ambil itoe boengkoesan boeboek ratjoen, kamoedian bawa itoe ka dalem kamarnja Moerhaja.

Moerhaja djoega soeda mendoesin dari tidoernja, begitoe poen la poenja iboe.

Sabelonnja Marsina dateng ka itoe kamar, lebih doeloe disitoe soeda terdjadi satoe pembitjaraän dari lima orang, jaitoe wedana kota Bogor, Darmo, Sarkisem, Moerhaja dan baboe Saleha. Darmo soeda bawa itoe prijaji masock ka roemabnja Joesoef dengen tida kataoean oleh Marsina dan soeaminja.

Wedana itoe soeda dibawa masoek ka kamarnja Moerbaja, dimana prijaji ini dapetken Moerhaja sedeng rebah dalem sakit. Sarkisem pertama toetoerken apa jang la dapet liat dan dapet intip atas perboeatannja Marsina dan Darmo kamoedian tjeritaken apa jang la saksiken, serta oendjoek djoega itoe satoe mangkok obat jang soeda ditjampoerken ratjoen. Kamoedian adalah bagiannja Moerbaja aken tjeritaken brapa banjak ia soeda minoem itoe matjem obat jang la tida sekali kira ada ditjampoerken ratjoen. Moerhaja toetoerken brapa kali dan begimana rasanja itoe obat. Baboe Saleha dengerin itoe pembitjaraän dengen bengong. la tida taoe dengen maksoed apa Marsina meratjoenken anaknja, dan baroelah hal itoe la mengarti sasoedanja wedana tadi minta katerangan dari Darmo tentang lantaran-lantarannja hingga Marsina nlat ratjoenken Moerbaja. Apa jang diterangken oleh Darmo, Sarkisem dan Moerhaja, ada ditoelis oleh wedana, dan sekarang ia melinken mace saksiken sendiri begimana Marsina lakoeken kerdjaännja itoe, kamoedian aken djalanken la poenja kwadjiban sebagimana moestinja. la poenja doea pengikoet ada toenggoe di loear kamar pada satoe podjokan gelap, aken bersedia djikaloe ada prenta apa-apa.

Sasoedanja bikin pembitjaraän begitoe, iaorang menoenggoe lagi sedikit waktoe sampe kamoedian ada kadengeran grendelan pintoe kamarnja Marsina dipoeter dan soeara tindakan mendatengin. Iaorang tjepet semboeniken diri di kamarnja Sarkisem, sedeng Moerhaja belaga rebahken kombali dirinja sebagi orang sakit pajah.

Koetika sampe dalem kamar, Marsina lantas singkap klamboenja Moerhaja, dan gojang badannja gadis ini. Ia tanja begimana Moerhaja rasaken sasoedanja makan itoe obat. Moerhaja tida sahoetken, hanja batoek dan batoek lagi. Ia bikin seperti djoega penjakitnja semingkin bertamba berat, hal mana ada menggirangken sanget pada Marsina.

„Allah, saja mati, NjI,” menjeboet Moerhaja dengen soeara serak.

„Djangan kata begitoe, Moerhaja,” sahoet Marsina dengen soeara lemas, „akoe nanti bikinken lagi itoe obat. Besok atawa noesa nistjaja penjakitmoe djadi semboe sama sekali.”

Sahabisnja kata begitoe, la ambil itoe mangkok kosong dan sambil badannja menghalingken pembaringannja Moerhaja, tetapi mengadepi pada dingding papan betoelan lobang dimana wedana ada mengintip, Marsina laloe toewang isinja itoe boengkoesan dan tjampoerken sarinja peresan daon obat. la sigra angsoerken obat itoe soepaja diminoem oleh Moerhaja, tetapi ia ini tampik dan lantas kata dengen teroes-terang bahoea itoe obat soeda ditjampoerken ratjoen, dengen apa Marsina niat ambil djiwanja.

Marsina djadi bengong, moekanja poetjat, giginja berkretekan saking gemes. la merasa goesar sekali jang maksoednja dapet dikatahoei oleh si gadis. Bebrapa saät la berdiri sebagi patoeng dengen tida berkata apa-apa dan tida bisa bergerak.

Moerhaja sendiri soeda keliatan sengit koetika liat Marsina maoe kasi itoe ratjoen, hingga ia berkata:

„Prampoean djahat. Apakah salahkoe, begitoe kedjem kaoe maoe ratjoenken padakoe ?”

Marahnja Marsina, satelah denger itoe perkataän, soeda tida bisa ditahan lagi, matanja jang melotot besar djadi merah sebagi darah.

„Djahanam besar, boedak hina,” menjatji Marsina sambil toedingken tangannja di moeka Moerhaja, „brani kaoe kaloearken perkataän begitoe? Brankkaoe menoedoeh akoe meratjoenken.... ?”

„Memang ada jang liat kaoe minta ratjoen di roemah hadji Doerham. Ada orang liat kaoe toewangken itoe boeboek ratjoen dalem obat....”

„Djangan bitjara banjak, andjing. Apa kaoe tida rasa kaoe poenja salah?”

„Siapa salah? Prampoean tebel ?” kata lagi Moerhaja dengen sengit. la tida inget takoet lagi, ia tida pikir lagi jang ia sedeng sakit.

„Tebel? Kaoe tebel. Siapa berdjina di Ini roemah? Djahanam besar, jang siapa soeda brani maengila dengen akoe poenja tetamoe?”

„Tetapi tetamoe itoe soeka sama akoe, tida soedi pada kaoe......”

Marsina tida bisa denger itoe perkataän jang amat menghinaken padanja, dan sasoeda saling sahoet lagi, la laloe hampirken Moerbaja dan dengen doea tangannja, ia menjekek lehernja gadis itoe. Saleha tjepet toeloeng anaknja, sedeng dari pintoe laloe masoek merobos Soedarmo, wedana dan Sarkisem. Doea orang lelaki itoe sigra ringkoes Marsina jang teroes berontak-rontak dengen klakoean edan dan moeloet memaki kalang-kaboet, sampe perloe dibantoe oleh oppasnja wedana. Orang saisi roemah djadi bangoen.

„Astaga!” berseroe Joesoef dari dalem. „Apakah soeda djadi begini riboet ?”

„Pembalesan Allah!” kata satoe soeara lelaki jang membikin mengkirik boeloe badannja Joesoef.

Joesoef jang tadinja maoe bertindak ka roewang belakang, djadi moendoer kombali ka roewangan dalem, lantaran denger itoe soeara.

„Toeloeng!” bertreak Joesoef. „Tangkep! tangkep! itoe orang gila jang maoe tjoba memboenoeh lagi!”

„Ali soeda tida gila....” kata lagi itoe orang delaki. All tida maoe tjoba memboenoeh lagi pada moesoehnja. Ali tida bikin pembalesan dengen tangannja. Allah bales kadjahatan moesoehnja.”

Wedana bengong dengen tida bisa boeka soeara meliat itoe kadjadian jang mengheranken. Perkara apakah jang membikin Joesoef begitoe katakoetan. Dosa apakah Joesoef soeda berboeat hingga ia tjepet menjingkir satelah llat disitoe ada Ali. Begitoelah dalem hatinja wedana itoe ada menanja.

Ali soeda dateng di itoe pagi, sebab lebih doeloe soeda dibri taoe oleh Sarkisem atawa Saneab, istrinja All, apa jang aken kadjadian disitoe. Ali mendekem di satoe podjokan dalem pekarangan roemabnja Joesoef aken toenggoe sampe kadjadian itoe perkara. Ia memang toenggoe Joesoef poenja dateng, maka satelah ia ini boeka soeara, lantas sadja ia sahoetin.

„Toewan wedana, tangkeplah itoe bangsat jang rampas oewang saja dan jang soeda poekoel kapala saja dengen batoe," kata Ali dengen soeara soenggoe.

„Djangan lepas ini prampoean,” kata Saneah aken samboengin perkataän soeaminja. Dia ada djadi perampasnja, itoe lelaki djadi pemboenoehnja. Bawa sadja iaorang ka pendjara. Saja djadi saksi. Saja nanti kaloearin boekti-boekti.”

Sala satoe oppasnja hampirken Joesoef jang soeda doedoek di korsi, tetapi orang dapetken la ini ada dalem keadaän pangsan. Joesoef poenja katakoetan boeat itoe perkara darah ada begitoe sanget, hingga tatkala Ali minta wedana tangkep padanja, la djadi limboeng dan teroes djato pangsan di korsi.

Orang toeloeng bikin ia sedar kombali, dan koetika inget orang lagi, Joesoef menjeboet beroelang oelang namanja Nabi Moehamad.

Sasoedanja koempoelken pikirannja dengen beres, Joesoef, jang kaliatan merasa menjesel sanget boeat perkara-perkara jang telah kadjadian, laloe minta orang-orang jang ada dalem roemahnja doedoek berkoempoel di roewangan pertengahan, dimana Joesoef kata ia maoe boeka bitjara boeat perbaeki kombali kasalahannja. Permintaännja laloe diloeloesken.

Wedana doedoek di korsi tengah, diapit oleh Darmo dan Moerhaja jang kallatan poetjat dan lemes badannja. Di derekannja ada doedoek berbaris njai Saleha, Saneah alias Sarkisem, Marsina dan doea oppas, sedeng Ali doedoek berhadep-hadepan dengen Joesoef.

Joesoef kallatannja djadi sabar, maskipoen moekanja poetjat betoel.

la moelal bitjara dengen menjeboet bebrapa perkataännja Nabi Moehamad jang melarang manoesia berboeat djahat pada laen manoesia dan jang melarang serakahken miliknja laen orang. Sahabisnja itoe la laloe menjembah pada Ali, batoerken ia poenja ampoen, begitoe djoega pada wedana, pada siapa ia minta dirinja tida ditoentoet, dengen kasi perdjandjian bahoea apa jang ada djadi baknja Ali, ia nanti poelangken komball dengen tida koerang satoe peser.

Sampe disitoe atas permintaännja wedana, Joesoef laloe bikin pengakoean tentang terdjadinja itoe perkara perampasan oewang. Ia menoetoer dengen moelai pada perkara di itoe malem jang Marsnia mara-mara tida dibeliken barang permata, datengnja Ali di roemanja dengen bawa itoe soerat wasiat, perginja Marsina sendirian ka tempat koeboeran dimana harta itoe ada terpendem, hingga ia terpaksa menjoesoel dan tida bisa tahan hatinja koetika liat piaraäanja itoe ditjekek oleh Ali. Itoelah sebabnja maka ia djadi hilap dan zonder berpikir lebih djaoe ia soeda poengoet satoe batoe besar jang la laloe timpahken dikapalanja All. Marsina soeda rampas itoe oewang jang terpendem, boeat mana Joesoef berdjandji besok ia nanti maoe ganti satjoekoepnja.

„Tida..... tida!” kata Marsina dengen goesar. Joesoef soeda gila, toean wedana tida boleh dengerin biijaranja ini orang gila. Saja tida datengka itoe tempat koeboeran, saja tida taoe hal itoe harta dan saja tida liat la poekoel kapalanja si Ali dengen batoe. Samoea ada pengakoean djoesta.”

„Apa?”kata Saneah dengen angkat tinggi-tinggi satoe peti item. Inilah ada peti dimana itoe oewang jang terpendem ada tersimpen. Ini peti ada di ini roemah. Djoega kaloe toean wedana maoe preksa latjinja itoe medja toelis, wedana nanti dapetken itoe soerat wasiat.”

Wedana bangoen dari tempat doedoeknja, hampirken itoe medja toelis, dan dengen pengoendjoekannja Joesoef, lantas la soeda bisa dapet tjari itoe soerat wasiat jang boenjinja ada mengoendjoeki dimana itoe harta ada tersimpen.

„Saja tida gila,” kata Joesoef dengen sabar, „saja maoe perbaeki kasalahan saja. Itoe harta jang soeda dirampas oleh Marsina djoembla f 50,000 nanti saja serahken kombali pada Ali, asal sadja ia tida tarik saja ka pengadilan dan trima akoer saja poenja permintaän maäf.”

„Seperti saja soeda bilang," kata Ali dengen lemes hati. „Saja tida perloe bikin pembalesan dengen tangan sendiri. Saja serahken perkara saja pada Allah, dan djikaloe Allah soeda terbitken pikiran menjesel pada toean Joesoef, baeklah saja trima baek ia poenja permintaan.”

„Tapi saja tida maoe trima baek jang diri saja diratjoenken oleh ini prampoean,” kata Moerhaja.

„Begitoe djoega saja,” kata Darmo.

„Saja tida perdoeli lagi aken halnja prampoean ini," kata Joesoef dengen dingin. „Wedana boleh bawa la ka pendjara dan kasi poetoesan menoeroet sebagimana maoenja pengadilan.”

Marsina meratap dan menangis dengen sedih. Ia minta Joesoef poenja kasian, soepaja ia dibelaken, dan Joesoef djangan bantoe tindi padanja, tetapi Joesoef tinggal dingin. Ia tida sahoeti permintaannja Marsina jang tadinja ia begitoe sajang.

„Banjak katjilakaän soeda dateng dalem roemah tangga akoe," kata Joesoef, „lantaran kaoe tinggal di roemahkoe dengen hati jang temaha. Sekarang soeda sampe temponja aken kaoe laloe dari hadepankoe. Akoe tida kapingin liat lagi pada kaoe. Blarlah kaoe belaken dirimoe sendiri. Trimalah dosamoe djikaloe kaoe maoe menjesel.”

„Perkara meratjoenken ada besar," kata wedana. „Saja soeda llat sendiri ini prampoean kerdjaken dengen tangan sendiri boeat kasi toeroen itoe ratjoen di peroetnja Moerhaja. Doktor nanti preksa brapa djahat ratjoen itoe soeda masoek dalem peroetnja Moerhaja. Djikaloe Moerhaja bisa ditoeloeng djiwanja dari ini ratjoen, wet nanti mengentengken hoekoemannja ini prampoean, tetapi djikaloe Moerhaja djadi binasa, wet poen nanti menghoekoem prampoean ini dengen berat."

„Saja tida perloe bantoe tindi prampoean ini poenja kadosahan jang doeloe," kata Ali. „Biarlah la dioeroek oleh kadosahan jang sekarang ini. Saja poenja istri nanti djadi saksi aken toentoen pada wedana boeat tjari katerangan lebih lengkap dimana prampoean ini dapetken itoe ratjoen djahat.”

„Baek, boeat sekarang saja lepas doeloe sobat poenja oeroesan dengen toean Joesoef, brangkali perkara itoe saja bisa tinggal sama tengah, asal sadja tida ada tlabang-tjabangnja jang menjeret tangan hakim boeat menoentoet.”

„Saja soeka bantoe wedana aken tangkep itoe hadji Doerham jang mendjoeal ratjoen," kata Darmo. „Ini pagi djoega djikaloe wedana kasi saja doea oppas, bersama Sarkisem saja nanti anterken ka roemahnja hadji Itoe.”

„Baek sekali,” sahoet wedana, „ini doea oppas tida perloe bantoe saja lagi. Saja nanti bisa anter Marsina ka kantoor politie.”

Samoea orang laloe bangoen. Doea oppas tadi laloe berangkat Ikoet Darmo dan Sarkisem. Wedana anter Marsina ka kantoor politie, di sapandjang djalanan Marsina menangis dengen sedih. Ali toenggoeken Moerhaja jang sakitnja djadi lebih berat sedikit lantaran terbitnja itoe kadjadian. Joesoef berangkat poelang ka Tilmangis dengen autonja sambil berdjandji pada All bahoea sabentar lagi ia aken balik dengen bawa cheque f 50.000 jang All nanti boleh trima oewangnja di Bank.

Waktoe maoe berangkat Joesoef bitjara banjak sekali dengen All, sebagi djoega doea orang itoe soeda djadi bersobat. Joesoef tjeritaken la poenja kagilaän pada Marsina, la poenja kagelapan pikiran, ia poenja kahilapan boeat perkara jang kliroe. Samoea itoe ada djadi satoe penjeselan. la kapingin tida ada penjeselan lagi dalem saoemoer idoepnja, ia kapingin tida terganggoe lagi pikirannja dengen itoe rasa-rasa takoet pada pembalesan, maka sekarang la maoe teboes dosanja itoe dengen bajar kombali haknja Ali.

Boleh djadi itoe oewang f 50,000 soeda abis dipake oleh Marsina, dan sabagian lagi soeda dibikinken barang permata, tetapi Joesoef maoe ganti f 50,000 oewang contant, sedeng itoe pakean permata jang Marsina tida boleh ambil barang satoe potong tatkala dibawa pergi ka kantoor politie, Joesoef hadiaken boeat Moerhala. Itoe roemah jang Joesoef soeda beli f 8000, ia dermaken boeat Ali bersama sekalian prabotannja. Dengen berboeat begitoe ia harep Ali djadi la poenja soba baek. All trima itoe dengen atoerken trima kasi. Boeat Joesoef jang kakajaännja ada millioenan oewang sebagitoe tida terpandang. Ia berboeat itoe perboeatan dermawan, jalah aken bikin hatinja legah dari itoe pengrasaän tida enak jang dateng menindes dalem pikirannja satiap waktoe.




Bab 14

XIV.

RESIANJA HADJI MANSOER.

Lampoe-lampoe gas di itoe gedong ketjil di Tji-waringin jang masi terkenal ada gedongnja Moehamad Joesoef bin Alsagaf, ada dipasang samoes dengen terang. Di roewangan tengah dari itoe gedong ada bei koem poel doedoek tiga orang lelaki dan satoe orang prampoean. Darmo, Ali, Saleba, Moerhaja dan Saneah, ada djadi pengisi dari itoe gedong. Itoe malem roepanja laorang ada kadatengan satoe tetamoe jang harces dihormat, jaitoe wedana pensioen Raden Jaka Soedarmo dari Betawi. Ia telah dateng ka Bogor sate ah dapet trima kawat dari Darmo, jang membri taoe tentang terdjadinja satoe perkara besar di itoe gedong ketjll, perkara mana ada membawa djoega satoe kapentingan bagi dirinja. Raden Jaka sampe di itoe gedong dengen disamboet oleh sekalian orang isinja gedong itoe. Pertama-tama ia diadjak tengok itoe orang sakit jang diratjoenken, jaltoe Moerhaja, jang sekarang ada rebah di pemparingan dalem kamar jang doeloe ditempati oleh Marsina. Kamar ini ada terhias lengkap dengen segala perabotan jang indah-Indah. Moei haja masi poetjat, tetapi ia tida batoek lagi dan peroetnja poen tida sakit. Doea doktor tadi siangnja soeda berdaja kasi kaloear ratjoen dari peroetnja gadis itoe, hingga keadaännja sekarang soeda moelai semboeh. Ia ada didjaga oleh Saneah jang djadi sajang pada gadis itoe. laorang kamoedian berkoempoel dcedoek di itoe roewangan tengah dan Darmo la'oe adjar kenal ajahnja pada Ali dan baboe Saleha.

Seperti orang mengimpi, Raden Jaka jang soeda banjak oemoer, bengong awasi roepanja Ali dan roepanja Nji Saleha.

Raden Jaka jang soeda tinggal di Goenoeng Sari doeapoeloe lima taon lamanja ada kenal banjak orang, teroetama orang-orang jang tinggal di kampoengnja. Ali brangkali tida kenalken Raden Itoe, tetapi kaliatannja ada inget roepanja Raden Itoe, tjoema la sangsi lantaran sekarang soeda berobah toewa. Doeloe Raden itoe tjoema piara koemis jang warnanja item, tapi sekarang salaennja itoe koemis soeda djadi poetih, dan melintang pandjang di bawah idoengnja Raden itoe jang mantjoeng, djoega sapasang tjambang ada toemboe dengen gemoek di samping doea pipinja jang masi tinggal tembem. Apa jang Saleha masi katinggalan inget, jalah matanja itoe Raden jang berkasian orang, dan satoe tjodet ketjil di pempilingan kanan. Teroetama sikap badannja itoe Raden jang gemoek dan sedikit kate, serta djalannja jang gagah, ada di-inget oleh Saleha.

„Rasa-rasanja saja ada kenal ini empo, tapi saja loepa dimana saja taoe katemoe. Djoega ini abang. saja inget soeda taoe katemoe......” kata Raden jaka.

„Apa ini Raden Jaka, wedana di Goenoeng Sari ?” tanja Saleba.

„Benar,” sahoet Raden Jaka.

„Tapi saja tida inget perna katemoe dimana sama Raden,” kata Ali.

„Itoe nanti saja inget-inget,” sahoet Raden Jaka.

„Saja perloe dapet taoe empo poenja nama siapa?” tanja Raden Jaka pada Saleha. „Doeloe tinggal dimana ? istrinja siapa?”

„Nama saja Saleha,” saboet ia, „istrinja Hadji Mansoer. Doeloe saja tinggal di Goenoeng Sari.”

„Tida salah,” kata Raden Jaka. Itoelah saja maoe bilang. Hadji Mansoer boekankah soeda meninggal doenia?”

„Ja, betoel,” sahoet Saleha. „Dia meninggal dalem perdjalanan ka Mekkah.”

„Djadi dia meninggal di negri Arab?” tanja Raden Jaka dengen heran.

„Betoel,” sahoet Saleha. „Begitoelah ia poenja temen jang poelang dari Mekkah soeda tjerita pada saja.”

„Heran betoel,” kata Raden Jaka. „Apa jang saja taoe ada laen lagi. Orang bilang dia soeda meninggal di kampoeng Petjah Koellt. Brangkali saja tida kliroe, sebab di satoe Mesdjit roesak di Mangga Doea, ada satoe koeboeran jang masi bisa kaliatan hoeroefnja satoe nama: Abdoelah Wahab bin Mansoer.” Talkala diseboet halnja itoe mesdjit roesak di Mangga Doea, All djadi terkedjoet, tapi ia tida boeka soeara, hanja dengeri lebi djaoe itoe omongan.

„Tida boleh djadi,” kata Saleha, „brangkali itoe ada laen orang poenja nama. Saja inget tiga taon la ada di Djedah, kamoedian orang bawah kabar ia meninggal doenia di sana. Saja tinggal teroes di Goenoeng Sari sampe doea taon lagi, dan kamoedian lantaran tida ada jang ongkosin, saja djoeal sekalian prabot dan teroes tjari kerdjaän di gedong Blanda.”

„Saja kepengen sekali dapet taoe empo poenja hikajat tempo moelai di tinggal pergi oleh soeami,” kata Raden Jaka.

„Saja poenja hikajat ada sedih dan sengsara betoel,” kata Saleha dengen aer mata berlinang-linang.

„Seperti Raden taoe, saja soeda kawin di Kampoeng Kwitang sama Hadji Mansoer dan teroes pinda ka Goenoeng Sari sampe saja labirken satoe anak prampoean. Tatkala itoe anak baroe beroemoer satoe taon, lantas soeami saja ikoet bebrapa temennja pergi ka Mekkah. Satiap boelan saja trima kabar darl Djedah jang soeami saja ada dalem slamet. Doea atawa tiga boelan sekali saja dikirimin oewang dari Djedah, sebab disana soeami saja ada bawa dagangan. Tiga taon lamanja berdjalan baek sampe pada soeatoe hari saja katemoe Hadji Salim lang baroe poelang dari Djedah. Saja tanja apa soeami saja ada baek di sana, sebab soeda lima boelan tida ada kabar. Hadji Salim tjeritaken pada saja, ia djoega di Djedah sakoenjoeng-koenjoeng kailangan itoe sobat. Hal itoe berdjalan satoe boelan lamanja. Ia soeda tiari taoe kemana perginja soeami saja, serta tanja-tanja sama sekalian pendoedoek itoe kota, tapi tida ada saorang jang dapet taoe, maskipoen Hadji Mansoer poenja sobat jang paling rapet tida taoe ka mana la poenja pergi. Banjak orang dapet sangkahan ia soeda diboenoeh oleh orang Badoei dalem perdjalanan ka soeatoe tempat, maka itoe, koetika poelang, Hadji Salim tida ambil perdoeli lagi hal sobatnja itoe,”

Saleha brenti terita, dan soesoet aer matanja jang mengalir deres di kadoea pipinja.

„Itoe Hadji Salim tentoe soeda tida serepin betoel, dan dia soeda terlaloe lantjang kasi itoe kabar,” kata Raden Jaka.

„Saja rasa dia soeda tjerita dengen sasoenggoenja. Tadinja saja masi taro harepan jang dia poenja kabar ada koerang betoel. Saja masi oengkoelin hati boeat toenggoe poelangnja saja poenja soeami, tetapi satelah soeda berdjalan doea taon lamanja saja tida dapet kabar atawa trima kiriman oewang dari soeami saja itoe, lantas saja pertjaja dia soeda mati Begitoelah, dengen sisahnja barang-barang saja jang tjoema katinggalan satoe tempat tidoer dan bebrapa korsi boetoet, sebab jang laen sedikit-sedikit saja soeda djoealin boeat ongkos, lantas saja berangkat dari itoe kampoeng dan dapet kerdjaän sama satoe njonja Blanda di Meester. Pikiran saja jang membikin sedih hati, jalah saja poenja anak jang itoe waktoe soeda oemoer lima taon. Ia sedeng moengilnja, tapi kasian, ia tida ada poenja pakean pantes boeat tambahken katjantikannja. Tjoba kaloe soeami saja masi idoep, tentoe saja perloeken dia poenja pakean, tentoe orang lebih sajang padanja. Tapi beroentoeng saja dapet kerdjaän sama satoe njonja jang back. Djadi saja poenja anak dapet temen sama anak-anaknja itoe njonja. Pakean jang pantes djadi diperloeken djoega oleh itoe njonja boeat anak saja, soepaja tida kaiatannja djorok. Doeabelas taon lamanja saja kerdja sama itoe njonja, sampe saja toeroet pinda ka Bandoeng dan ka Semarang. Tentoe sampe sekarang saja masi kerdja sama itoe madjikan jang baek kaloe dia tida poelang ka negri Blanda. Di Semarang saja djadi kerdja sama satoe njonja Tjina lamanja satoe taon, dan sasoedanja brenti, dari sitoe saja balik ka Bogor sama saja poenja familie, dan achirnja saja kerdja sama toean Joesoef disini. Saja tida sekall doega kaloe disini djadi timboel perkara jang ampir bikin saja djadi gila. Raden taoe sendiri, saja soeda oemoer toea, harepan saja melinken itoe anak satoesatoenja, pada siapa saja barep boleh toempangken saja poenja hari toea, maka kaloe dia mati lantaran diratjoenin, tentoe abislah harepan saja. Soekoer sariboe soekoer ada empo Saenah dan Raden Darmo, jang toeloeng bikin terang itoe perkara kadjahatan... ”

„Biarin doeloe itoe perkara,” kata Raden Jaka.

„Saja pikir perkaranja Hadji Mansoer ada perioe djoega dibitjaraken sampe terang, sebab saja taoe banjak djoega hal pengidoepannja.”

„Saja djoega kapingin taoe, apa dia mati diTampok hartanja atawa mati dengen soewadjarnja. Kaloe dia mati soewadjarnja, tentoe dia ada tinggali harta, maski tida banjak.

„Itoelah jang saja maoe tjeritaken,” kata Raden Jaka. „Saja tida inget kapan empo pinda dari kampoeng Goenoeng Sari, tapi saja inget liwat bebrapa taon sedari Hadji Mansoer berlaloe dari Goenoeng Sari, Jaitoe pergi ka Mekkah, ada tersiar kabar di kampoeng jang Hadji Mansoer soeda poelang. Saja sendiri tida katemoeken padanja. Saja poenja wijkmeester ada tjerita, jang itoe Hadji soeda tjari istri dan anaknja di sakoeliling kota Betawi sampe ka Banten dan Krawang, malah sampe djoega ka Bogor dan sabelah oedik-oedikan. Tapi harepannja kaliatan tida berhasil. Sedari itoe waktoe saja tida dapet denger lagi hal-ichwalnja. Liwat bebrapa taon jang laloe, selagi saja menganter orang mati ka Mangga Doea, di satoe waroeng kopi saja adaomong-omong sama saorang prampoean satengah toewa jang 1jeritaken halnja Hadji Mansoer. Saja katarik hati dengen itoe omongan, maka saja tanja bebrapa perkara tentang haloja itoe Hadji, hingga achirnja itoe orang prampoean tjeritaken pandjang lebar pengidoepannja Hadji Mansoer, jang di kampoeng Petjah Koelit orang kenal betoel ia sebagi orang soetji dan dermawan.

„Orang prampoean itoe empo Sampah namanja, tjerita begini: la poenja soeami jang soeda toewa, ada dapet pentjarlan dari satoe dagangan kopi. Sebab tida tjoekoep ongkos boeat sewa roemah, iaorang berdoea menoempang di roemahnja Hadji Mansoer. Hadji ini tinggal saorang diri. Di roemahnja tida ada kallatan laen perabotan dari pada satoe medja dan doea korsi, satoe tempat tidoer dan satoe papan. Satoe lampoe pelita ada djadi ia poenja penerangan boeat membatja dan menoelis kitab di waktoe malem.

„Hadjt Mansoer djadi girang sekali koetika empo Sampah dan soeaminja nama Saleh minta noempang di roemahnja dengen perdjandjian maoe bantoe ongkos sewa roemah. Ia trima itoe kadatengan, tapi tampik kadoea orang itoe poenja oewang bantoean sewah roema, malah koetika liat Saleh tida tjoekoep oewang boeat lengkapken dagang nnja, Hadji Mansoer soeda kasi kapitaal f 25, hingga Saleh bisa boeka waroeng kopi jang lengkap di Tanah Lapang.

„Empo Sampah djadi sajang pada itoe Hadji jang baek, maka sega'a kaperloeannja ada dioeroes betoel oleh empo Sampah, seperti djoega la rawatken orang toewanja sendiri.

„Apa jang mengheranken orang banjak, jalah sedeng Hadjl itoe tida berdagang, atawa lepasken oewang, atawa mempoenjai roemah-roemah sewaban, atawa poen tanah perceel jang bisa datengken hasil, adalah ia poenja kadermawanan tida berwates. Slapa sadja jang ia liat ada dalem soesah lantas sadja ditoeloeng dengen oewang, banjak atawa sedikit. Boekan orang-orang miskin di kampoeng Petjah Koelit sadja jang trima banjak pertoeloengan dari Hadji itoe, tetapi djoega di kampoeng Loear Batang dan Antjol namanja Hadji itoe jang dermawan ada terkenal oleh banjak pendoedoek. Di kampoeng Petjah Koelit sadja la soeda berdiriken tiga langgar (tempat orang Islam sembajang) dengen oewang sendiri. Di kampoeng Tangki, Antjol dan Goenoeng Sari, djoega ada langgar jang didiriken oleh itoe Hadji. Di liat dari pengidoepannja dan dandanannja jang saderhana, orang tida sangka ia ada mempoenjal begitoe banjak kakajaän. Di roemahnja ia lebih soeka doedoek bersila di atas tiker dari pada di atas korsi rotan jang dibeli oleh Saleh. Djoega ia lebih soeka dahar sajoeran dari pada dabar daging. la belon perna doedoek kahar, maskipoen pergi ka tempat-tempat djaoe. la poenja pakean jang biasa, jalah djoebah jang pandjang, dan sorban jang soeda toewa. Bidji tasbe tida katinggalan dari tangannja. la ada orang jang pegang igama betoel, maka di antara santri-santri jang perna bergaoel padanja tida ada satoe lang tida indahken Hadji Itoe.

„Sabagitoe lama ia tinggal di kampoeng Petjah Koelit, orang tida dapet taoe brapa banjak adanja kakajaän Hadji Mansoer, djoega orang tida taoe dimana la simpen hartanja. Di dalem roemah ia tida simpen oewang lebih dari lima roepia, tapi kaloe la maoe toeloeng orang, dengen sabentaran sadja ia pergi, lantas bisa bawa poelang oewang ratoesan roepia.

„Samoea orang bilang Hadji itoe ada manoesia aneh, saorang jang mempoenjai ilmoe soenglap, malah ada djoega jang bilang la pake ilmoe ngepet. Tapi orang-orang terpladjar, taoe bahoea Hadji Mansoer ada poenja satoe resia jang ia tida sekali maoe tjeritaken pada siapa djoega, satoe resia jang kadang-kadang datengken kasedihan heibat sekali padanja. Sering ia menangis djikaloe orang tanjaken apa la tida ada poenja istri dan anak, kenapa ia boewang-boewang hartanja boeat laen orang. Hadji itoe kata maski poen sapoeloe taon la berboeat begitoe, bartanja tida nanti abis. Hal istri dan anaknja ia masi teroes minta pada Allah satlap hari dan malem soepaja dipoelangken. Hartanja ia tjerita nanti masi katinggalan banjak boeat anak dan istrinja jang ilang tida katahoean kamana.

„Koerang lebih doea taon lamanja la tinggal di itoe roemah atep di Petjah Koellt, sampe pada soeatoe hari ia dapet sakit dan meninggal doenia. Orang doega si Saleh bakal kaoeroekan cewang lantaran meninggalnja Hadji Mansoer jang hartawan, tetapi orang poenja doegaän ada kliroe, salaennja doea kitab Arab, oewang f 10 dan pakean bekas, tida ada lagi jang ditinggali oleh Hadji itoe. la poenja oepatjara pengoeboeran ada rame sekali, banjak oewang dikoempoel dari pendoedoek jang soeda trima boedinja Hadji itoe, oewang mana digoenaken boeat bikin sadekahan besar. Maitnja ditanem di mesdjit roesak di Mangga Doewa.

„Soeda tentoe la poenja meninggal doenia ada bikin sedih hatinja banjak orang jang soeda perna trima boedinja, dan orang-orang miskin djadi kailangan pertoeloengan.”

„Djadi kaloe begitoe,” kata Saleha dengen merasa amat sedih dan menjesel,,,djoesta sekali tjeritanja Hadji Salim. Apa sengadja ia djoestaken saja? Brangkali beloel begitoe, lantaran ia ada poenja satoe maksoed koerang baek pada diri saja.”

„Lah, ini tentoe ada sebab jang teroetama,” menebak Raden Jaka. Tentoe dia tjoba boedjoek sama empo, soepaja empo soeka d adi istrinja atawa piaraännja.”

„Betoel begitoe," saboet Saleha.,,Sedari ia kasi kabar hal meninggalnja soeami saja di Djedab, tida brentinja ia dateng memboedjoek pada saja, tetapi selaloe saja tampik, sebab saja soeda bersoempah tida maoe menikah lagi.”

„Lebih empo pertjaja jang Hadji Salim itoe ada berhati kedjem dan temaha, kaloe empo denger saja tjerita lebih djaoe, menoeroet boenjinja satoe kitab Arab, peninggalannja Hadji Mansoer.”

„Saja kapingin denger begimana dia toelis dalem itoe kitab,” kata Saleha.

„Itoe kitab saja dapet dari empo Sampah,” kata Raden Jaka. „Seperti tadi saja soeda bilang, Hadji Mansoer ada tinggalin doea kitab waktoe dia menoetoep mata. Satoe kitab, samboengan dari kitab jang saja dapet, empo Sampah soeda kasi pada satoe orang jang tinggalin itoe roemah atep tatkala empo Sampah pindah ka laen roemah. Empo Sampah roepanja tida taoe kaloe itoe ada kitab jang menjeritaken perdjalanannja Hadji Mansoer ka tanah Arab, maka koetika sahabisnja tjeritaken pengidoepannja Hadji Mansoer, ia soeda kasi oendjoek itoe kitab pada saja, dan saja lantas minta beli, tetapi empo Sampah lantas kasi sadja pada saja. Di roemah saja batja seantero isinja itoe kitab, dan saja dapet tace jang kitab itoe masi ada samboengannja, jaltoe jang empo Sampah kasiken pada itoe orang jang tinggal di bekas roemahnja. Saja pergi lagi katemoeken empo Sampah, dan minta dioendjoekin dimana roemahnja itoe orang. Saja dapet katerangan itoe orang soeda pindah kalaen tempat dan tida katahoean ka tempat mana.”

„Saja bisa oendjoek kamana itoe orang soeda pinda dan siapa namanja," kata Ali jang sedari tadi tinggal diam tida boeka soeara. Hatinja djadi merasa amat heran koetika denger tentang pengidoepannja itoe Hadji Mansoer dan ia poenja doea kitab peninggalan. Apa jang doeloe Ali pikirken tida bisa soeda, dan apa jang kallatannja gelap, sekarang djadi terang dan katahoean asal-oesoelnja.

„Betoel abang taoe? Ach! kaloe begitoe kabetoelan sekali," kata Raden Jaka dengen girang. „Kaloe saja bisa dapetken itoe satoe kitab, tentoe saja bisa dapetken djoega satoe soerat wasiat, jang kasi oendjoek dimana hartanja Hadji Mansoer ada dipendem.”

„Aneh betoel ini tjerita," kata Soedarmo jang djadi toeroet tjampoer omong, sebab la poen moelai mendoesin kamana achirnja itoe tjerita, kerna samalem dalem satoe pembitjaraän antara Joesoef dan Ali, soeda terboeka itoe resia penggalian harta di bekas mesdjit roesak di Mangga Doea. Tetapi lebih dari kalvearin itoe parkataän, Soedarmo tida kata apa-apa lagi, la kapingin denger sampe abis begimana ajahnja nanti tieritaken halnja itoe kitab.

„Kenapa saja bisa dapet taoe lebih doeloe jang di itoe laen kitab ada tersimpen satoe soerat wasiat ?" kata lagi Raden Jaka. „Itoelah terdapet dari penoetoer kitab jang pertama. Apa jang Hadji Mansoer tjeritaken dalem kitabnja itoe, adalah ia poenja lelakon tjari hartanja Radja-radla Mongool di negri Toerkistan. Di laen hari saja nanti tjeritaken samoea hikajatnja itoe, kaloe saja bisa dapet boekoe samboengannja. Sekarang ringkesnja saja maoe tjeritaken, jang Hadji Mansoer tjoema beroentoeng dapetken satoe tengkorak di tengah laoetan pasir di Bokhara, pada samping tengkorak mana, ada terdapet bebrapa petjahan beling dan batoe warna, jang satelah Hadji Mansoer dan kawan-kawannja koempoelken itoe, njatalah batoe itoe ada moestika poealam dan brillant jang masi geloentoengan besar-besar. Itoelah boekan ada koeboerannja Radja-radja Mongool jang Hadji Mansoer niat tjari, hanja maitnja saorang Inggris jang beroentoeng dapet tjari itoe koeboeran Radja, tetapi waktoe poelang, di tengah djalan ia soeda diboenoeh oleh bebrapa kawannja bangsa Arab. Doea karoeng batoe permata jang didapetken oleh itoe orang Inggris dari koeboerannja itoe Radja radja Mongool, soeda dirampas oleh itoe pengikoet, dan batoe-batoe permata jang Hadji Mansoer poengoet di pasir, adalah dari berakannja itoe permata dalem doea karoeng jang diangkoet pergi oleh pengikoetnja itoe orang Inggris. Dengen itoe hasil dari perdjalanannja, Hadji Mansoer balik kombali ka Djedab, dan djoeal barang barang itoe dalem pasar, dimana orang-orang asing bartawan soeda beli dengen harga mahal. Pendapetannja dipetjah lima, sebab ia pergi ka itoe tempat djaoe bersama ampat kawannja. la poenja bagian koerang lebih ada f 100,000, dengen oewang mana ia balik poelang ka Java. Sasampenja disini ia dapetken empo Saleha dan anaknja soeda pergi tida katahoean kamana. Dalem kitab itoe la ada seboet jang dalem satoe soerat wasiat jang ia selipken di kitab kadoea, ia ada oendjoek dimana ia simpen sabagian hartanja. Itoelah ada harta jang ia harep nanti sampe di tangan istri atawa anaknja jang prampoean bernama Moer haja.”

„Apakah ini abang soeda dapet taoe jang dalem itoe kitab ada terselip soerat wasiat ?” tanja kamoedian Raden Jaka pada Ali.

„Soeda,” sahoet Ali. „Malah itoe harta soeda saja gali, tetapi boekan saja jang dapet, hanja Nji Marsina, plaraänja toean Joesoef jang poenja ini roemah. Inilah djoega ada perkaranja itoe Njai jang membikin Raden dateng disini.”

Raden Jaka djadi tertjengang koetika liat perkara jang ia sedeng ikoetken, dengen tida soesah soeda sampe di oedjoengnja. „Djadi betoel dalem itoe kitab ada terselip soerat wasiat? Djadi betoel la simpen hartanja itoe? Brapa banjak barta jang ia seboet dalem soerat wasiatnja ?"

„Samoea betoel dan dalem soerat wasiat ada diseboet peninggalan hartanja f 50,000." sahoet Ali.

„Itoe harta dirampas oleh Marsina?" tanja Raden Jaka. Tetapi kenapa tida dibikin perkara soepaja harta itoe djato pada achllwaris jang betoel?"

„Tida bisa dibikin perkara. Itoe perampasan ada gelap. Dioega tida saorang taoe jang Nji Saleha ada istrinja Hadji Mansoer, sebab dalem ia poenja soerat wasiat ia tida seboet nama anak atawa istrinja, malah namanja sendiri ia tida seboetken. Kaloe tida Raden tjeritaken itoe resia, tentoelah sampe sekarang kita-orang tida taoe siapa jang soeda pendem itoe harta dalem tanah dan siapa achliwarisnja. Saja sendiri tida bisa batja hoeroef Arab, maka itoe boekoe jang menjimpen begitoe banjak resia. Saja melinken hormatken sebagi barang soetji."

„Allah jang soetji. Kaliatannja ini samoea ada maoenja Allah," kata Raden Jaka achir-achir dengen rasa heran amat besar. „Betoel ini perkara ada heran," kata lagi Raden Jaka. Itoe achliwaris soeda dateng pada orang jang rampas hartanja. Orang jang gali itoe harta maoe bikin pembatesan pada moesoehnja jang merampas itoe harta, dan saja dateng boeka ini resia. Samoea berkoempoel disini boeat bikin terang ini perkara. Dimanakah bisa kadjadian perkara jang begini kabetoelan djikaloe boekan maoenja Allah ?"

Raden Jaka merasa girang, maski poen boekan ia poenja barta, maski poen ia tida dapet bagian, tetapi la girang lantaran bisa oendjoek pada istri dari itoe orang jang resianja ada tergenggem dalem la poenja tangan.

„Sekarang saja kapingin taoe," kata lagi Raden Jaka. Begimana asal-oesoelnja maka Nji Saleha berkerdja sama toean Joesoef dan begimana Nji poenja anak djadi dimoesoehken oleh Nji Marsina. Begitoe djoega saja kapingin taoe begimana abang Ali bisa tinggal di ini roema, dan kabetoelan ada disini, sedeng baroe sadja terbit itoe perkara meratjoenken. Achirnja kaoe Soedarmo, moesti tjeritaken begimana kaoe ada berhoeboeng sama ini perkara adjaib. Tjeritakenlah samoea."

Itoe permintaän lantas djoega diloeloesken oleh orang-orang jang ada doedoek bitjara 'disitoe.

Nji Saleha tleritaken ia poenja hikajat pendek jang membikin lantaran ia djadi baboenja Nji Marsina dan anaknja djadi koki Ali tjeritaken halnja itoe kitab Arab, pengasih dari orang jang tinggal lebih doeloe di itoe roemah jang la sewah di Petjah Koelit, dan dapetken itoe soerat wasiat dari dalem kitab, jang dengen pertoeloengannja Joesoef, ia dapet tjari itoe tempat dimana harta dipendem. la tjerita lebih djaoe jang la soeda dipoekoel oleh Joesoef dan hartanja dirampas oleh Marsina. Sasoedanja pinda ka Bogor ia beroentoeng katemoe lagi itoe moesoe, sampe achirnja ia dimasoeken ka dalem roema sakit gila. Pengabisannja ia tjeritaken itoe maksoed aken membales sakit hati, hingga ia prenta istrinja masoek berkerdja sama Joesoef, dalem pakerdjaän mana istrinja itoe soeda dapet taoe maksoednja Marsina jang maoe ratjoenken Moerhaja lantaran sakit hati katjintaännja pada Darmo direboet.

„Sekarang saja djadi inget," kata Raden Jaka deIngen kasi naek alisnja jang kereng. Ini djoega ada perkara kabetoelan. Tida bisa salab, tentoe ini abang Ali ada itoe orang loeka jang itoe hari saja dapetken terletak di bawah djalanan kreta api di di Mangga Doea. Itoe hari saja baroe poelang anterken djinazatnia satoe sobat dikoeboer, dan satelah dapet liat ini abang terletak dengen loeka, kita-orang dengen temen-temen lantas anterken ka roemahnja di Petjah Koelit. Lantaran kita-orang liat ini abang ada saorang miskin, kita-orang rame-rame [lantas koempoel oewang boeat toeloeng abang ini berobat,"

„Oh! kaloe begitoe Raden djoega jang soeda toeloeng pada saja, serta toeloeng briken oewang ?" kata Ali dengen merasa girang. „Sedari saja semboeb, saja belon perna loepa Raden poenja toeloengan, tjoema istri saja tida taoe Ra- den poenja nama."

Achirnja ada giliran Soedarmo aken tjeritaken hikajatnja, dan dengen maloe ia terpaksa tjeritaken djoega itoe pertjintaän jang ia iket der gen Moerhaja, boeat perkara mana ia dapet itoe niatan boeat minta pertoeloengannja Joesoef dan Marsina, soepaja ia bisa dapet perkenan dari ajahnja aken menikah sama Moerhaja dengen pantes.

„Insja-allah, itoe semoea ada kahendaknja Allah," menjeboet Raden Jaka. Sekarang kita-orang soeda taoe masing-masing poenja tjerita."

„Saja tida tolak kainginannja Soedarmo aken menika pada empo poenia gadis," kata Raden Jaka pada Nji Saleha, .,Malahan saja girang sekali bisa dapet mantoe gadisnja Hadji Mansoer, itoe orang soetji jang soeda banjak berboeat perkara amal di Betawi. Itoe nikahan nanti didjadiken sabegitoe lekas Moerhaja soeda semboeh.

„Banjak-banjak trima kasin," sahoet Nji Saleha dengen girang, tetapi girangnja tida lebih besar dari Soedarmo, jang kaloe ia toeroetin rasa hatinja, tentoe la soeda berdjingkrak dan tjioem ajahnja itoe, tetapi ia tida berboeat begitoe, hanja mesem sebagi tanda girang.

„Sekarang tinggal perkaranja abang Ali," kata lagi Raden Jaka pada Ali.,,Itoe harta jang dengen soesah la dapet gall soeda dirampas oleh Nji Marsina, jang tentoe soeda goenaken oewang itoe boeat bersenang-senang dengen Joesoef. Itoe Said Joesoef adaorang kaja besar di kampoeng Tjimanggis, pantesnja ia moesti toeloeng orang-orang lang soeda djadi korban dari katemahaännja ia poenja piaraän."

„Memang la nanti toeloeng," saboet Ali. „Itoe oewang f 50,000 la nanti ganti penoeh. Ini roemah bersama sekalian perabotannja, ia kasiken saja. Tetapi saja sendiri tida maoe serakahken. Itoe oewang f 50,000 jang boekan djadi saja poenja bak, hanja haknja Moerhaja, achliwaris toenggal dari Hadji Mansoer, baroes diserahken padanja. Djoega ini roemah saja tida maoe poenjaken. Apa jang saja harep melinken boleh toempangken diri saja jang soeda toewa boeat saoemoer idoep."

„Ach! tida boleh begitoe," kata Nji Saleha.,,Samoea moesti dapet sabagian. Saja sendiri tida ada poenia kakoeatan boeat trima itoe samoea harta."

„Saja tetap maoe sebagimana jang saja kataken tadi," sahoet Ali

„Kaloe begitoe, trima sadja," poetoesken Raden Jaka,,,masing-masing teroes tinggal di ini roemah. Djoega Soedarmo boleh tinggal disini kaloe ia soeka. Salaennja Soedarmo jang bisa dapet pentjarian dari kapandeannja, masing-masing jang laen poenja onkost pengidoepan boleh diambil dari itoe oewang f 50,000. Dengen begitoe'ah perkara djadi beres."

Banjak laen laen perkara lagi iaorang omongken sampe djaoe malem, tapi kita toetoep sadja iaorang poenja pembitjaraan sampe disini.

HARTA JANG TERPENDEM DI AZIË.

Satoe minggoe berselang, di pertengahan dari itoe gedong ketjil djoega di Tjiwaringin, orang-orang isi roemah berkoempoel omong-omong, tetapi djoemblanja ada lebih banjak dari itoe malem jang soeda ditjeritaken di atas. Salaennja Raden Jaka, Raden Soedarmo, Saneah, All dan Nji Saleha, djoega Moerbaja jang soeda banjak semboeh dari sakitnja, ada toeroet berkoempoel. Malah di sitoe ada djoega toean Joesoef, jang lantaran perboetannja la poenja piaraän, Marsina, soeda berboeat itoe kadosahan, tapi sekarang ada dihormatken oleh itoe sekalian orang, lantaran la poen ja perboeatan dermawan dan hati keras aken bikin baek kombali segala kasalahannja. All, begitoe poen jang laen-laen soeda ampoenken segala kasalahannja Joesoef, hingga disitoe tida ada pikiran dendem sakit hati lagi, malah orang Iket persobatan lebih kekal.

„Soedara Darmo," kata Joesoef pada itoe djedjaka jang soeda dekat temponja menikah dengen itoe gadis jang ia tjintaken,,,begitoe djoega Raden Jaka dan abang All, jang soeda perna ngalamken idoep di tempo moeda, tentoe tida terialoe salahken saja jang djadi boeta dengen katjantikannja prampoean seperti Marsina dan la poenja pande mengambil hati, hingga saja bisa loepa sama segala kapantesan di doenia, Kaloe doeloe orang kasi nasehat pada saja aken djangan dekatin prampoean pelatjoeran, brangkali saja tida sampe djadi begitoe kliroe. Tapi saja tida dapet pimpinan laen dari anak-anak moeda jang boekan toentoen saja ka djalan jang slamat, tapi soeroeng saja ka djalan jang kiiroe. Sekarang saja baroe dapet rasa bahoea satoe kali orang ferlket oleh pergaoelan dengen prampoean pelatjoeran, nistjaja selama-lamanja la bisa terseret oleh aliran jang kliroe. Ial saja kataken boeat satoe penjeselan, penjeselan besar jang saja tobatken tida brani berboeat lagi. Sekarang saja baroe dapet rasa, begimana sedih istri saja dibikin sia-sia begltoe, lantaran saja poenja kagilaän pada Marsina. Baroelah saja dapet rasa maloe, baroelah saja mendoesin jang saja soeda langgar segala adat istiadat kaoem Moeslimin lantaran piara itoe pramporan platjoeran."

„Allah ampoenken Said," kata Raden Jaka pada Joesoef. Kita-orang poenja nabi ada bilang: Allah ampoenken itoe orang jang bisa merasa menjesel." Said soeda tobat tida maoe deketin lagi prampoean pelatjoeran, Itoelah satoe penjeselan jang dihargaken oleh Allah,"

„Moeda-moedahan itoe prampoean latjoer dibri djoega ingetan menjesel atas perboeatannja jang tersesat," kata Joesoef jang inget pada Marsina poenja kadosahan-kadosahan. Ia tida maoe minta pada Allah soepaja Marsina dapet hoekoeman berat, sebab permintaan begitoe menoedjoeken hati jang kedjem.

„la nanti menjesel dalem tempo hoekoemannja," kata Ali. „Allah brangkali tida bisa bri penjesalan padanja, maka tangan manoesialah dalem oendang- oendang jang nanti kasi la penjeselan satjoekoepnja."

„Begimana papreksaän perkaranja?" tanja Raden Jaka.

„Belon dipreksa," sahoet Darmo.„Doea minggoe lagi brangkall baroe nanti dipreksa. Itoe Hadji Doerham jang djoeal ratjoen, djoega soeda ditahan. Dalem papreksaän Djaksa dia soeda sangkal kasalahanna. Itoe ada empo Saneah poenja oeroesan jang nanti kasi kasaksian atas perboeatannja."

„Saja nanti kasi kasaksian maski dengen soempah begimana djoega," sahoet Saneah.

„Ach! blarlah itoe oeroesan kita djangan omongin, itoe perkara kita serahken sadja pada pareksaän Landraad, jang nanti kasi poetoesannja dengen adil. Sekarang, seperti maksoednja kita-orang berkoempoel disini, jaitoe maoe denger begimana hikajatnja Hadji Mansoer di tanah Arab." Raden Jaka bangoen dari tempat doedoeknja dan ambil doea kitab Arab dari medja dalem. Ia doedoek kombali di korsinja.

„Ini kitab doea-doea sekarang ada disini," kata Raden Jaka sambil angkat kitab itoe. „Bebrapa taon kitab ini soeda terpisah satoe sama laen, dan saja jang pegang kitab kasatoe tida sekali doega bisa dapet koempoel kitab jang kadoea. Tapi dengen maoenja Allah sekarang soeda kadjadian begitoe banjak perkara disini, hingga ini kitab bisa berkoempoel lagi."

„Apa jang ditoells dalem kitab ini," kata lagi Raden Jaka. Boekan ada satoe perkara ketjil. Dengerlah saja tjeritaken bikalatnja Hadji Mansoer, sebagimana jang ia toelis dalem inl kitab."

Samoea jang hadlir tida berkata-kata, iaorang mendengeri apa jang aken ditjeritaken.

„Ringkesnja Hadji Mansoer ada bilang dalem kitabrija," Raden Jaka landjoetken bitjaranja,,,bahoea dengen maksoed soetjiken diri di Mekkah, itoe koeboeran soetji dari kita-orang poenja nabi, maka dengen tinggalken anak dan istrinja ia soeda berangkat ka itoe tempat bersama tiga sobatnja. Sakalian boeat onkost perdjalanan, la ada bawa barang-barang dagangan dari kaen-kaen dan batoe-batoe permata jang berharga ketjil. DI Diedah ia djoeal itoe barang-barang dan teroes berangkat ka Koeboeran Soetji di Mekkah. Satengah boelan lamanja la tinggal di sana, kamoedian ia berangkat balik ka Djedah. Kota Ini ada rame, sebab Djedah pernanja di pasisir laoet, ada poenja plaboean, dimana kapal-kapal jang maoe berangkat ka Europa dengen liwatken Suez Kanaal, sabagian ada mampir di plaboean Itoe. Lantaran liat dagangan di itoe kota amat madjoe, maka Hadji Mansoer tida teroes balik ka Java, hanja tetapken niatan boeat berdagang doeloe sampe bisa koempoel banjak doeit. Begitoelah ia berdagang barang-barang pakean, koelit dan batoe-batoe permata. Satiap kapal dateng, Hadji Mansoer perloeken dateng ka plaboean dan dari soedagar koelit poetih ia beli banjak barang dan djoeal barang-barang kaloearan tanah Arab, teroetama koelit kambing dan minjak samin.

„Satoe hari selagi ada di kota Medina aken beli koelit kambing disana, ia bertemoe pada satoe soedagar barang permata bangsa Arab jang kasi oendjoek padanja satoe tjintjin dari batoe djambroet jang toewa sekali. Toeroet tjeritanja itoe soedagar barang permata, djambroet itoe soeda beroemoer riboean taon, dan dari Iketannja bisa dikenalin oleh orang-orang pande jang itoe barang permata ada boeatannja bangsa Mongool doeloe kala. Itoe barang koeno la beli dari saorang Perzië jang dapet beli itoe dari satoe soedagar bangsa Keling. Tida katahoean barang itoe datengnja dari mana. Hadji Mansoer soeda minta beli itoe barang, tapi itoe orang Arab soeda minta harga f 2000, satoe harga jang tida bisa djadi. Maski soeda poelang ka Djedah, Hadji Mansoer masi kainget-ingetan sadja pada kabagoesannja batoe Itoe. „Selang bebrapa boelan, pada soeatoe hari Hadji Mansoer ada iseng-iseng tengok toelisannia satoe courant Inggris jang bekas memboengkoes koewe. Itoe toelisan ada pake alamat Asia's Hidden Wealth atawa artinja Azië poenja harta jang tersemboeni.

„Itoelah ada toelisan jang menarik batinja. Dari la poenja pergaoelan dengen soedagar-soedagar Inggris di plaboean, memang la soeda pladjarken bahasa Inggris, maka tida soesah ia pabamken boenjinja toelisan itoe di soerat kabar The Chamber's Journal jang wartaken begini:

„Djikaloe kita pikirken, nistjaja moesti dibilang bahoea Azië Tengah dan Azië Kidoel ada mendjadi koeboerannja bermillioenan harta jang ilang, dimana emas, perak dan perhiasan batoe permata ada terletak dalem koeboerannja itoe radja-radja dan keizer-keizer jang telah lama meninggal doenia. Itoelah ada harta jang berharga, tersemboeni dalem roeboehannja kota-kota roesak dari Azië Tengah dan terpendem di bawah laoetan pasir, tempat mana tatkala limaratoes taon jang laloe samoeanja masih idjo dengen lapangan roempoet dan pengidoepannja manoesia disitoe berdjalan rame. Itoe barta soeda ditinggal dengen terloepa di mesdjit- mesdjit atas pagoenoengan.

„Jang besar dan termashoer dari itoe harta resia jang dikenangken da'em pikiran, adalah jang terpendem dalem koeboeran-koeboerannja radja-radja Khans jang besar atawa keizer-keizer dari bangsa Mongool, jaitoe satoe bangsa militair jang paling ditakoetken dan jang kaloear dari Az'e Tengah pada abad ka-XIII, dan jang soeda perna sapoe bersi keradjaän-keradjaän di Europa Wetan dari Danzle,atas laoetan Baltic sampe ka laoetan Adriatic.

Sekarang, dalem waktoe sedikit taon jang laloe bebrapa batoe permata besar, berikoet batoe-batoe djambroet dari Syr Daria, (satoe antara Azië Tengah poenja soengel-soengel besar, dimana batoe-batoe djambroet ada diambil boeat kraton radja-radja Khans), berikoet barang perhiasan negri Azle di djeman ka-XIII dan ka-XIV, jaitoe barang perhiasan jang djarang terdapet, dan dikerdjaken oleh bangsa Tartaar, telah kaloear dari keradjaän Nepaul ka pasar-pasarnja rahajat Indiaan, zonder katahoean jang pasti dari mana datengnja.

„Bebrapa taon jang laloe, sedikit barang perhiasan samatjem jang dikerdjaken oleh bangsa Azlë djeman doeloe dan sadjoembla mira dan laen-laen batoe permata, soeda didjoewal di Bokhara oleh doea orang Yarkand, barang perhiasan mana pengabisannja djato di koempoelan barang-barang perhiasannja Tsaar Rusland. Satoe-satoe dari itoe barang oekiran emas dan batoe-batoe permata, ada tjonto dari barang perhiasan lang dateng dari koeboeran-koeboerannja radja-radja] Mongool jang berkwasa besar, koeboeran-koeboeran mana telah lama ilang. Itoe doea orang dari Yarkand soeda beroentoeng dapetken itoe tempat koeboeran dan tempatnja harta terseboet dipendem.

„Itoe tjérita jang doea orang terseboet toetoerken, sebagimana ada dibenarken oleh pembesar Rusdi Bokhara, betoel ada seperti satoe bagian dari tjerita Sariboe satoe malem.

„Itoe doea orang ada berkerdja pada soedagar pengoembara Jang bikin perdjalanan antara Yarkand dan itoe doesoen-doesoen jang mendjadi wates dari laoetan pasir garem dan ada djadi sabagian dari tanah daerahnja Turkistan Timoer. Doea orang itoe soeda bertjektjokan dengen toeannja, dan laloe balik poelang ka marlka poenja kampoeng di Yarkand.

„Pada hari jang kaämpat dalem marika poenja perdjalanan poelang, laorang soeda kasasar di antara djalanan djoerang dari goenoeng-goenoeng, dan sasoedanja berdjalan doea hari lamanja, disitoe laorang dapetken satoe djalanan jang tertatah oleh batoe-batoe 'karang, djalanan mana melinken bisa moeat aken doea orang liwat. Sasoedanja berdjalan bebrapa lamanja di atas ini djalanan tebing jang dalem dan gelap, laorang dapetken bahoea djalanan itoe soeda menoentoen padanja ka satoe gowa karang jang ketjil dan kering. Disitoe iaorang dapet llat sadjoembla patoeng-patoeng manoesia jang berdjedjer baris di depan satoe pintoe teroekir jang berat. Sedikit djaoe dari itoe pintoe pasegi jang terboeka ada terletak satoe lobang, dalem mana ada kaliatan bebrapa koeboeran, dan satoe-satoe koeboeran itoe ada penoeh dengen bebrapa matjem ratna-manikam jang berharga besar sekali. laorang akoen bahoea iaorang telah liat batoe-batoe permata sadja tida nanti bisa diangkoet abis oleh anam poeloe onta.

„Itoe doea soedagar laloe ambil harta itoe sabegitoe banjak jang iaorang sanggoep bawa, tetapi iaorang moesti lemparken lagi sama sekali, oleh kerna dapet pikir bahoea lebih perloe marika moesti slamatken dirinja boeat dapetken komball itoe djalanan ka Yarkand. laorang bikin pertandaän dengen hati-hati atas itoe djalanan dan sebar batoe-batoe pada sapandjang djalanan itoe sebagi pertandaän. Satelah sampe di kampoengnja, iaorang laloe ambil poetoesan aken djoeal itoe sedikit batoe permata jang ia dapet bawa ka pasar di Bokhara, di tempat mana barang itoe bisa dapet harga lebih mahal dari di kampoengnja, dan bebrapa hari kamoedian iaorang sigra berangkat ka itoe kota dengen ambil djalan dari Kashgar dan Khodjend, soepaja slamet tida dihampirken oleh laen kawanan pengoembara. DI Bokhara, itoe kota dari Centraal Azië jang paling indah, iaorang di dalem pasar laloe bertemoe dengen satoe pengoembara bangsa Inggris, H. Spaulding namanja, jang sedari bebrapa taon ada bikin perdjalanan di Ferghana dan Turkestan.

„Spaulding, jang lantas dapet kenalken bahoea itoe barang-barang oekiran emas jang doea orang terseboet djoeal, ada bikinannnja bangsa Tartaar di djeman doeloe, soeda dapetken doea orang itoe poenja kapertjajaän, dan pada Spaulding itoe doea orang laloe toetoerken marika poenja hikajat. Tjerita itoe menarik keras hatinja, tjoema la merasa soesah aken bikin itoe perdjalanan, maski poendoea orang itoe memboedjoek dengen soenggoe-soenggoe soepaja Spaulding maoe berangkat sama sama. Pada itoe waktoe, kabar angin soeda tersiar di saäntero Bokhara, hingga orang taoe bahoea itoe harta dari bangsa Mongool, tentang apa antero Azië Tengah telah impiken sedari bebrapa abad jang laloe, soeda dikatemoeken, dan Spaulding djadi mendoesln bahoea la poenja perdjalanan nanti djadi berbahaja aken diserang pada waktoe poelangnja. Dengen tida perdoeliken pada iloe pengrasaän, achir-achir ia ambil poetoesan aken berangkat djoega.

„Telah dikatahoei bahoea itoe djalanan jang ia ambil, ada satoe djalanan jang digoenaken oleh soedagar-soedagar pengoembara, antara Tiongkok dan Azle Barat, tetapi sekarang soeda tida digoenaken lagi. Koeboerannja itoe Khans jang maha besar, lima goendoekan djoemblanja, telah ditjeritaken oleh itoe pembesar Rus jang bikin interview dengen itoe doea soedagar, ada terletak di sabelah Oetara Timoer dari watesan tanah Kashmir, jaitoe djoeroesan djalanan boeat pergi ka Khotan dari Yarkand. Apakah Spaulding telah beroentoeng dapetken itoetempat koeboeran, inilah kita belon dapet taoe.

Tetapi orang bilang, Spaulding dan doea kawannja telah mati di dalem panasnja laoetan pasir. Dalem pasar-pasar di Samarcand dan Kashar, orang berbisik bahoea Spaulding soeda katemoeken itoe koeboeran dan telah diboenoe mati oleh doea temennja dalem marika poenja perdjalanan balik di laoetan pasir, dan itoe pemboenoeh telah oempetken diri di Nepaul.

„Sedari linjapnja Spaulding, itoe harta perhiasan dan barang oekiran emas kapoenjaännja bangsa Mongool, dengen tida kliroe soeda dateng ka India dari Nepaul. Demikianlah pentjarian atas hartanja itoe bangsa Mongool, soeda berachir dengen beroentoeng dan kagagalan."

Raden Jaka brenti menoetoer sampe di sini. Samoea orang jang mendengeri ada katarik hatinja dan dari paras moekanja ada menjataken kaheranan.

„Begitoelah soerat kabar Chamber's Journal telah toelis," kata lagi Raden jaka.,,Toelisan itoe terbitken Hadji Mansoer poenja ingetan tentang itoe batoe djambroet toewa jang doeloe la llat di tangannja satoe soedagar Arab di Medina, dan tjintjin itoelah tida bisa disangkal lagi ada satoe antara hartanja itoe bangsa Mongool jang didjoeal di pasar-pasar India, dan dari India batoe itoe soeda dibeli oleh satoe soedagar dari Perzie, jang laloe djoeal poela pada soedagar Arab terseboet.

„Hadil Mansoer memikirken boenjinja itoe toelisan dengen penoch kainginan aken bisa dapetken itoe koeboeran radja-radja Mongool, jang tentoe hartanja belon abis diangkoet oleh doea orang terseboet dalem toelisan itoe. Doea minggoe lamanja ia menimbang dan achir-achir la adjak berdami dengen lima sobatnja jang boleh dipertjaja. Satoe antara sobatnja itoe, jaitoe Hadji Salim, tida pertjaja itoe toelisan dan tida soeka bik n itoe perdjalanan jang djaoe dan berbahaja, tetapi ampat sobatnja Hadjl Mansoer jang laen, sasoedanja mendenger katerangan-katerangan dari Hadji Mansoer, telah satoedjoe aken bikin perdjalanan itoe. Begitoelah laorang laloe djoeal abis sekalian dagangannja dan sedia apa jang perloe boeat itoe perdjalanan.

„Hadji Mansoer tida loepa pada istri dan anaknja di Java, maka oewang jang saban doea atawa tiga boelan sakali la kirimken pada istrinja, itoe waktoe, tatkala la maoe berangkat, ia telah briken sadjoembla oewang pada Hadji Salim, oewang mana jang tjoekoep dipake tiga taon oleh istrinja, ia minta Hadji Sallm bawa ka Betawi dan sampeken itoe pada istrinja, serta kabarken djoega tentang berangkatnja Hadji Mansoer ka itoe tempat djaoe." „O! kaloe begitoe Hadji Salim ada satoe bangsat besar, satoe penghianat," kata Njai Saleha dengen goesar. Baroelah ia taoe sebab-sebabnja, kenapa soeaminja tida kirimken oewang, dan baroelah la taoè kenapa Hadji Salim djoestaken jang soeaminja soeda meninggal doenia. Tentoelah Hadji Salim ada poenja sangkahan pasti jang Hadji Mansoer nanti mati dalem perdjalanannja, maka ia brani berdjoesta begitoe.

„Saja soeda bilang doeloean, bahoea Hadji Salim itoe ada pendjoesta besar. la sendiri paling taoe hal-ichwalnja Hadji Mansoer, tapi sengadja la berdjoesta boeat telen sendiri itoe oewang jang diserahken padanja boeat empo. Blarlah Allah koetoek padanja."

„Sekarang saja maoe tjeritaken lebih djaoe," kata lagi Raden Jaka. „Dengen menoempang kapal dari Djedah, Hadji Mansoer laloe berangkat bersama ampat temennja ka Karachi. Di ini kota ia laloe beli saboeah praoe, dan ambil anam orang boeat toekang gajoe. Dengen toeroetin djalannja soengei Indus, laorang laloe berangkat dengen menabras alirannja aer soengei. Anem boelan lamanja ia sampe di Rawal Pindi, tanah daerah keradjaän Punjab. Dari sini perdjalanan soengei ada soeker. Kadoea tepi soengei ada oetan-oetan ang lebet dlapit oleh goenoeng-goenoeng. Sasoedanja melaloel ampir lima boelan, achirnja iaorang sampe di Chitral, tanah wates antara Kashmir dan Turkestan. Disitoelah Hadji Mansoer dan laen kawannja moesti naek ka darat, sebab djalanan dengen praoe tida bisa diteroesken. Anem penggawenja Itoe ia tinggal di praoe dengen djandjiken jang iaorang nanti balik lagi. Di darat Hadji Mansoer dan ampat kawannja bell onta, dengen apa iaorang laloe teroesken lagi perdjalanan naek goenoeng toeroen goenoeng. Satoe temennja Hadji Mansoer, jaltoe Sech Alim Moestafa, jang soeda banjak taon tinggal di Afghanistan, dimana ia berdagang dengen pendoedoek dari Turkestan, serta soeda perna djoega pergi ka Kashgar, oendjoek pada Hadji Mansoer bahoea dengen lintasken pagoenoengan Tush-Kurgan, dan ambil djalanan di Kara-Kash, nistjaja iaorang nanti sampe di laoetan pasir Tarim, dari mana, sabandenja iaorang tida beroentoeng dapetken itoe kзeboeran radja-radja Mongool, dengen biloek ka djoeroesan Barat,iaorang boleh teroesken perdjalanannja ka Yarkand, dan dari sini dengen ambil djalanan lintasken tanah Afghanistan laorang bisa dateng ka India lebih lekas.

„Kasengsaraän dalem laorang poenja perdjalanan di itoe pegoenoengan jang besar dan penoeh bimatang boeas, itoelah Hadji Mansoer ada tjeritaken sedih sekali dalem boekoe hikajatnja, tapi saja ambil ringkesnja sadja, jaltoe sasoedanja kasasar bebrapa kali di itoe tanah pagoenoengan, doea boelan lamanja la baroe sampe di laoetan pasir, itoe tempat jang Hadji Mansoer harep nanti dapet tjari koeboerannja itoe Radja-radja Mongool, tetapi harepannja slasia, hingga itoe tempo bebrapa minggoe lamanja ja soeda boeang pertjoema di sitoe. Begitoelah sasoedanja abis pengharepannja, dengen menjesel iaorang laloe teroesken perdjalanannja dengen liwatken kota Yarkand, sampe katemoe lagi laoetan pasir. Bebrapa hari sasoedanja liwatken kota Yarkand, sakoenjoeng-koenjoeng Hadji Mansoer dapet liat berkilapnja barang aneh di atas pasir, tetapi sasoedanja Hadji Mansoer liat saklebatan, baroelah la dapet taoe bahoea itoe melinken ada petjahan beling. Di samping itoe petjahan ada terletak satoe tengkorak manoesla jang soeda kering, barang mana boekan ada perkara loear biasa jang orang bisa katemoeken di itoe perdjalanan berbahaja aken orang mati kakeringan. Sasoedanja djalanken lagi ontanja bebrapa tindak, kombali Hadji Mansoer dapet liat petjahan begitoe. Ini kali la berpikir dan bantah pikirannja sendiri jang tadi, sebab ia inget, dimanatah orang ada poenja tempo iseng-iseng selagi liwatken itoe tempat berbahaja aken antjoerken botol ? Maka dengen merasa sangsi, ia laloe toeroen dari onta bersama ampat kawannja itoe dan poengoet itoe petjahan beling, jang koetika dipreksa, njatalah ada batoe permata jang amat besar. Dengen girang iaorang koempoelken itoe batoe permata jang berarakan. Di-itoeng kira-kira ada doea ratoes potong. Iaorang tida brani bikin perdjalanan balik lagi boeat dapetken itoe koeboeran harta, kerna iaorang poenja ramsoem soeda ampir abis, maka dengen itoe pendapetan Jang berharga besar, laorang laloe teroes berangkat poelang ka Djedah. Itoelah ada maltnja Spaulding jang ditjeritaken oleh itoe soerat-kabar, dan itoe batoe permata jang Hidji Mansoer dapetken, adalah berarakannja itoe doea karoeng jang berisi ratna-manikam dan jang dibawa pergi oleh itoe doea soedagar dari Yarkand sasoedanja boenoeh Spaulding dengen rampas miliknja.

,,Batoe itoe laloe didjoeal oleh Hadji Mansoer di Djedah dan Medina, dan doea batoe soeda dapet harga bagoes di Bombay, dalem Hadji Mansoer poenia perdjalananan balik ka Hindia.

,,Tjoba sasampenia disini ia masi bisa dapetken empo dan Moerhaja tentoelah ia tida bikin roesak pengidoepannja sendiri. Tentoelah itoe harta kakajaän jang ia bawa dari tanah Arab bisa digoenaken boeat ia dan anak-istrinja poenja kasenangan. Tapi Allah atoer laen roepa dan itoe tida bisa dibantah lagi, maka trimalah sadja empo dan Moerhaja poenja nasib jang soeda ditentoeken."

Njai Saleha dan Moerhala djadi menangis pada boentoetnja itoe tjerita, hingga Saneah poen toeroet koetjoerken aer mata.

Iaorang sedihken Hadji Mansoer jang sasoedanja begitoe djaoe tjari harta kakajaän, achirnja tida bisa bikin beroentoeng anak-istri di depan matanja.

TAMAT.

